text:
మార్ఫ్ చేసిన ఫోటోను స్పీడ్ బ్రేకర్ నిర్మించినందుకు అభినందనలు తెలుపుతున్న కేజ్రివాల్ అని షేర్ చేస్తున్నారు - FACTLY
Sai Krishna Muthyanolla
June 25, 2021
సాగర్ పూర్ కూరగాయల మార్కెట్ దగ్గర ‘స్పీడ్ బ్రేకర్’ నిర్మాణం చేసినందుకు అరవింద్ కేజ్రివాల్ అభినందనలు తెలిపారని, దాన్ని భారీ ఎత్తున ప్రారంభం కూడా చేశారు ఫ్లెక్సీలు కూడా కట్టారంటూ ఒక సోషల్ మీడియా పోస్ట్ షేర్ చేస్తున్నారు. ఈ కథనం ద్వారా అందులో ఎంత నిజముందో చూద్దాం.
క్లెయిమ్: స్పీడ్ బ్రేకర్ నిర్మించినందుకు అభినందనలు చెబుతున్న అరవింద్ కేజ్రివాల్ ఫోటో.
ఫాక్ట్: ఈ ఫోటోను మార్ఫ్ చేయబడింది. నవంబర్ 2020 లో రోహ్తక్ రోడ్డు పునరుద్ధరణకు అభినందనలు తెలుపుతున్న అరవింద్ కేజ్రివాల్ యొక్క ఫోటోను మార్ఫ్ చేసి స్పీడ్ బ్రేకర్ నిర్మించినందుకు అభినందనలు చెబుతున్నట్టుగా ఆడ్ చేసారు. ఇటీవల ఆమ్ ఆద్మీ పార్టీ (ఆప్) ఢిల్లీ ఎమ్మెల్యే శివ్ చరణ్ గోయెల్ న్యూఢిల్లీలో టేబుల్ టాప్ స్పీడ్ బ్రేకర్ ప్రారంభోత్సవాన్ని చాలా ఆర్భాటంగా ప్రచారం చేసారు, కానీ ఈ ఫోటోతో దానికి సంబంధం లేదు. కావున, పోస్ట్ ద్వారా చెప్పేది తప్పు.
పోస్ట్ లోని ఫోటోను రివర్స్ ఇమేజ్ సెర్చ్ చేసినప్పుడు 08 నవంబర్ 2020 న పబ్లిష్ చేసిన ట్విట్టర్ పోస్ట్ లో ఫోటోతో పోలి ఉన్న ఇమేజ్ లభించింది. అరవింద్ కేజ్రివాల్ యొక్క బ్యానర్లు ప్రతి 15-20 మీటర్ల దూరాన ఉన్నాయని, రోడ్డు రిపేర్ చేసినందుకు అభినందనలు ఎందుకు అని ఆ పోస్ట్ లో అన్నట్టు తెలుస్తుంది.
Banners of @ArvindKejriwal at every 15-20 meters.
Congratulations for what? For repair work of road.
Is he a CM or what?
Only advertisement no work pic.twitter.com/GcgkBKdGrL
ఫోటోను బాగా పరిశీలించినప్పుడు అందులోని పదాలు ఒకే లైన్ లో అలైన్ అయ్యి ఉన్నట్టుగా లేదు. దాని పదాల యొక్క ఫాంట్ కూడా మ్యాచ్ అవుతున్నట్టు కనబడటంలేదు. పూర్తి ఫోటో ని చూసినప్పుడు అది లోయర్ రిసోల్యుషన్ ఉన్నట్టు తెలుస్తుంది. ఫోటోను ట్విట్టర్ పోస్ట్ లోని ఇమేజ్ తొ పోల్చినప్పుడు ఇమేజ్ ను మార్ఫ్ చేసినట్టుగా తెలుస్తుంది.
సాగర్ పూర్ కూరగాయల మార్కెట్ దగ్గర ‘స్పీడ్ బ్రేకర్’ నిర్మాణం గురించి న్యూస్ ఆర్టికల్స్ కోసం వెతికినప్పుడు దానికి సంబంధించి ఏమీ దొరకలేదు. అదే రోహ్తక్ రోడ్డు పునరుద్ధరణకు సంబంధించి వెతికినప్పుడు ఆమ్ ఆద్మీ పార్టీ వారి యు యూట్యూబ్  ఛానల్ లో మరియు ఫేస్బుక్ అకౌంట్ స్టేటస్ లో అరవింద్ కేజ్రివాల్ దానికి సంబంధించి శంకుస్థాపన చేసి ఆ కార్యక్రమంలో పాల్గొన్నట్టు తెలుస్తుంది.
ఆమ్ ఆద్మీ పార్టీ (ఆప్) ఢిల్లీ ఎమ్మెల్యే శివ్ చరణ్ గోయెల్ న్యూఢిల్లీలో టేబుల్ టాప్ స్పీడ్ బ్రేకర్ ప్రారంభోత్సవాన్ని చాలా ఆర్భాటంగా ప్రచారం చేసారని, ప్రారంభోత్సవ కార్యక్రమానికి సంబంధించిన ఫోటోలను ఢిల్లీ ఎమ్మెల్యే ట్విట్టర్ లో పంచుకున్నప్పుడు బాగా ట్రోల్ చేసారని 18 జూన్ 2021 న పబ్లిష్ చేసిన ఈ న్యూస్ ఆర్టికల్ ద్వారా తెలుస్తుంది. దీనికి సంబంధించి మరో న్యూస్ ఆర్టికల్ ఇక్కడ చూడొచ్చు. కానీ, కేజ్రివాల్ అభినందనలు తెలుపుతున్న ఫొటోకు దీనికి సంబంధం లేదు.
చివరగా, రోడ్డు పునరుద్ధరణకు సంబంధించిన ఫోటోను మార్ఫ్ చేసి స్పీడ్ బ్రేకర్ నిర్మించినందుకు అభినందనలు తెలుపుతున్న కేజ్రివాల్ అని అంటున్నారు.


text:
ఎడిట్ చేసిన ఫోటోని Aaj Tak వార్తా సంస్థ కాబోయే ప్రధానమంత్రి ఎవరని సర్వే నిర్వహిస్తే రాహుల్ గాంధీకి అత్యధిక ఓట్లు వచ్చినట్టుగా షేర్ చేస్తున్నారు - FACTLY
Sai Krishna Muthyanolla
September 3, 2021
‘Aaj Tak’ వార్తా సంస్థ కాబోయే భారత ప్రధానమంత్రి ఎవరనే విషయం పై ఇటీవల ఒక సర్వే నిర్వహిస్తే, కాంగ్రెస్ నాయకుడు రాహుల్ గాంధీకి 52 శాతం ఓట్లు, ప్రధాని నరేంద్ర మోదీకి 46 శాతం ఓట్లు వచ్చినట్టు సోషల్ మీడియాలో ఒక ఫోటో షేర్ అవుతుంది. 2024లో జరగబోయే ఎన్నికలలో కాంగ్రెస్ పార్టీ విజయం సాధించి రాహుల్ గాంధీ ప్రధాని అవుతాడని ఈ సర్వే ఫోటోని సోషల్ మీడియాలో షేర్ చేస్తున్నారు.  ఆ పోస్టులో ఎంతవరకు నిజముందో చూద్దాం.
క్లెయిమ్: ‘Aaj Tak’ వార్తా సంస్థ కాబోయే భారత ప్రధాని ఎవరనే విషయం పై ఇటీవల సర్వే నిర్వహిస్తే రాహుల్ గాంధీకి 52 శాతం, ప్రధాని నరేంద్ర మోదీకి 46 శాతం ఓట్లు వచ్చినట్టుగా షేర్ చేస్తున్న ఫోటో.
ఫాక్ట్ (నిజం): పోస్టులో షేర్ చేసిన ఫోటో ఎడిట్ చేయబడినది. ‘Aaj Tak’ మూడ్ ఆఫ్ ది నేషన్ 2019 సర్వేలోని రెండు వేర్వేరు ప్రశ్నల ఫలితాలను జత చేస్తూ ఈ ఫోటోని రూపొందించారు. కావున, పోస్టులో చేస్తున్న క్లెయిమ్ తప్పు.
పోస్టులో షేర్ చేసిన ఫోటోకి సంబంధించిన వివరాల కోసం గుగూల్‌లో వెతికితే, ఈ ఫోటోలో కనిపిస్తున్నవి  ‘Aaj Tak’ న్యూస్ ఛానల్ 2019 జనవరి నెలలో విడుదల చేసిన ‘మూడ్ ఆఫ్ ది నేషన్’ సర్వే ఫలితాలని తెలిసింది. ఈ సర్వే ఫలితాల వివరాలను తెలుపుతూ ‘Aaj Tak’ న్యూస్ ఛానల్ 24 జనవరి 2019 నాడు తమ యూట్యూబ్ ఛానెల్లో ఒక వీడియోని పబ్లిష్ చేసింది. 2019లో జరిగిన లోక్ సభ ఎన్నికలకు సంబంధించి ‘Aaj Tak’ వారు కార్వీ సంస్థతో కలిసి ఈ సర్వే నిర్వహించారు. ఈ వీడియో ద్వారా పోస్టులో షేర్ చేసిన సర్వే ఫలితాలు రెండు వేర్వేరు ప్రశ్నలకు సంబంధించినవి తెలిసింది.
ప్రధాని నరేంద్ర మోదీని ఢీ కొట్టగల సమర్ధవంతమైన  ప్రతిపక్ష నాయకుడు ఎవరని సర్వే నిర్వహిస్తే, రాహుల్ గాంధీకి అత్యధికంగా 52 శాతం ఓట్లు పడినట్టు ‘Aaj Tak’ వార్తా సంస్థ రిపోర్ట్ చేసింది. ఈ సర్వే పొల్‌లో రాహుల్ గాంధీతో పాటు తలపడిన నాయకులు మమత బెనర్జీ, అఖిలేష్ యాదవ్, అరవింద్ కేజ్రివాల్, మాయావతి. ఈ దృశ్యాలని ‘Aaj Tak’ వీడియోలోని 7:56 నిమిషాల దగ్గరనుంచి చూడవచ్చు.
అలాగే, భారత దేశానికి కాబోయే ప్రధానమంత్రి ఎవరనే విషయం పై సర్వే నిర్వహిస్తే, ప్రధాని నరేంద్ర మోదీకి అత్యధికంగా 46 శాతం ఓట్లు వచ్చినట్టు ‘Aaj Tak’ స్పష్టం చేసింది. ఈ సర్వే పొల్‌లో రాహుల్ గాంధీకి 34 శాతం ఓట్లు మాత్రమే వచ్చాయి. ఈ దృశ్యాలని ‘Aaj Tak’ వీడియోలోని 19:54 నిమిషాల దగ్గరనుండి చూడవచ్చు.
‘Aaj Tak’ మూడ్ ఆఫ్ ది నేషన్ 2019 సర్వే ఫలితాల వివరాలను తెలుపుతూ ‘India Today’ న్యూస్ సంస్థ పబ్లిష్ చేసిన ఆర్టికల్‌ని ఇక్కడ చూడవచ్చు. ఈ వివరాల ఆధారంగా పోస్టులో షేర్ చేసిన ఫోటో, ‘Aaj Tak’ మూడ్ ఆఫ్ ది నేషన్ 2019 సర్వేలోని రెండు వేర్వేరు ప్రశ్నల ఫలితాలను చూపిస్తున్నట్టు స్పష్టమయ్యింది.
చివరగా, ఎడిట్ చేసిన ఫోటోని ‘Aaj Tak’ వార్తా సంస్థ కాబోయే ప్రధానమంత్రి ఎవరని సర్వే నిర్వహిస్తే రాహుల్ గాంధీకి అత్యధిక ఓట్లు వచ్చినట్టుగా షేర్ చేస్తున్నారు.

source: news-factly

created: September 3, 2021

license: Creative Commons - Attribution - https://creativecommons.org/licenses/by/4.0/

author: Sai Krishna Muthyanolla


text:
2015లో సీతారాం ఏచూరి చైనా అధ్యక్షుడు జిన్‌పింగ్‌ను తన ‘బాస్’ గా పేర్కొంటూ ట్వీట్ చేయలేదు - FACTLY
Sai Krishna Muthyanolla
June 23, 2020
2015లో సిపిఐ (ఎం ) నాయకుడు సీతారాం ఏచూరి చైనా అధ్యక్షుడు జిన్‌పింగ్‌ను తన ‘బాస్’ గా పేర్కొంటూ ట్వీట్ చేసారంటూ ఒక స్క్రీన్ షాట్ సోషల్ మీడియా లో చలామణి అవుతోంది. ఆ ట్వీట్ లోని మెసేజ్ ఈ విధంగా ఉంది –‘కమ్యూనిస్ట్ పార్టీ ఆఫ్ చైనా సిపిఐ (ఎం) తో సంబంధాలకు విలువనిస్తోంది. ఎంతైనా నా ‘బాస్’ ని కలవడం నాకు చాలా ఆనందంగా ఉంది. అతను భారతదేశంలో ఇచ్చిన లక్ష్యాలను సాధించడానికి ఎదురు చూస్తున్నాను. # బీజింగ్ # ట్రిప్ రెడ్ సెల్యూట్!’. ఆ పోస్ట్ లో ఎంతవరకు నిజముందో చూద్దాం.
సీతారాం ఏచూరి చైనా అధ్యక్షుడు జిన్‌పింగ్‌ను తన ‘బాస్’ గా పేర్కొంటూ ‘20 అక్టోబర్ 2015’ న ట్వీట్ చేసాడు.
ఫాక్ట్ (నిజం): ): స్క్రీన్ షాట్ లోని ట్వీట్ ‘20 అక్టోబర్ 2015’ తేదీతో ఉంది కానీ అసలు  సీతారాం ఏచూరి ట్విట్టర్ లో అకౌంట్ ని తెరిచిందే ‘29 అక్టోబర్ 2015’ న. స్క్రీన్ షాట్ లోని ట్వీట్ డిజిటల్ గా ఫోటోషాప్ లాంటి సాఫ్ట్వేరు సహాయంతో రూపొందించబడింది. కావున పోస్ట్ లో చెప్పింది తప్పు.
పోస్టు లోని స్క్రీన్ షాట్ లో ఉన్న ట్వీట్ సీతారాం ఏచూరి చేసాడా అని ఆయన ఖాతా లో ట్విట్టర్ అడ్వాన్స్డ్ సెర్చ్ చేసినప్పుడు, ఆయన అలాంటి ట్వీట్ చేసినట్లుగా సమాచారమేమి లభించలేదు. అయితే, స్క్రీన్ షాట్ లోని ట్వీట్ లోని పదాల ఓరియంటేషన్ మరియు ట్విట్టర్ లోని ఒక ట్వీట్ లోని పదాల ఓరియంటేషన్ వేరుగా ఉన్నట్లుగా గమనించవచ్చు.
స్క్రీన్ షాట్ లోని ట్వీట్ ‘20 అక్టోబర్ 2015’ తేదీ తో ఉంది. కానీ సీతారాం ఏచూరి ట్విట్టర్ లో అకౌంట్ ని ‘29 అక్టోబర్ 2015’న తెరిచినట్లుగా ట్విట్టర్ అనలిటిక్స్ అప్లికేషన్ ‘Foller.me’ లో చూడవచ్చు. కావున, స్క్రీన్ షాట్ లోని ట్వీట్ డిజిటల్ గా ఫోటోషాప్ లాంటి సాఫ్ట్వేరు సహాయంతో రూపొందించబడింది.
స్క్రీన్ షాట్ లోని ట్వీట్ లో ఉన్న ఫోటోని రివర్స్ ఇమేజ్ సెర్చ్ చేసినప్పుడు, ఆ ఫోటో ని ‘20 అక్టోబర్ 2015’ న బీజింగ్ లో జరిగిన ‘ఆసియా రాజకీయ పార్టీల అంతర్జాతీయ సమావేశం’ లో సీతారాం ఏచూరి పాల్గొన్న సమయం లో జిన్‌పింగ్‌ను కలిసినది.
చివరగా, 2015 లో సీతారాం ఏచూరి చైనా అధ్యక్షుడు జిన్‌పింగ్‌ను తన ‘బాస్’ గా పేర్కొంటూ ట్వీట్ చేయలేదు. స్క్రీన్ షాట్ లోని ట్వీట్ ఫోటోషాప్ చేసినది.
‘మీకు తెలుసా’ సిరీస్ లో మా వీడియోస్ మీరు చూసారా?


text:
బీహార్ మంత్రి మండలిలో ఉన్న 33 మంది మంత్రులలో ఎక్కువ మంది కనీసం గ్రాడ్యుయేషన్ లేదా అంతకంటే ఎక్కువ విద్యార్హత కలిగి ఉన్నారు - FACTLY
Sai Krishna Muthyanolla
September 27, 2022
ఆగస్టు 2022లో NDA కూటమి నుంచి బయటకి వచ్చిన బీహార్ ముఖ్యమంత్రి నితీశ్ కుమార్ తన పదవికి రాజీనామా చేసి RJD, కాంగ్రెస్ మరియు ఇతర పార్టీలతో కలిసి కొత్త ప్రభుత్వాన్ని ఏర్పాటు చేశారు. ఈ నేపధ్యంలో బీహార్ మంత్రి మండలిలోని సభ్యుల యొక్క శాఖలు మరియు విద్యార్హతలు అని చెప్తూ ఒక పోస్టు సోషల్ మీడియాలో బాగా ప్రచారంలో ఉంది. ఈ పోస్టు ద్వారా మంత్రిమండలిలో ఉన్న మంత్రులందరికి 12వ తరగతి లేదా అంతకంటే తక్కువ విద్యార్హత ఉన్నట్లు పేర్కొన్నారు. ఇందులో ఎంత నిజం ఉందో ఇప్పుడు చూద్దాం.
క్లెయిమ్: నితీశ్ కుమార్ కొత్తగా ఏర్పాటు చేసిన ప్రభుత్వంలోని మంత్రుల యొక్క విద్యార్హతలు. ఎక్కువ మంది 12 వ తరగతి  లేదా అంతకంటే తక్కువ విద్యార్హత కలిగి ఉన్నారు.
ఫాక్ట్: బీహార్ ప్రభుత్వ వెబ్‌సైటు ప్రకారం, లిస్టులో ఉన్న 11 మంది ప్రస్తుతం మంత్రులుగా లేరు. ఇక ఎన్నికల అఫిడవిట్లో ఉన్న సమాచారం ప్రకారం, మిగిలిన మంత్రుల విద్యార్హతలు పోస్టులో తప్పుగా చెప్పబడ్డాయి. 33 మంది మంత్రులలో 25 మంది కనీసం గ్రాడ్యుయేషన్ లేదా అంతకంటే ఎక్కువ విద్యార్హత కలిగి ఉన్నారు. కావున, పోస్టులో చేయబడ్డ క్లెయిమ్ తప్పు.
ముందుగా వైరల్ అవుతున్న పోస్టులోని వ్యక్తుల పేర్లని, బీహార్ ప్రభుత్వ అధికారిక వెబ్‌సైటులో ఇచ్చిన మంత్రుల పేర్లతో పోల్చగా వీరిలో అబ్దుల్ బారి, మంజు వర్మ, మన్మోహన్ ఝా, విజయ్ ప్రకాష్, కపిల్ దేవ్ కామత్, అబ్దుల్ జలీల్, జై కుమార్ సింగ్, కృష్ణ చంద్ర వర్మ, ఖుర్షీద్ ఫిరోజ్, శైలేష్ కుమార్, శివ చంద్ర రామ్ తదితరులు ప్రస్తుతం ఉన్న ప్రభుత్వంలో మంత్రులుగా నియామకం కాలేదు.
ఇక ఎన్నికల సంఘం వెబ్‌సైటులో లభించిన అఫిడవిట్లలో ఉన్న సమాచారం ప్రకారం మిగిలిన మంత్రుల విద్యార్హతలు ఈ పట్టికలో చూడవచ్చు.
ఇక మిగిలిన బీహార్ మంత్రుల విద్యార్హతలు ఈ వార్తా కథనంలో చూడవచ్చు. వీరిలో కూడా ఎక్కువ మందికి  గ్రాడ్యుయేషన్ లేదా అంత కంటే  ఎక్కువ విద్యార్హత ఉంది.
చివరిగా, బీహార్ మంత్రి మండలిలో ఉన్న 33 మంత్రులలో ఎక్కువ మంది కనీసం గ్రాడ్యుయేషన్ లేదా అంతకంటే ఎక్కువ విద్యార్హత కలిగి ఉన్నారు.

created: September 27, 2022


text:
భారతదేశంలోని హిందువులకు తెలియకుండా మీడియా దాచేసిన విషయాలంటూ ఈ పోస్టులో చెప్తున్న విషయాలన్నీ దాదాపు అసత్యాలు మరియ నిరాధార ఆరోపణలు మాత్రమే. - FACTLY
Sai Krishna Muthyanolla
July 1, 2022
భారతదేశంలోని హిందువులకు తెలియకుండా మీడియా దాచేసిన విషయాలంటూ పలు అంశాల గురించి ప్రస్తావించిన  పోస్ట్ ఒకటి సోషల్ మీడియాలో విస్తృతంగా షేర్ అవుతోంది. ‘గాంధీ అనుకుంటే భగత్ సింగ్ ను కాపాడగలిగే వారు. కానీ ఎందుకు కాపాడ లేదు; భారత్‌లో 1947లో సమయంలో 7.88 శాతం ముస్లింలు మాత్రమే ఉండే వారు, ప్రస్తుతం వారు 18.8 శాతం ఉన్నారు; జవహర్లాల్ నెహ్రూ తాత ఒక ముస్లిం (ఘియాషుద్దీన్ గాజీ)  కానీ మనకు చరిత్రలో తప్పుగా చూపించారు’. ఇలా అనేక అంశాల గురించి ఈ పోస్టులో ప్రస్తావించారు. అలాగే గాంధీ కుటుంబానికి సంబంధించి ఎవరికీ తెలియని నిజాలంటూ సోనియా, రాహుల్ మరియు ప్రియాంకా గాంధీకి సంబంధించి పలు  అంశాల గురించి కూడా ఈ పోస్టులో ప్రస్తావించారు. ఈ కథనం ద్వారా పోస్టులో చెప్తున్న వివిధ అంశాలలో నిజమెంతుందో చూద్దాం.
క్లెయిమ్: భారతదేశంలోని హిందువులకు తెలియకుండా మీడియా దాచేసిన విషయాలు.
ఫాక్ట్(నిజం): హిందువులకు తెలియకుండా మీడియా దాచేసిన విషయాలంటూ వైరల్ పోస్టులో ప్రస్తావించిన అనేక అంశాలలో చాలావరకు పూర్తి అవాస్తవాలు కాగా, కొన్ని వ్యతిగత అభిప్రాయాలు మాత్రమే. ఈ అభిప్రాయాలు నిజమనడానికి ఎటువంటి ఆధారాలు లేవు. ఆలాగే పోస్టులో గాంధీ పరివారం గురించి చేసిన క్లెయిమ్స్ కూడా అవాస్తవాలు మరియు ఊహాగానాలు మాత్రమే. కావున పోస్టు ద్వారా చెప్పేది తప్పు.
పోస్టులో హిందువులకు తెలియకుండా మీడియా దాచేసిన విషయాలంటూ అనేక అంశాల గురించి ప్రస్తావించారు. ఐతే వీటిలో కొన్ని పూర్తిగా అవాస్తవాలు కాగా, చాలావరకు వ్యక్తిగత  అభిప్రాయాలే. ఈ అభిప్రాయాలకు మద్దతుగా ఎటువంటి ఆధారాలు లేవు. పోస్టులో పేర్కొన్న కొన్ని అంశాల గురించి  కింద క్లుప్తంగా చూద్దాం.
రాజ్యాంగం ప్రకారం 10% కంటే తక్కువ ఉన్న వారినే  అల్ప సంఖ్యాకులు అంటారు:
కేవలం 10% కన్నా తక్కువ ఉన్న వారినే అల్ప సంఖ్యాకులుగా (మైనారిటీస్) పరిగణించాలని రాజ్యాంగంలో ఎక్కడ కూడా పేర్కొనలేదు. నిజానికి పలు ఆర్టికల్స్‌లో మైనారిటీలు అనే పదం వాడారే తప్ప, రాజ్యాంగంలో మైనారిటీలు అనే పదాన్ని ఎక్కడ నిర్వచించలేదు.
ప్రస్తుతానికి, జాతీయ మైనారిటీ కమిషన్ చట్టం,1992లోని సెక్షన్ 2(సి) కింద కేంద్ర ప్రభుత్వం నోటిఫై చేసిన వర్గాలను మాత్రమే మైనారిటీలుగా పరిగణిస్తున్నారు.
ఈ సెక్షన్ కింద 1993లో అప్పటి కేంద్ర ప్రభుత్వం ముస్లింలు, క్రిస్టియన్లు, సిక్కులు, బౌద్ధులు మరియు పార్సీలను గుర్తించింది. తిరిగి 2014లో జైనులను ఈ జాబితాలోకి చేర్చింది. ప్రస్తుతం ఈ వార్గాలనే మైనారిటీలుగా పరిగణిస్తారు.
గాంధీ అనుకుంటే భగత్ సింగ్‌ను కాపాడగలిగే వారు, కానీ కాపాడలేదు:
భగత్ సింగ్‌కు విధించిన ఉరి శిక్షను రద్దు చేయడానికి గాంధీ ప్రయత్నించలేదన్నది తప్పుడు  వాదన. భగత్ సింగ్‌కు విధించిన ఉరి శిక్షను రద్దు చేయాలని కోరుతూ గాంధీ పలు సార్లు బ్రిటిష్ ప్రభుత్వానికి లేఖలు రాసారు.
మరణశిక్ష అనేది వ్యక్తి మారడానికి అవకాశం ఇవ్వదని, భగత్ సింగ్‌కి విధించిన ఉరి శిక్షని సస్పెండ్ చేయాలనీ కోరుతూ, అక్టోబర్ 1930లో గాంధీ ఇర్విన్‌తో అన్నాడు.
భగత్ సింగ్‌ని ఉరి తీసే రోజు కొన్ని గంటల ముందు కూడా గాంధీ భగత్ సింగ్ ఉరి శిక్షని ఆపడానికి ప్రయత్నం చేసాడు, ఉరి శిక్షను రద్దు చేయాలని కోరుతూ అప్పటి వైస్రాయ్ లార్డ్ ఇర్విన్‌కు లేఖ రాసాడు.
జవహర్‌లాల్ నెహ్రూ తాత ఒక ముస్లిం (ఘియాషుద్దీన్ గాజీ)  కానీ మనకు చరిత్రలో తప్పుగా చూపించారు
జవహర్‌లాల్ నెహ్రూ 1889లో మోతీలాల్ మరియు స్వరూప్ రాణి తుస్సు దంపతులకు జన్మించారు. అలాగే జవహర్‌లాల్ నెహ్రూ తాత పేరు ‘పండిట్ గంగాధర్ నెహ్రూ’. నెహ్రూ ఒక హిందూ కుటుంబంలో జన్మించాడు. జవహర్‌లాల్ నెహ్రూ ఆటోబయోగ్రఫీలో ఈ విషయాలు స్పష్టంగా పేర్కొన్నారు.
పోస్టులో చెప్తున్నట్టు నెహ్రూ పూర్వికులు ముస్లింలన్నది పూర్తిగా అవాస్తవం, దీనికి ఎటువంటి ఆధారాలు లేవు. నెహ్రూ పూర్వికులు ముస్లింలని, నెహ్రూ తాత ఘియాషుద్దీన్ గాజీ అని 2015లో జవహర్‌లాల్ నెహ్రూ వికీపీడియా పేజీలో కొందరు గుర్తు తెలియని వ్యక్తులు ఎడిట్ చేసారు. ఐతే ఈ ఎడిట్ చేసింది ప్రభుత్వానికి చెందిన IP అడ్రస్ నుండి కావడంతో అప్పట్లో ఒక వివాదం జరిగింది. ఐతే నెహ్రూ పూర్వికులు ముస్లింలన్న వాదన అవాస్తవం.
భారత్‌లో 1947లో సమయంలో 7.88% ముస్లింలు మాత్రమే ఉండే వారు, ప్రస్తుతం వారు 18.8% ఉన్నారు
దేశ విభజన సమయంతో పోల్చుకుంటే దేశంలో ముస్లింల జనాభా పెరిగిన మాట నిజమైనప్పటికి, వారి జనాభాకు సంబంధించి పోస్టులో తెలిపిన వివరాలు కరెక్ట్ కాదు.
సాధారణంగా జనాభా వివరాలకు సంబంధించిన వ్యవహారాలకు పదేళ్ళ కొకసారి నిర్వహించే జనాభా లెక్కలే (సెన్సస్) ప్రాతిపదిక. ఐతే దేశంలో మొదటిసారిగా 1951లో నిర్వహించిన సెన్సస్ లెక్కల ప్రకారం ఆ సమయంలో దేశ జనాభాలో ముస్లింల వాటా 9.4% కాగా, చివరిసారిగా 2011లో నిర్వహించిన సెన్సస్ లెక్కల ప్రకారం ముస్లింల వాటా 14.2%.
ఐతే పైన చెప్పినట్టు స్వతంత్ర వచ్చిన సమయంతో పోల్చుకుంటే దేశంలో ముస్లింల జనభా పెరిగినప్పటికీ, వైరల్ పోస్టులో తమ వాదనకు అనుకూలంగా ముస్లింల జనాభా వివరాలను కాస్త ఎక్కువ చేసి చూపించారు.
అలాగే పోస్టులో గాంధీ కుటుంబం (రాజీవ్, సోనియా, ప్రియాంక మొదలైన) గురించి అనేక క్లెయిమ్స్ చేసారు. ఐతే వీటిలో కూడా చాలా వరకు అసత్యాలు కాగా, కొన్ని అంశాలకు సంబంధించి ఎటువంటి అధికారిక సమాచారం గాని లేదా డాక్యుమెంటరీ ఆధారాలుగానీ  లేవు. వీటిని పూర్తిగా ఊహాగానాలుగానే పరిగణించాల్సి ఉంటుంది.
రాజీవ్‌గాంధీ హత్యలో కాంగ్రెస్‌కి చెందిన ఒక్క లీడరు కూడా చనిపోలేదు/గాయపడలేదు
రాజీవ్‌గాంధీ హతమార్చేందుకు జరిగిన దాడిలో మొత్తం 14 మంది మరణించారు. ఐతే ఈ 14 మందిలో కనీసం ముగ్గురు కాంగ్రెస్ సభ్యులు ఉన్నారు. సంథానీ బేగం (దక్షిణ చెన్నై మహిళా కాంగ్రెస్ అధ్యక్షురాలు), పి. మునుసామి (తమిళనాడు శాసన మండలి సభ్యుడు), లతా కన్నన్ ( మహిళా కాంగ్రెస్ కార్యకర్త), వీరు ముగ్గురు కాంగ్రెస్ పార్టీకి సంబంధించిన వారే.
అసలు రాజీవ్ గాంధీ ఎన్నికల ప్రచారం కోసం శ్రీపెరంబుదూర్ వెళ్ళాడు. ఐతే అప్పుడు జరిగిన దాడిలో కాంగ్రెస్ ఎంపి అభ్యర్థి మరగతం చంద్రశేఖర్, ఎవరికోసమైతే రాజీవ్ గాంధీ  ప్రచారం చేయడానికి వెళ్ళాడో, ఆమె కూడా ఈ ఘటనలో గాయపడింది.
కేవలం రాజీవ్ గాంధీపై దాడి జరిగిన మీటింగ్ మినహాయిస్తే మిగత అన్ని మీటింగ్‌లలో రాజీవ్‌తో పాటు సోనియా పాల్గొంది
పోస్టులో రాజీవ్ గాంధీ తన జీవిత కాలంలో మొత్తం 181 పబ్లిక్ మీటింగ్‌లలో పాల్గోనట్టు పేర్కొన్నారు. కాని ఈ వాదనను సమర్ధించడానికి ఎటువంటి ఆధారాలు లేవు. రాజీవ్ గాంధీ ఎన్ని మీటింగ్‌లలో పాల్గోన్నాడనే వివరాలు ఎక్కడా  రికార్డు అయ్యి లేవు.
అలాగే రాజీవ్ గాంధీ పాల్గొన్న అన్ని మీటింగ్‌లలో ఆయనతో పాటు సోనియా గాంధీ కూడా ఉండేది అనడానికి కూడా ఎటువంటి ఆధారాలు లేవు.
పార్లమెంట్ మీద దాడి జరిగిన రోజు సోనియా గాంధీ పార్లమెంట్‌కు వెళ్ళలేదు:
2001లో పార్లమెంట్‌పై తీవ్రవాద దాడి జరిగిన రోజు నిజానికి సోనియా గాంధీ పార్లమెంట్‌కు హాజరైయ్యారు. కాని దాడి జరిగే సమయానికి ముందే ఆమె వెళ్ళిపోయినట్టు వార్తా కథనాలు రిపోర్ట్ చేసాయి.
దాడి జరిగే సమయానికన్నా ముందే అప్పటి ప్రధాని అటల్ బిహారి వాజ్‌పేయి మరియు ప్రతిపక్ష నేత సోనియా గాంధీ వెళ్లిపోయారని వార్తా కథనాలు పేర్కొన్నాయి. ఒకవేళ పోస్టులో ఆరోపిస్తున్నట్టు ఈ దాడిలో సోనియా గాంధీ ప్రమేయం ఉంది ఉంటే, దాడికి సంబంధించిన విచారణలో ఈ విషయం తెలిసేది, కాని ఈ దాడితో సోనియా గాంధీకి సంబంధం ఉన్నట్టు ఎటువంటి రిపోర్ట్స్ గానీ, ఆధారాలు గానీ లేవు.
చివరగా, గాంధీ కుటుంబం గురించి మరియు భారతదేశంలోని హిందువులకు తెలియకుండా మీడియా దాచేసిన విషయాలంటూ ఈ పోస్టులో చెప్తున్న విషయాలన్నీ అసత్యాలు మరియ నిరాధార ఆరోపణలు మాత్రమే.


text:
ప్రపంచవ్యాప్తంగా చాలా దేశాలు  ఏదో ఒక స్థాయిలో EVMలను వినియోగిస్తున్నాయి - FACTLY
Sai Krishna Muthyanolla
February 23, 2023
ప్రపంచంలో 195 దేశాలున్నా కేవలం నైజీరియా, వెనిజులా మరియు భారత్ మాత్రమే EVM మెషిన్‌లను వాడుతున్నాయని చెప్తున్న ఉన్న పోస్ట్ ఒకటి సోషల్ మీడియాలో షేర్ అవుతోంది. ఈ కథనం ద్వారా అందులో ఎంత నిజముందో చూద్దాం.
క్లెయిమ్: ప్రపంచంలో 195 దేశాలున్నా కేవలం నైజీరియా, వెనిజులా మరియు భారత్ మాత్రమే EVM మెషిన్‌లను వాడుతున్నాయి.
ఫాక్ట్(నిజం): ప్రస్తుతం ప్రపంచవ్యాప్తంగా ఎన్నికల్లో EVMల వినియోగంపై సందేహాలు వ్యక్తం అవుతున్నప్పటికీ, ప్రస్తుతం ప్రపంచవ్యాప్తంగా 28 దేశాల్లో జాతీయ స్థాయి ఎన్నికల్లో EVMలను వాడుతుండగా, 17 దేశాలలో ప్రాంతీయ ఎన్నికల్లో వీటిని వాడుతున్నారు. నాలుగు దేశాలలో EVMలను కేవలం పలు సందర్భాలలో (యూనియన్ ఎన్నికల్లో) మాత్రమే వాడుతుండగా, 144 దేశాలలో మాత్రం వీటిని అసలు ఉపయోగించట్లేదు. కావున పోస్టు ద్వారా చెప్పేది తప్పు.
ప్రస్తుతం ప్రపంచవ్యాప్తంగా ఎన్నికల్లో EVMల వినియోగంపై సందేహాలు వ్యక్తం అవుతున్నాయి. ఐతే పోస్టులో చేస్తున్న వాదనకు వ్యతిరేకంగా ప్రపంచవ్యాప్తంగా చాలా దేశాల్లో ప్రస్తుతం ఎదో సందర్భంలో EVMలను వాడుతున్నాయి. కొన్ని దేశాలు పూర్తి స్థాయిలో వాడుతుంటే, మరికొన్ని దేశాలు పరిమితంగా ఈ EVMలను ఉపయోగిస్తున్నాయి.
ఇంటర్నేషనల్ ఇన్స్టిట్యూట్ ఫర్ డెమోక్రసీ అండ్ ఎలక్టోరల్ అసిస్టెన్స్ (ఇంటర్నేషనల్ IDEA) అనే అంతర్ ప్రభుత్వ సంస్థ సమాచారం ప్రకారం ప్రస్తుతం ప్రపంచవ్యాప్తంగా 28 దేశాలు జాతీయ స్థాయి ఎన్నికల్లో EVMలను వాడుతుండగా, 17 దేశాల్లో ప్రాంతీయ ఎన్నికల్లో వీటిని వాడుతున్నారు.
నాలుగు దేశాల్లో EVMలను కేవలం పలు సందర్భాలలో (యూనియన్ ఎన్నికల్లో) మాత్రమే వాడుతుండగా, 144 దేశాల్లో మాత్రం వీటిని అసలు ఉపయోగించట్లేదు. భారత్, బ్రెజిల్, వెనిజులా వంటి దేశాలు పూర్తి స్థాయిలో EVMలను వినియోగిస్తుండగా, అమెరికా, కెనడా, ఫ్రాన్స్ వంటి దేశాలు పూర్తి స్థాయిలో కాకుండా పరిమిత స్థాయిలో వినియోగిస్తున్నాయి.
2017లో ఇదే అంశానికి సంబంధించి పార్లమెంట్‌లో అడిగిన ప్రశ్నకి బదులిస్తూ  కేంద్ర ప్రభుత్వం ‘ప్రస్తుతం నమీబియా, అర్మేనియా, భూటాన్, ఆస్ట్రేలియా, బల్గేరియా, ఎస్టోనియా, ఇటలీ, స్విట్జర్లాండ్, కెనడా, మెక్సికో, USA, అర్జెంటీనా, బ్రెజిల్ మరియు వెనిజులా దేశాలలో ఎన్నికలను EVM ద్వారా నిర్వహిస్తున్నారని తెలిపింది.
వివిధ దేశాలలో EVMల వినియోగం ఎలా ఉందో మరింత సమాచారం ఇక్కడ చూడొచ్చు. అలాగే EVMల వినియోగానికి సంబంధించి పలు దేశాలలోని పరిస్థితులకు సంబంధించిన వార్తా కథనాలు ఇక్కడ మరియు ఇక్కడ చూడొచ్చు. ఐతే ఈ సమాచారం ప్రకారం కేవలం ఒకటి రెండు దేశాల్లోనే కాకుండా చాలా దేశాల్లో EVMలను ఎదో ఒక స్టేజిలో వినియోగిస్తున్నారని స్పష్టమవుతుంది.
చివరగా, ప్రపంచవ్యాప్తంగా చాలావరకు దేశాలు ఏదో ఒక స్థాయిలో EVMలను వినియోగిస్తున్నాయి.

created: February 23, 2023


text:
ఈ వీడియోలో కనిపించే దృశ్యాలలో ఎక్కువ భాగం ద్వారకాకు సంబంధించినవి కావు - FACTLY
Sai Krishna Muthyanolla
March 16, 2023
గుజరాత్‌కి పశ్చిమాన సముద్రగర్భంలో కలిసిపోయిందని భావిస్తున్న ద్వారకా నగరం 36,864 చ. కిమీ విస్తీర్ణంలో ఉండేదని,  9 లక్షల రాజభవనాలతో కూడిన అత్యాధునిక కట్టడాలు కూడా ఉండేవని చెప్తూ సముద్రంలో మునిగిపోయిన కొన్ని ప్రాచీన కట్టడాల దృశ్యాలను చూపుతున్న వీడియో ఒకటి సోషల్ మీడియాలో బాగా ప్రచారంలో ఉంది. దీంట్లో ఎంత నిజముందో ఇప్పుడు చూద్దాం.
క్లెయిమ్: 36,864 చ. కిమీ విస్తీర్ణంలో ఉండే ద్వారకా నగరం యొక్క సముద్రగర్భంలో కలిసిన పోయిన కట్టడాల యొక్క దృశ్యాలు.
ఫాక్ట్: సముద్రగర్భంలో కలిసిపోయిందనుకుంటున్న ద్వారకా నగరం యొక్క విస్తీర్ణత గురించి ఎక్కడా అధికారిక సమాచారం లేదు. 9 లక్షల రాజభవనాల గురించి కూడా ASI, UNESCO ఎక్కడా ప్రస్తావించలేదు. పైగా వీడియోలోని అనేక దృశ్యాలు ద్వారకా నగరానికి సంబంధించినవి కావు. కావున, పోస్టులో చేయబడ్డ క్లెయిమ్ తప్పు దోవ పట్టించే విధంగా ఉంది.
ముందుగా, పురాతన ద్వారకా నగరంగా భావించబడుతున్న ఈ ప్రదేశం యొక్క విస్తీర్ణం గురించి మరియు ఇందులో ఉన్నాయని చెప్పబడుతున్న 9 లక్షల రాజభవనాల గురించి వివిధ ప్రచురణలని పరిశీలించాము. UNESCO, National Oceanographic and Atmospheric Administration(NOAA) వెబ్‌సైట్లలో ఇచ్చిన వివరాల ప్రకారం ఎక్కడా కూడా ద్వారకా విస్తీర్ణం గురించి ఎటువంటి సమాచారం లేదు. అలాగే, Archaeological Survey of India రిపోర్టులో కూడా 9 లక్షల రాజభవనాల గురించిన ప్రస్తావన ఎక్కడా లేదు. వివిధ సమయాల్లో ద్వారకా నగరం వద్ద తవ్వకాల్లో బయటపడ్డ పురాతన వస్తువుల గురించి ఈ వీడియోలో చూడవచ్చు.
ఇక వీడియోలో చూపించిన దృశ్యాలను పరీక్షించగా, వీటిలో అనేక ఫొటోలు ద్వారకా నగరానికి సంబంధించినవి కావని మేము ఇదివరకే రుజువు చేయడమైనది. సంబంధిత ఫాక్ట్- చెక్ కథనాలను ఇక్కడ, ఇక్కడ, మరియు ఇక్కడ చూడవచ్చు.
ఇక వీడియోలో కనిపించే మరికొన్ని ఫొటోలను ఆర్టిఫిషియల్ ఇంటెలిజెన్స్(AI) సాఫ్ట్‌వేర్లను ఉపయోగించి కృత్రిమంగా రూపొందించినట్లు ఇదివరకే కొందరు సోషల్ మీడియాలో పేర్కొన్నారు.
Submerged Dwarka : Ancient kingdom of beloved Krishna in #AI form! pic.twitter.com/kqHrC2iohP
చివరిగా, ద్వారకా నగరం గురించి సంబంధం లేని దృశ్యాలను చూపుతూ ఆధారాలు లేని విషయాలు ప్రస్తావిస్తూ ఈ వీడియో వీక్షకులను తప్పుదోవ పట్టిస్తుంది.


text:
యోగి ఆదిత్యనాథ్ గురుంచి ఈ పోస్టులో చెప్తున్న సమాచారమంతా వాస్తవం కాదు - FACTLY
Sai Krishna Muthyanolla
March 29, 2022
ఉత్తరప్రదేశ్ ముఖ్యమంత్రి యోగి ఆదిత్యనాథ్ గురించి ఎవరికీ తెలియని నిజాలు, అంటూ సోషల్ మీడియాలో ఒక పోస్టు షేర్ అవుతోంది. యోగి ఆదిత్యనాథ్ విద్యాభ్యాసం, భారత ఆర్మీ  గోర్ఖా రెజిమెంట్‌కు తనకీ ఉన్న అనుబంధం, యోగి ఆదిత్యనాథ్ భారత ప్రధాని అయితే నేపాల్ భారత దేశంలో విలీనమవుతుందని నేపాల్ వార్తా సంస్థలు కథనాలు ప్రచురించడం, యోగి ఆదిత్యనాథ్ దినచర్య, అలవాట్లు మొదలగు విషయాలని ఈ పోస్టులో తెలిపారు. ఆ పోస్టులో ఎంతవరకు నిజముందో చూద్దాం.
క్లెయిమ్: యోగి ఆదిత్యనాథ్ విద్యాభ్యాసం, అలవాట్లు, భారత ఆర్మీతో అతనికి ఉన్న అనుబంధం, నేపాల్ పత్రికలు యోగి ఆదిత్యనాథ్‌కు సంబంధించి ప్రచురించిన కథనాల వివరాలను తెలుపుతూ పెట్టిన పోస్ట్.
ఫాక్ట్ (నిజం): యోగి ఆదిత్యనాథ్ భారత ఆర్మీ గోర్ఖా రెజిమెంట్ కి ఆధ్యాత్మిక గురువు అని చెప్పడానికి ఎటువంటి ఆధారాలు లేవు. యోగి ఆదిత్యనాథ్ భారత ప్రధాని అయితే, నేపాల్ భారత్‌లో కలిసిపోతుందని నేపాల్ వార్తా సంస్థలు రిపోర్ట్ చేయలేదు. యోగి ఆదిత్యనాథ్ దినచర్య, అలవాట్ల గురించి తెలిపిన కొన్ని విషయాలు నిజమే అయినప్పటికీ, ఈ పోస్టులో యోగి ఆదిత్యనాథ్‌కు సంబంధించి చాలా వరకు సమాచారం వాస్తవ దూరం.. కావున, పోస్టులో చేస్తున్న క్లెయిమ్ తప్పుదోవ పట్టించేలా ఉంది .
పోస్టులో చేస్తున్న క్లెయింకు సంబంధించిన వివరాల కోసం ఇంటర్నెట్లో వెతికితే, 05 జూన్ 1972 నాడు ప్రస్తుత ఉత్తరాఖండ్ రాష్ట్రంలోని మసల్గావ్ గ్రామంలో జన్మించిన యోగి ఆదిత్యనాథ్ (అసలు పేరు అజయ్ మోహన్ సింగ్ బిష్ట్), హేమవతి నందన్ బహుగుణ గర్హ్వాల్ విశ్వవిద్యాలయంలో BSC పూర్తి చేసినట్టు తెలిసింది. యోగి ఆదిత్యనాథ్ గురించి HNB అధ్యాపకులు ప్రస్తావిస్తూ, యోగి ఒక నిబద్దతతో పనిచేసే వ్యక్తని, మంచి నాయకుడిగా ఎదిగే లక్షణాలు అతనిలో విద్యార్ధి దశ నుండే ఉండేవని తెలిపారు. కాని, యోగి ఆదిత్యనాథ్ BSC గణిత శాస్త్రంలో గోల్డ్ మెడల్ విధ్యార్దని వారు ఎక్కడా చెప్పలేదు. భారత ఆర్మీ రెజిమెంట్ కి ఆధ్యాత్మిక గురువు అని చెప్పడానికి ఎటువంటి ఆధారాలు లేవు. యోగి ఆదిత్యనాథ్ జీవిత చరిత్రను తెలుపుతూ పబ్లిష్ చేసిన ‘The Monk Who Became Chief Minister he Monk Who Became Chief Minister’ పుస్తకంలో కూడా యోగి ఆదిత్యనాథ్ గోర్ఖా రెజిమెంట్ అనుబంధం గురుంచి ఎక్కడా తెలుపలేదు.
18 మే 2006 నాడు నేపాల్ దేశాన్ని సెక్యులర్ దేశంగా ప్రకటించిన రోజుని యోగి ఆదిత్యనాథ్ పలు సార్లు ‘బ్లాక్ డే’గా ప్రస్తావించాడు. నేపాల్ దేశాన్ని తిరిగి హిందూ దేశంగా గుర్తించాలని యోగి ఆదిత్యనాథ్ 2015లో అప్పటి నేపాల్ ప్రధానికి లేఖ కూడా రాసారు. నేపాల్‌ని హిందూ రిపబ్లిక్ దేశంగా గుర్తించడానికి భారత ప్రధాని నరేంద్ర మోదీ, ఉత్తర ప్రదేశ్ ముఖ్యమంత్రి యోగి ఆదిత్యనాథ్ సహాయం చేయాలని నేపాల్ మాజీ డిప్యూటీ ప్రధాని బహిరంగ ప్రకటన చేసారు. కానీ, యోగి ఆదిత్యనాథ్ భారత ప్రధాని అయితే నేపాల్ భారత వశమవుతుందని నేపాల్ వార్తా సంస్థలు రిపోర్ట్ చేయలేదు.
యోగి ఆదిత్యనాథ్ ఖాళీ సమయాలలో బ్యాడ్మింటన్, స్విమ్మింగ్ ఆటలాడే అలవాటు ఉన్నట్లు పలు వార్తా సంస్థలు రిపోర్ట్ చేసాయి. కాని, యోగి ఆదిత్యనాథ్ మార్షల్ ఆర్ట్స్ నిపుణుడని ఎక్కడా రిపోర్ట్ అవ్వలేదు. ‘The Monk Who Became Chief Minister he Monk Who Became Chief Minister’ పుస్తకంలో యోగి ఆదిత్యనాథ్ రోజు మూడు గంటలకు లేచి యోగా వ్యాయామం చేస్తారని తెలిపారు. ఆదిత్యనాథ్ రోజుకి 18 నుండి 20 గంటలు పనిచేస్తారని, చాలా తక్కువగా తింటారని ఈ పుస్తకంలో తెలిపారు. అలాగే, యోగి ఆదిత్యనాథ్‌కు ప్రకృతి అన్నా,  వన్యప్రాణులు అన్నా చాలా ఇష్టమని, వారి సంరక్షణను అప్పుడప్పుడు తానే స్వయంగా చూసుకుంటారని ఈ పుస్తకంలో తెలిపారు. అయితే, వన్యప్రాణుల శిక్షణలో యోగి ఆదిత్యనాథ్ ఆసియాలోనే అత్యుత్తమ శిక్షకుడని గుర్తించినట్టు కూడా ఈ పుస్తకంలో గానీ, వేరే ఎక్కడా గానీ సమాచారం దొరకలేదు.
చివరగా, యోగి ఆదిత్యనాథ్‌కు సంబంధించి ఈ పోస్టులో చాలా వరకు అవాస్తవ సమాచారం షేర్ చేసారు.


text:
ఈ డ్రోన్ వీడియోలో కనిపిస్తున్న వారందరూ మావోయిస్టులు కాదు - FACTLY
Sai Krishna Muthyanolla
September 15, 2020
ఛత్తీస్‌గఢ్ లోని సుక్మా జిల్లాలో కిష్టారం పోలీస్ స్టేషన్ పరిధిలోని అటవీ ప్రాంతంలో వాగు దాటుతున్న మావోయిస్టుల వీడియో అని చెప్తూ, ఒక వీడియోని సోషల్ మీడియా లో చాలా మంది షేర్ చేస్తున్నారు. ఆ పోస్ట్ లో ఎంతవరకు నిజముందో చూద్దాం.
క్లెయిమ్ (దావా): ఛత్తీస్‌గఢ్ సుక్మా జిల్లాలోని అటవీ ప్రాంతంలో వాగు దాటుతున్న మావోయిస్టుల వీడియో.
ఫాక్ట్ (నిజం): ఆ వీడియోలో ఉన్నది గ్రామస్తులు అని, కొత్తగా నిర్మించిన రోడ్డు ని తవ్వటానికి కొందరు మావోయిస్టులు వారిని తీసుకొని వెళ్ళేటప్పుడు డ్రోన్ సహాయంతో ఆ వీడియోని తీసినట్టు అధికారులు తెలిపారు. FACTLY తో మాట్లాడుతూ సుక్మా జిల్లా ఎస్పీ కూడా ఆ వీడియోలో ఉన్నది గ్రామస్తులు అని చెప్పారు. కావున, వీడియోలో కనిపిస్తున్న వారు అందరు మావోయిస్టులు అని పోస్ట్ చేసి తప్పుదోవ పట్టిస్తున్నారు.
పోస్ట్ లోని వీడియో గురించి ఇంటర్నెట్ లో వెతకగా, అదే వీడియోని ‘టైమ్స్ అఫ్ ఇండియా’ వారు తమ ఫేస్బుక్ అకౌంట్ లో పోస్ట్ చేసినట్టు తెలుస్తుంది. అయితే, ఆ వీడియోలో ఉన్నది గ్రామస్తులు అని, కొత్తగా నిర్మించిన రోడ్డు ని తవ్వటానికి కొందరు మావోయిస్టులు వారిని తీసుకొని వెళ్ళేటప్పుడు డ్రోన్ సహాయంతో ఆ వీడియోని అధికారులు తీసినట్టు ‘టైమ్స్ అఫ్ ఇండియా’ వారి పోస్ట్ లో చదవొచ్చు.
ఈ వీడియోపై ‘టైమ్స్ అఫ్ ఇండియా’ వారు ఆర్టికల్ ని కూడా ప్రచురించారు. వైరల్ అయిన వీడియో 08 సెప్టెంబర్ 2020 న రోజున తీసారని, ఆధార్ కార్డుల కోసం పెట్టిన క్యాంపుకు వచ్చి తిరిగివెళ్తున్న గ్రామస్తులని మావోయిస్టులు పట్టుకొని, కిష్టారం – పల్లోడి మధ్యలో నిర్మించిన రోడ్డు ని తవ్వి నాశనం చేయడానికి తీసుకొని వెళ్తున్నప్పుడు ఆ వీడియోని తీసినట్టు ‘టైమ్స్ అఫ్ ఇండియా’ వారితో బస్తర్ రేంజ్ ఐజీ సుందర్ రాజ్ తెలిపారు. అదే రోజు, గ్రామస్తులు తమ గ్రామాలకి తిరిగి వెళ్ళాక, పోలీసులు మరియు మావోయిస్టుల మధ్య ఫైరింగ్ జరిగింది.
సుక్మా జిల్లా ఎస్పీ ని FACTLY సంప్రదించగా, వారు కూడా ఆ వీడియోలో కనిపిస్తున్నది గ్రామస్తులే అని తెలిపారు. వీడియోపై ఒడిశా వార్తాసంస్థ ‘కనక్ న్యూస్’ మరియు ఇతర జర్నలిస్టులు పోస్ట్ చేసిన ట్వీట్లను ఇక్కడ మరియు ఇక్కడ చూడవొచ్చు.
Video captured by a drone used recorded large movement of people in the forests of Sukma during aerial surveillance, police claimed, those seen moving in the forests were local tribals from Palodi Village along with naxals who were out to dig the roads @ndtv @ndtvindia pic.twitter.com/89HZle3UN4
చివరగా, పోస్ట్ చేసిన డ్రోన్ వీడియోలో కనిపిస్తున్న వారందరూ మావోయిస్టులు కాదు. దాంట్లో ఉన్నది ఎక్కువ గ్రామస్తులు.

created: September 15, 2020


text:
హాలీవుడ్ నటుడు మెల్ గిబ్సన్ జీవితంలో చోటుచేసుకున్న ఆటుపోట్లు అని షేర్ చేస్తున్న ఈ మెసేజ్ చాలా వరకు కల్పితం - FACTLY
Sai Krishna Muthyanolla
April 27, 2021
హాలీవుడ్ నటుడు మెల్ గిబ్సన్ జీవితంలో చోటుచేసుకున్న ఆటుపోట్లు అని సోషల్ మీడియాలో ఒక మెసేజ్ షేర్ అవుతుంది. మెల్ గిబ్సన్ కుటుంబం దాదాపు పాతిక సంవత్సరాల క్రితం జీవనోపాధి కోసం అమెరికా నుంచి ఆస్ట్రేలియా వచ్చారని, యుక్త వయసులో మెల్ గిబ్సన్ సర్కస్ లో టేప్రిజ్ ఆర్టిస్టు అవ్వాలని కోరుకున్నట్టు ఈ మెసేజ్ లో తెలిపారు. అయితే, ఒక రోజు గిబ్సన్ పై అయిదుగురు దొంగలు కత్తులతో దాడి చేసి నిర్దాక్షనియంగా అతన్ని చావబాదినట్టు ఇందులో తెలిపారు. ఈ దాడిలో అతని ముఖం ఒక రక్తం ముద్దలా అయిందని, ముక్కు వేలాడుతు కనిపించిందని, ఒక కన్ను సాకెట్ నుంచి బయటికొచ్చిందని, అతని దవడ పక్కకు తిరిగిపోయిందని, పుర్రె రెండు చోట్ల బ్రద్దలై ఉందని ఈ మెసేజ్ లో వివరించారు. అతడి శరీరం పై పదహారు ఫ్రాక్చర్లు పడినట్టు, అతని పళ్ళు అన్ని ఉడిపోయినట్టు మెసేజ్ లో తెలిపారు. భయంకరమైన తన శరీర ఆకృతి వలన అతనికి ఎవరూ ఉద్యోగం ఇవ్వలేదని, చివరికి తను టేప్రిజ్ ఆర్టిస్టుగా పనిచేయాలనుకున్న సర్కస్ లోనే గిబ్సన్ ఫీట్లు చేయాల్సి వచ్చిందని తెలిపారు. అతన్ని సర్కస్ వీక్షించడానికి వచ్చిన ప్రజలు ‘A Man with no Face’ అని పిలిచేవారని తెలిపారు. ఇంత జరిగినా, అతడు తన చిన్ననాటి అలవాటుని పోగొట్టుకోకుండా ఖాళీ సమయాలలో చర్చికు వెళ్లి ప్రశాంతంగా ‘ధ్యానం’ చేసుకునేవాడని, ఉన్నంతలో దానధర్మాలు చేసేవాడని ఈ మెసేజ్ లో తెలిపారు. గిబ్సన్ పై జాలి పడిన ఆ చర్చి ఫాదర్, తన ప్లాస్టిక్  సర్జన్ స్నేహితుడి సహాయంతో గిబ్సన్ దేహాన్ని ఒక ఆకారానికి తీసుకొచ్చినట్టు తెలిపారు. ఈ మొత్తం సంఘటన ఆధారంగా ‘The Man Without a Face’ అనే చిత్రం రూపొందించినట్టు, ఆ చిత్రంలో మెల్ గిబ్సన్ కథానాయకుడి పాత్ర పోషించినట్టు ఈ పోస్టులో తెలిపారు. ఆ తరువాత మెల్ గిబ్సన్ Mad Max, Lethal Weapon, Brave Heart లాంటి సూపర్ హిట్ చిత్రాలలో నటించినట్టు మెసేజ్ లో తెలిపారు. అపజయానికి కృంగి పోక విజయానికి పొంగిపోక తన గమ్యం వైపు వెళ్ళే వాడే పరిపూర్ణమైన వ్యక్తని ఈ మెసేజ్ యొక్క సారాంశం. ఆ పోస్టులో ఎంతవరకు నిజముందో చూద్దాం.
క్లెయిమ్: హాలీవుడ్ నటుడు మెల్ గిబ్సన్ జీవితంలో చోటుచేసుకున్న ఆటుపోట్లని వివరించే మెసేజ్.
ఫాక్ట్ (నిజం): హాలీవుడ్ నటుడు మెల్ గిబ్సన్ సంబంధించి షేర్ అవుతున్న ఈ మెసేజ్ చాలా వరకు కల్పితం. తన జీవితంలో జరిగిన కొన్ని సంఘటనలకి కల్పిత కథలని జోడిస్తూ ఈ మెసేజ్ ని షేర్ చేస్తున్నారు. కావున, పోస్టులో చేస్తున్న క్లెయిమ్ తప్పు.
పోస్టులో చేస్తున్న క్లెయిమ్ కి సంబంధించిన సమాచారం కోసం గూగుల్ లో వెతికితే, హాలీవుడ్ నటుడు మెల్ గిబ్సన్ జీవితానికి సంబంధించి షేర్ అవుతున్న ఈ మెసేజ్ గురించి ‘Snopes’ సంస్థ 09 అక్టోబర్ 2000 నాడు ఒక ఆర్టికల్ పబ్లిష్ చేసినట్టు తెలిసింది. ఈ కథని మొట్ట మొదటగా రేడియో కామెంటేటర్ పాల్ హార్వే తెలిపినట్టు ఈ ఆర్టికల్ లో రిపోర్ట్ చేసారు. ఆన్లైన్లో షేర్ అవుతున్న ఈ మెసేజ్ చాలా వరకు కల్పితం అని, మెల్ గిబ్సన్ జీవితంలో చోటుచేసుకున్న కొన్ని సంఘటనలకి కల్పిత కథలు జోడిస్తూ ఈ మెసేజ్ ని షేర్ చేస్తున్నట్టు ‘Snopes’ స్పష్టం చేసింది.
‘Snopes’ న్యూస్ సంస్థ తమ ఆర్టికల్ లో తెలిపిన సమాచారం ప్రకారం, మేల్ గిబ్సన్ 12 సంవత్సరాల వయసున్నప్పుడు తన కుటుంబం న్యూయార్క్ నుండి ఆస్ట్రేలియా సిడ్నీ నగరానికి వచ్చిన మాట వాస్తవం. కానీ, మెల్ గిబ్సన్ తన యుక్త వయసులో టేప్రిజ్ ఆర్టిస్టు అవ్వాలని ఎప్పుడు కోరుకోలేదు. గిబ్సన్ హై స్కూల్ లో చదువుకునేటప్పుడు చెఫ్ లేదా జర్నలిస్ట్ అవ్వాలని కోరుకున్నాడు. కాని, తను ‘National Institute of Dramatic Art’ కాలేజీలో చేరాడు. ఈ కాలేజీలో చదువుకుంటున్నప్పుడే  గిబ్సన్ ‘Summer City’ అనే చిన్న చిత్రంలో నటించాడు. ఆ తరువాత  ‘State Theatre Company of South Australia’ ప్రొడక్షన్ చేసిన కొన్ని చిత్రాలలో గిబ్సన్ నటించాడు. జార్జ్ మిల్లర్ దర్శకత్వం వహించిన ‘Mad Max’ చిత్రంతో మెల్ గిబ్సన్ దశ తిరిగింది.
Mad Max చిత్రం ఆడిషన్ ముందు రోజు మెల్ గిబ్సన్ కొందరు గుర్తు తెలియని వ్యక్తులతో ఘర్షణ పడినట్టు Snopes రిపోర్ట్ చేసింది. ఈ ఘర్షణలో మెల్ గిబ్సన్ ముఖానికి కొన్ని గాయాలయిన మాట వాస్తవం. కాని, పోస్టులో తెలుపుతున్నట్టు మెల్ గిబ్సన్ కన్ను సాకెట్ నుండి బయటికి రాలేదు, అతని దవడ పక్కకు తిరగలేదు, అతని పుర్రె, కాళ్ళు, చేతులు విరగలేదు. మెల్ గిబ్సన్ ముఖానికి కొన్ని కుట్లు పడినట్టు, కొన్ని వారాలలో అతను గాయలనుండి కోలుకున్నట్టు ‘Snopes’ తమ ఆర్టికల్ లో రిపోర్ట్ చేసారు. Mad Max చిత్రం ఆడిషన్ ముందు రోజు జరిగిన ఈ ఘటనకు సంబంధించి పబ్లిష్ అయిన మరొక న్యూస్ ఆర్టికల్ ని ఇక్కడ చూడవచ్చు. మెల్ గిబ్సన్ జీవితంలో చోటుచేసుకున్న ఈ సంఘటనకి కొన్ని కల్పిత కథలని జోడిస్తూ ఈ మెసేజ్ షేర్ చేసినట్టు తెలుస్తుంది.
1993లో మెల్ గిబ్సన్ దర్శకత్వం మరియు కథానాయకుడిగా చేసిన ‘The Man Without a Face’ చిత్రం రిలీజ్ అయింది. ఈ చిత్రం ‘Isabelle Holland’ రాసిన నవల ఆధారంగా రూపొందించారు. ఈ చిత్రం ఆక్సిడెంట్ లో వికలాంగుడైన ఒక వ్యక్తి సమాజానికి దూరంగా ఎలా బ్రతికాడనే నేపథ్యంలో తీసినది. ఈ చిత్రం మెల్ గిబ్సన్ జీవిత కథ ఆధారంగా తీసినది కాదు.
మెల్ గిబ్సన్ కు సంబంధించి షేర్ అవుతున్న ఈ కథని మొట్టమొదటగా రేడియో కామెంటేటర్ పాల్ హర్వే తెలిపారని పాఠకులు తమకు తెలిపినట్టు Snopes రిపోర్ట్ చేసింది. కాని, తమ విశ్లేషణలో మెల్ గిబ్సన్ కి సంబంధించి పాల్ హర్వే తెలిపిన సమాచారానికి కొన్ని కల్పిత కథలని జోడిస్తూ ఈ మెసేజ్ ని షేర్ చేస్తున్నట్టు ‘Snopes’ స్పష్టం చేసింది. మెల్ గిబ్సన్ దర్శకత్వం వహించిన ‘The Passion of the Christ’ చిత్రం క్రైస్తవ దైవం జీసస్ గురించి కావడంతో అతను జీసస్ ని ఆరాధించడానికి తరచూ చర్చికి వెళ్లేవాడనే కల్పిత కథని ఈ మెసేజ్ లో జోడించారు.
చివరగా, హాలీవుడ్ నటుడు మెల్ గిబ్సన్ జీవితంలో చోటుచేసుకున్న ఆటుపోట్లని వివరిస్తూ షేర్ చేస్తున్న ఈ మెసేజ్ చాలా వరకు కల్పితం.


text:
రోడ్డు ప్రమాదాల్లో ఎక్కువ మంది చనిపోతున్నది 'అతి వేగం' వల్ల, టైర్లలో ఎక్కువ గాలి నింపడం వల్ల కాదు - FACTLY
Sai Krishna Muthyanolla
December 8, 2021
సాధారణంగా మనం కార్ టైర్లలో కొట్టించే గాలికి సంబంధించి ఒక మతానికి చెందిన వారు కావాలని మోతాదుకు మించి గాలి నింపడం వల్ల రోడ్డు ప్రమాదాలు జరిగి ఎక్కువ సంఖ్యలో హిందువులు చనిపోతున్నారని, దీనిని ‘పంక్చర్ జిహాద్’ అంటారని చెప్తున్న పోస్ట్ ఒకటి సోషల్ మీడియాలో షేర్ అవుతుంది. ఈ కథనం ద్వారా అందులో ఎంత నిజముందో చూద్దాం.
క్లెయిమ్: ఒక మతానికి చెందిన వారు కార్ టైర్లలో మోతాదుకు మించి గాలి నింపడం వల్ల రోడ్డు ప్రమాదాలు జరిగి ఎక్కువ సంఖ్యలో హిందువులు చనిపోతున్నారు.
ఫాక్ట్(నిజం): కేంద్ర రోడ్డు రవాణా మరియు రహదారుల మంత్రిత్వ శాఖ రిపోర్ట్ల ప్రకారం ప్రతీ సంవత్సరం జరిగే రోడ్డు ప్రమాదాలలో ఎక్కువ శాతం అతివేగం, మద్యం సేవించి వాహనాలు నడపడం, రాంగ్ సైడ్ డ్రైవింగ్, రెడ్ లైట్ బ్రేక్ చేయడం, డ్రైవింగ్ చేస్తున్న సమయంలో మొబైల్ వినియోగం వంటి స్వయంకృత అపరాదాలే కారణం అవుతున్నాయి. ఒక మతానికి చెందిన వారు టైర్లలో గాలి ఎక్కువ నింపడం వల్ల హిందువులు చనిపోతున్నారన్నది ఒక అసంబద్ధ వాదన, ఎందుకంటే రోడ్డు ప్రమాదాలలో చనిపోతున్నవారికి సంబంధించి మతపరమైన సమాచారం ప్రభుత్వం సేకరించదు, కాబట్టి ఆ వాదనకి శాస్త్రీయ ఆధారాలు కూడా లేవు.  కావున పోస్టు ద్వారా చెప్పేది తప్పు.
కేంద్ర రోడ్డు రవాణా మరియు రహదారుల మంత్రిత్వ శాఖ ప్రతీ సంవత్సరం దేశంలో జరిగే రోడ్డు ప్రమాదాలకి సంబంధించి ఒక నివేదికని విడుదల చేస్తుంది. లేటెస్ట్ రోడ్ ఆక్సిడెంట్స్ ఇన్ ఇండియా – 2019 రిపోర్ట్ ప్రకారం, 2019 సంవత్సరంలో దేశం మొత్తంలో 4,49,002 రోడ్డు ప్రమాదాలు నమోదయ్యాయి. గత పది సంవత్సరాలతో పోల్చుకుంటే 2019లోనే ఈ సంఖ్య తక్కువగా ఉంది.
ఐతే ఈ రిపోర్ట్ ప్రకారం, 2019లో 63% – 73% రోడ్డు ప్రమాదాలకి, అలాగే 62% – 70% రోడ్డు ప్రమాదాల మరణాలకు అతివేగం కారణం. మద్యం సేవించి వాహనాలు నడపడం, రాంగ్ సైడ్ డ్రైవింగ్, రెడ్ లైట్ బ్రేక్ చేయడం మరియు డ్రైవింగ్ చేస్తున్న సమయంలో మొబైల్ వినియోగం మొదలైన ఇతర కారణాలు కూడా రోడ్ ఆక్సిడెంట్లకి దారి తీస్తున్నాయి.
2008-19 వరకు అందుబాటులో ఉన్న రోడ్డు ప్రమాదాల రిపోర్ట్ల ప్రకారం చాలా వరకు ఆక్సిడెంట్లకి ట్రాఫిక్ నియమ ఉల్లంఘన,  డ్రైవర్ తప్పిదాలే కారణం కాగా, ఈ రెండు క్యాటేగిరిలలో అతివేగమే ప్రమాదాలకు, రోడ్డు ప్రమాదాల వల్ల జరిగిన మరణాలలో ముఖ్య కారణంగా ఉంటూ వస్తుంది. దీన్ని బట్టి, చాలా వరకు రోడ్డు ప్రమాదాలకి టైర్లలో గాలికి పెద్దగా సంబంధంలేదని చెప్పొచ్చు.
ఐతే ప్రభుత్వం రోడ్డు ప్రమాదాలకు సంబంధించి చనిపోయిన వారు, కారణమైన వారు లేదా గాయపడ్డ వారి యొక్క  మతపరమైన వివరాలు సేకరించదు. మనది హిందూ మెజారిటీ దేశం కాబట్టి సహాజంగానే ఆక్సిడెంట్లలో మరణించే వారిలో హిందువుల సంఖ్య ఎక్కువగా ఉండొచ్చు. కాకపోతే ఈ మరణాలకు ముస్లిమ్స్ కారణం అన్న వాదనకి హేతుబద్దత లేదు, ఎందుకంటే పైన చెప్పినట్టు చాలా వరకు ప్రమాదాలకు అతివేగం, డ్రంక్ అండ్ డ్రైవ్, రాంగ్ సైడ్ డ్రైవింగ్ వంటి స్వయంకృత అపరాదాలే కారణమని ప్రభుత్వ సమాచారం ప్రకారం స్పష్టమవుతుంది. పైగా,  టైర్లలో గాలి కొట్టే వారికీ సంబంధించి కూడా మతపరమైన సమాచారం లేదు. కాబట్టి గుడ్డిగా ముస్లిమ్స్ టైర్లలో ఎక్కువ గాలి నింపడం వల్ల ఆక్సిడెంట్లు జరుగుతున్నాయనడానికి ఎటువంటి ఆధారాలు లేవు.
2014లో అహ్మదాబాద్-వడోదర ఎక్స్‌ప్రెస్ వేపై జరిగిన ఆక్సిడెంట్లకి సంబంధించి అహ్మదాబాద్ ట్రాఫిక్ పోలీస్ చేసిన ఒక స్టడీ ప్రకారం 15% కేసులలో టైర్లలో ప్రెషర్ ఎక్కువై టైర్ పేలిపోవడం, వాహనం బోల్తా పడడం, స్కిడ్ అవ్వడం ప్రధాన కారణాలుగా గుర్తించబడ్డాయి. వేగంగా వెళ్ళేటప్పుడు రోడ్డు మరియు టైర్ మధ్య రాపిడి పెరిగి టైర్ లోపల ప్రెషర్ పెరుగుతుంది, దీనివల్ల అధిక వేడి ఉత్పన్నమై టైర్ పేలిపోవడం మొదలైనవి జరిగి ప్రమాదాలు జరిగే అవకాశం ఉందని ఎక్స్‌ప్రెస్ వే ప్రాజెక్ట్ డైరెక్టర్ పేర్కొన్నారు.
ఐతే పైన తెలిపినట్టు, సాధారణంగా టైర్లలో గాలి ఎక్కువ నింపడం వల్ల టైర్ పగిలిపోవడం, స్కిడ్ అవ్వడం వంటివి జరిగి ప్రమాదాలు జరిగే అవకాశం ఉన్నప్పటికీ, పోస్టులో చేస్తున్న వాదనలకు మాత్రం శాస్త్రీయత లేదు.
చివరగా, ఒక మతానికి చెందిన వారు వాహన టైర్లలో గాలి ఎక్కువ నింపడం వల్ల ప్రమాదాలు  జరిగి హిందువులు చనిపోతున్నారంటూ ఒక అసంబద్ధమైన వాదనని షేర్ చేస్తున్నారు.

created: December 8, 2021


text:
ఈ లిస్టులో చాలావరకు కార్యక్రమాలు ఉత్తరప్రదేశ్ లో అమలు కావట్లేదు, అమలవుతున్న కొన్ని ఇతర రాష్ట్రాల్లో కూడా అమలవుతున్నాయి - FACTLY
Sai Krishna Muthyanolla
September 8, 2021
ఉత్తరప్రదేశ్ లో యోగి ఆదిత్యనాథ్ పాలన బాగుందని చెప్పే నేపథ్యంలో ఆ రాష్ట్రంలో ప్రత్యేకంగా అయన ప్రభుత్వం అమలు చేస్తున్న పలు కార్యక్రమాలు/పథకాలు/చట్టాల గురించి చెప్తున్న పోస్ట్ ఒకటి సోషల్ మీడియాలో విస్తృతంగా షేర్ అవుతుంది. ఆడవారిని మరియు ఆవులను హింసిస్తే షూట్ ఎట్ సైట్ ఆర్డర్, వృద్ద దంపతులకు 3000 పెన్షన్, మొదలైన కొన్ని కార్యక్రమాలు/పథకాల గురించి ఈ పోస్టులో పేర్కొన్నారు. ఐతే ఈ కథనం ద్వారా ఆ వార్తలో ఎంత నిజముందో చూద్దాం.
క్లెయిమ్: ఉత్తరప్రదేశ్ రాష్ట్రంలో యోగి ఆదిత్యనాథ్ ప్రత్యేకంగా అమలు చేస్తున్న పలు కార్యక్రమాలు/పథకాలు/చట్టాల వివరాలు.
ఫాక్ట్ (నిజం): ఈ లిస్టులో చాలావరకు కార్యక్రమాలు ఉత్తరప్రదేశ్ ప్రభుత్వం అమలు చేస్తునట్టు ఎటువంటి సమాచారం లేదు. కొన్ని కార్యక్రమాలు అమలుచేస్తునప్పటికీ, ఇవి కేవలం ఉత్తరప్రదేశ్ లో మాత్రమే అమలు కావడంలేదు, వేరే చాలా రాష్ట్రాలు కూడా వీటిని అమలు చేస్తున్నాయి. ఇకపోతే కొన్ని కార్యక్రమాల గురించి తప్పు సమాచారం అందించారు, ఉదాహరణకి ఉత్తరప్రదేశ్ లో వృద్దులకు ఇస్తున్న పెన్షన్ రూ. 500 మాత్రమే, రూ. 3000 కాదు. కావున పోస్టు ద్వారా చెప్పేది తప్పుదోవ పట్టించే విధంగా ఉంది.
లిస్టులో పేర్కొన్న ఒక్కొక్క కార్యక్రమం/పథకం గురించి కింద వివరంగా చూద్దాం.
ఆడవారిని, ఆవులను హింసిస్తే షూట్ ఎట్ సైట్ ఆర్డర్:
భారతీయ చట్టాలలో ‘షూట్ ఎట్ సైట్’ అనే కాన్సెప్ట్ లేదా పదాన్ని ఎక్కడ కూడా పేర్కొనలేదు. దీనికి ఒక కచ్చితమైన నిర్వచనం లేక పరిధి ఎక్కడ కూడా నిర్వచించలేదు. పైగా షూట్ ఎట్ సైట్ అనేది రాజ్యాంగంలోని ప్రాథమిక హక్కుల ద్వారా పేర్కొన ఆర్టికల్ 21 (రైట్ టూ లైఫ్)ని ఉల్లంఘిస్తుంది. కాబట్టి షూట్ ఎట్ సైట్ అనేది చట్టబద్దం కాదు, అందువల్ల ఏ రాష్ట్ర ప్రభుత్వం ఇలాంటి చట్టం చేసే అవకాశం లేదు.
సాధారణంగా చాలా కాలంగా చట్టం నుండి తప్పించుకుంటున్న నేరస్తున్ని పట్టుకునే నేపథ్యంలో షూట్ ఎట్ సైట్ ఆర్డర్ ఇష్యూ చేస్తుంటారు. ఐతే ఈ అధికారం మేజిస్ట్రేట్ కి మాత్రమే ఉంటుంది. అల్లర్లు, హింసాత్మక సంఘటనల వల్ల శాంతి భద్రతలు అదుపు తప్పిన సందర్భాలలో పరిస్థితిని అదుపులోకి తీసుకు రావడానికి పోలీసులు ఇండియన్ పీనల్ కోడ్ లోని సెక్షన్ 144ని అమలు చేస్తుంటారు. 144 సెక్షన్ విధించినప్పుడు నలుగురి కంటే ఎక్కువ మంది కలిసి ఒక చోట గుమిగూడకూడదు. ఐతే ఈ సెక్షన్ విధించే అధికారం జిల్లా మేజిస్ట్రేట్/కలెక్టర్ కి మాత్రమే ఉంటుంది. పరిస్థితి అంచనా వేసి తప్పదు అనుకున్న సందర్భాల్లోనే మేజిస్ట్రేట్ ఈ సెక్షన్ ని విధిస్తుంటారు, పైగా పరిస్థితి చేయి దాటినప్పుడు మేజిస్ట్రేట్ షూట్ ఎట్ సైట్ ఆర్డర్ కూడా ఇష్యూ చేస్తుంటారు. చాలా  అరుదైన, ప్రత్యేక సందర్భాలలో మాత్రమే ఇలా  షూట్ ఎట్ సైట్ ఆర్డర్ ఇష్యూ చేసారు.
ఐతే ప్రత్యేకించి మహిళలు, ఆవులను రక్షించడానికి యోగి ప్రభుత్వం ఇలా షూట్ ఎట్ సైట్ చట్టం చేసినట్టు ఎటువంటి సమాచారం లేదు. ఒకవేళ ఇలా చేసి ఉంటే మీడియా ఈ విషయాన్ని రిపోర్ట్ చేసి ఉండేది, కాని ఈ విషయానికి సంబంధించి మాకు ఎటువంటి సమాచారం లభించలేదు.
మద్యపానం, గుట్కా, సిగరేట్,  ప్లాస్టిక్ నిషేధం:
ఉత్తరప్రదేశ్ ప్రభుత్వం పూర్తిగా ప్లాస్టిక్ ని నిషేదించలేదు, కేవలం 50 మైక్రాన్ల కన్నా తక్కువ మందం ఉన్న ప్లాస్టిక్ ని మాత్రమే నిషేధించింది. ఐతే ఇలా కేవలం ఉత్తరప్రదేశ్ మాత్రమే కాదు, దేశంలోని చాలా వరకు రాష్ట్రాలు తక్కువ మందం గల ప్లాస్టిక్ ని నిషేదించాయి. సింగల్ యూజ్ ప్లాస్టిక్ ని వినియోగాన్ని దశలవారిగా తగ్గించి 2022 కల్లా పూర్తిగా నిషేదిస్తామని 2019లోనే ప్రధానమంత్రి ప్రకటించారు.
కేంద్ర ప్రభుత్వం గతంలోనే దేశవ్యాప్తంగా గుట్కా, ఇతర నమిలే పొగాకు ఉత్పత్తుల అమ్మకాలను నిషేధించింది. దీనికి అనుగుణంగానే అన్ని రాష్ట్ర ప్రభుత్వాలు కూడా గుట్కా, ఇతర పొగాకు ఉత్పత్తులపై నిషేదాన్ని విధించాయి, ప్రత్యేకంగా ఉత్తరప్రదేశ్ ప్రభుత్వం మాత్రమే ఈ నిర్ణయం తీసుకోలేదు.
ఉత్తరప్రదేశ్ లో మద్యపానంపై ఎటువంటి నిషేధం లేదు. జనవరి 2021లో ఉత్తరప్రదేశ్ ముఖ్యమంత్రి యోగి ఆదిత్యనాథ్ మీడియాతో మాట్లాడుతూ మద్యపానంపై నిషేదానికి సంబంధించి అడిగిన ప్రశ్నకి బదులిస్తూ ‘మేము బలవంతంగా దేనిపైన నిషేధం విధించలేమని, కాకపోతే రాష్ట్ర ప్రయోజనాల కోసం ఏది అవసరమో ఆ చర్యలు తీసుకుంటామని’ అన్నారు. రాష్ట్రంలో అమలులోకి తెచ్చిన కొత్త ఎక్సైజ్ పాలసీ ప్రకారం, రాష్ట్రంలో మద్యం కొనుగోలు, రవాణా లేదా ప్రైవేట్ స్వాధీనం ఆరు లీటర్లకు మాత్రమే పరిమితం. పరిమితికి మించి మద్యం ఉంచుకోవడానికి ఎక్సైజ్ శాఖ నుండి లైసెన్స్ పొందాలి. ఐతే ఇటీవల 30 ఆగస్ట్ 2021న కృష్ణాష్టమి సందర్భంగా ఉత్తరప్రదేశ్ లోని మథుర ప్రాంతంలో మద్యం మరియు మాంసం పూర్తిగా నిషేదించారు.
వృద్దులకు 3000 పెన్షన్, బియ్యం, మెడికల్ ఖర్చులు ఉచితం:
ఉత్తరప్రదేశ్  సోషల్ వెల్ఫేర్ డిపార్టుమెంటు వెబ్సైటులోని సమాచారం ప్రకారం గ్రామీణ ప్రాంతంలో రూ. 46,080 మరియు పట్టణ ప్రాంతాల్లో రూ. 56,460 లోపు ఆదాయం ఉండి, 60 ఏళ్లు లేదా అంతకంటే ఎక్కువ వయస్సు ఉన్న వారికి వృద్ధాప్య పెన్షన్ పథకానికి అర్హులు. ఈ పథకం కింద, 60 సంవత్సరాలు లేదా అంతకన్నా ఎక్కువ వయస్సు ఉన్న వ్యక్తులకు నెలకు రూ. 500 చొప్పున మూడు నెలలకోసారి  పెన్షన్ ఇస్తారు.
కేంద్ర ప్రభుత్వం నేషనల్ ఓల్డ్ ఏజ్ పెన్షన్ స్కీం కింద 60 ఏళ్లు పైబడిన వృద్దులకు ఈ పథకం కింద నెలకు రూ.300 (200 కేంద్రం, 100 రాష్ట్రం) మరియు 80 ఏళ్లు పైబడిన వ్యక్తులు నెలకు రూ.500 ఇస్తుంది.  ఈ పెన్షన్ కేవలం దారిద్య్ర రేఖకు దిగువన ఉన్న వారికి మాత్రమే ఇస్తారు. దీనికి అఅదనంగా ఇవ్వలనుకున్నా, ఇతర లబ్దిదారులకు ఇవ్వలనుకున్నా ఆ మొత్తం రాష్ట్ర ప్రభుత్వం భరించాలి. ఈ కేంద్ర పథకానికి, రాష్ట వాటా జోడిస్తూ ఉత్తరప్రదేశ్ రాష్ట్ర ప్రభుత్వం 60 సంవత్సరాలు లేదా అంతకన్నా ఎక్కువ వయస్సు ఉన్న వ్యక్తులకు నెలకు రూ. 500 చొప్పున మూడు నెలలకోసారి పెన్షన్ ఇస్తుంది. తెలంగాణ, ఆంధ్రప్రదేశ్ రాష్ట్రాలతో పోల్చుకుంటే ఉత్తరప్రదేశ్ లో చాలా తక్కువ వృద్ధాప్య పెన్షన్ ఇస్తున్నారు.
కేంద్ర ప్రభుత్వం 2013లో చేసిన ఆహార భద్రతా చట్టం కింద దారిద్య్ర రేఖకు దిగువన ఉన్న వారందరికీ ప్రతీ నెల సబ్సిడీ ధరలకు ఆహార ధాన్యాలు అందిస్తుంది. దేశంలోని అన్ని  రాష్ట్రాలకు కేంద్ర ప్రభుత్వమే సరఫరా చేస్తుంది, ఇందులో రాష్ట్రాల వాటా చాలా తక్కువ. కాబట్టి ప్రత్యేకంగా ఉత్తరప్రదేశ్ రాష్ట్ర ప్రభుత్వం వృద్దులకు ఆహార ధాన్యాలు ఏమీ  అందించట్లేదు. పైగా కరోనా నేపథ్యంలో  కేంద్ర ప్రభుత్వం ప్రధానమంత్రి గరీబ్ కళ్యాణ్ యోజన కింద అర్హులైన అందరికి ప్రతీ నెల 10 కిలోల ఆహార ధాన్యాలను అందిస్తుంది.
ఉత్తరప్రదేశ్ ప్రభుత్వం కేంద్ర ప్రభుత్వం అమలు చేస్తున్న ఆయుష్మాన్ భారత్ పథకం ద్వారా మాత్రమే అర్హులైన వారికి ఉచిత వైద్యం అందిస్తుంది. చాలా వరకు రాష్ట్రాలు ఆయుష్మాన్ భారత్ పథకాన్ని అమలు చేస్తున్నాయి. ఉత్తర ప్రదేశ్ రాష్ట్ర ప్రభుత్వం వైద్యానికి సంబంధించి ప్రత్యేకించి ఎటువంటి స్కీం అమలు చేయట్లేదు.
రైతులకు పది లక్షల భీమా; మద్దతు ధర; ఐదు లక్షల వడ్డీలేని రుణం:
ఉత్తరప్రదేశ్ ప్రదేశ్ ప్రభుత్వం ‘ముఖ్యమంత్రి కిసాన్ ఏవం సర్వీత్ బీమా యోజన’ పేరుతో రైతులకు భీమా అందిస్తుంది. ఈ పథకం కింద  రైతులు మరణిస్తే రూ. 5 లక్షలు, శాశ్వత వైకల్యం పొందితే రూ.2 లక్షలు ఇన్సూరెన్సు అందిస్తుంది. ఐతే ఇటీవల ముఖ్యమంత్రి యోగి ఆదిత్యనాథ్ ఈ పథకాన్ని రైతు కుటుంబంలోని అందరికీ, ఇంకా కౌలు రైతులకు కూడా వర్తింప చేయడానికి ప్రణాళికకు రూపొందించాలని ఆదేశించారు.
ఇక పంటలకు మద్దతు ధర విషయానికి వస్తే, ఈ అంశం కేంద్ర ప్రభుత్వ పరిధిలోని అంశం. మద్దతు ధరలు కేంద్ర ప్రభుత్వం నిర్ణయిస్తుంది.
ఉత్తరప్రదేశ్ ప్రభుత్వం కేవలం కేంద్ర ప్రభుత్వం ప్రవేశ పెట్టిన కిసాన్ క్రెడిట్ కార్డు స్కీం ద్వారానే రైతులకు రుణాలను అందిస్తుంది. ప్రత్యేకించి వేరే ఏ పథకం ద్వారా రైతులకు రుణాలు అందించట్లేదు. ఐతే కిసాన్ క్రెడిట్ కార్డు ద్వారా పొందే రుణాలకు వడ్డీ వర్తిస్తుంది, కాకపోతే తక్కువగా ఉంటుంది. కాబట్టి ఉత్తరప్రదేశ్ ప్రభుత్వం రైతులకు 5 లక్షల వరకు వడ్డీలేని రుణాలు అందిస్తుందన్న వాదనలో నిజం లేదు.
ఎవరైనా అడుక్కుంటే 14 సంవత్సరాల జైలు :
ఈ కథనం ప్రకారం భారతదేశంలోని దాదాపు 20 రాష్ట్రాలు,  2 కేంద్రపాలిత ప్రాంతాల్లో అడుక్కోవడం నేరం. ఈ చట్టాల ప్రకారం పోలీసులు వారిని వారెంట్ లేకుండానే అరెస్ట్ చేసి ప్రభుత్వ ఆధ్వర్యంలోని పునరావాస కేంద్రాలలో నిర్బంధించవచ్చు. చాలావరకు రాష్ట్రాలు భిక్షాటనను నాన్-బెయిలబుల్ నేరంగా పరిగణిస్తున్నాయి. ఉత్తరప్రదేశ్ రాష్ట్రంలో భిక్షాటన చేస్తూ తరుచూ పట్టుబడితే 5 సంవత్సరాల వరకు నిర్బంధించబడే అవకాశం ఉంది, అందులో రెండు సంవత్సరాల జైలు శిక్ష కూడా ఉండే అవకాశం ఉంది. ఐతే 2016లో కేంద్ర ప్రభుత్వం భిక్షాటనను నేరంగా పరిగణించకుండా The Persons in Destitution (Protection, Care and Rehabilitation) Model Bill రూపొందించింది.
బలవంతంగా మత మార్పిడి చేస్తే నాన్ బెయిలబుల్ కేసు:
ఉత్తరప్రదేశ్ ప్రభుత్వం నవంబర్ 2020లో బలవంతపు మత మార్పిడిని నిషేధిస్తూ The Uttar Pradesh Prohibition of Unlawful Conversion of Religion Ordinance, 2020 తీసుకొచ్చింది. ఈ ఆర్డినెన్స్ కింద అన్ని నేరాలను నాన్-బెయిలబుల్ గుర్తించారు. ఫిబ్రవరి 2021లో ఈ ఆర్డినెన్స్ ని రీప్లేస్ చేస్తూ The Prohibition of Unlawful Religious Conversion Bill, 2021చట్టం చేసింది.
అనాధ పిల్లలకు భోజనం, బట్టలు చదువు ఉచితం:
ఉత్తర ప్రదేశ్ ప్రభుత్వం కరోనాతో తల్లితండ్రులు ఇద్దరిని కోల్పోయిన పిల్లకు ఆర్థిక సహాయం అందించే పథకాన్ని బాల్ సేవా యోజన ప్రారంభించింది. కోవిడ్ -19 ద్వారా అనాథలైన పిల్లల పెంపకం మరియు విద్యను రాష్ట్ర ప్రభుత్వమే చూసుకుంటుందని ముఖ్యమంత్రి అన్నారు. ఐతే కరోనా కంటే ముందు అనాధ పిల్లల కోసం ప్రత్యేకంగా ఒక పథకం/కార్యక్రమం గానీ ఉన్నట్టు వివరాలైతే మాకు లభించలేదు. సాధారణంగా చాలావరకు రాష్ట్రాల్లో అనాధ పిల్లల కోసం స్వచ్ఛంద సంస్థలు నడిపే అనాధ శరణాలయాలలో కొన్నింటికి ప్రభుత్వం సహాయం అందిస్తూ ఉంటుంది.
ప్రతి ఊరికి ఇద్దరు కానిస్టేబుల్స్; నిత్యం యజ్ఞయాగాలు; ప్రతి ఉద్యోగి కింది నుంచి ప్రమోషన్ తో పోవాలి; అందరు గవర్నమెంట్ బడుల్లోనే చదువుకోవాలి:
ఈ విషయాలకి సంబంధించి మాకు ఎటువంటి వార్తా కథనాలు గాని లేక ఇతర సమాచారం గాని లభించలేదు. ఒకవేళ నిజంగానే ఉత్తరప్రదేశ్ లో ఈ కార్యక్రమాలు అమలవుతుంటే వీటి గురించి మీడియా సంస్థలు రిపోర్ట్ చేసి ఉండేవి, కాని ఈ విషయాలకి సంబంధించి మాకు ఎటువంటి కథనాలు లభించలేదు.
చివరగా, ఈ లిస్టులో చాలావరకు కార్యక్రమాలు ఉత్తరప్రదేశ్ లో అమలుకావట్లేదు, కొన్ని అమలవుతున్న అవి ప్రత్యేకంగా ఉత్తరప్రదేశ్ మాత్రమే కాకుండా చాలావరకు రాష్ట్రాల్లో అమలవుతున్నాయి.

created: September 8, 2021


text:
‘మౌంట్ ఎవరెస్ట్’ నేపాల్ మరియు చైనా యొక్క టిబెటియన్ అటానమస్ రీజియన్ సరిహద్దు లో ఉంది. - FACTLY
Sai Krishna Muthyanolla
July 1, 2020
చైనా వార్తా సంస్థ ‘CGTN’, ‘మౌంట్ ఎవరెస్ట్’ చైనా యొక్క టిబెటియన్  అటానమస్ రీజియన్ లో ఉందని పేర్కొన్నట్లుగా ఉన్న ఒక ట్వీట్  స్క్రీన్ షాట్ సోషల్ మీడియా లో చాలా మంది షేర్ చేసి, నేపాల్ లో ఉన్న మౌంట్ ఎవరెస్ట్ మీద చైనా కన్ను పడిందని చెప్తున్నారు.  ఆ పోస్ట్ లో ఎంతవరకు నిజముందో చూద్దాం.
నేపాల్ లో ఉన్న ‘మౌంట్ ఎవరెస్ట్’ పై చైనా కన్ను పడింది
ఫాక్ట్ (నిజం): మౌంట్ ఎవరెస్ట్’ నేపాల్ మరియు చైనా యొక్క టిబెటియన్ అటానమస్ రీజియన్ సరిహద్దులో ఉంది. మొత్తం నేపాల్ లో కాదు. కావున పోస్ట్ తప్పుద్రోవ పట్టించేలా ఉంది.
చైనా వార్తా సంస్థ ‘CGTN’, ‘మౌంట్ ఎవరెస్ట్’ చైనా యొక్క టిబెటియన్ అటానమస్ రీజియన్ లో ఉందని ‘2 మే 2020’ న కొన్ని ఫొటోలతో కూడిన ట్వీట్ చేసింది. ఆ విషయం పై నేపాల్ ప్రజలు తీవ్ర వ్యతిరేకత చూపించడంతో ‘CGTN’ ఆ ట్వీట్ ని డిలీట్ చేసి, ’10 మే 2020′ న మరొక ట్వీట్ పెట్టింది. ‘CGTN’ ఆ ట్వీట్ లో ‘మౌంట్ ఎవరెస్ట్’ చైనా మరియు నేపాల్ బోర్డర్ మీద ఉందని రాసింది.
In pictures📸: An extraordinary sun halo was spotted on May 1 in the skies over Mount #Qomolangma, the world's highest peak located on the China-Nepal border pic.twitter.com/TMEY5aT4yl
‘మౌంట్ ఎవరెస్ట్’ ని సంస్కృతం మరియు నేపాలీ లో ‘సాగరమాత’ అని, చైనీస్ లో ‘కొమోలంగ్మా ఫెంగ్’ అని సంబోధిస్తారు. ‘మౌంట్ ఎవరెస్ట్’ నేపాల్ మరియు చైనా యొక్క టిబెటియన్ అటానమస్ రీజియన్ సరిహద్దులో  ఉన్నట్లుగా ‘Encyclopedia Britanica’ కథనం లో చూడవచ్చు. అదే విషయాన్ని ‘National Geographic’ వారు ‘మౌంట్ ఎవరెస్ట్’ గురించి రాసిన కథనం లో కూడా చూడవచ్చు.
చివరగా, పోస్ట్ లో చెప్పినట్టు ‘మౌంట్ ఎవరెస్ట్’ మొత్తం నేపాల్ లో లేదు. అది నేపాల్ మరియు చైనా యొక్క టిబెటియన్ అటానమస్ రీజియన్ సరిహద్దులో  మీద ఉంది.
‘మీకు తెలుసా’ సిరీస్ లో మా వీడియోస్ మీరు చూసారా?


text:
ఎడిట్ చేసిన చలనచిత్ర దృశ్యాలని వీర్ సావర్కర్ అండమాన్ జైలులో శిక్ష అనుభవిస్తున్నప్పటి దృశ్యాలుగా షేర్ చేస్తున్నారు - FACTLY
Sai Krishna Muthyanolla
July 23, 2021
వీర్ సావర్కర్ అండమాన్ జైలులో శిక్ష అనుభవిస్తున్నప్పుడు బ్రిటిష్ కరెస్పాండంట్ చిత్రీకరించిన దృశ్యాలు, అంటూ సోషల్ మీడియాలో ఒక వీడియో షేర్ అవుతుంది. ఈ వీడియోని ‘BBC’ న్యూస్ సంస్థ ఇటీవల రిలీజ్ చేసినట్టు ఈ పోస్టులో క్లెయిమ్ చేస్తున్నారు. ఆ పోస్టులో ఎంతవరకు నిజముందో చూద్దాం.
క్లెయిమ్: వీర్ సావర్కర్ అండమాన్ జైలులో శిక్ష అనుభవిస్తున్నప్పుడు బ్రిటిష్ కరెస్పాండంట్ చిత్రీకరించిన దృశ్యాలు.
ఫాక్ట్ (నిజం): ఈ వీడియోలో కనిపిస్తున్న వ్యక్తి నిజమైన వీర్ సావర్కర్ కాదు. 1983లో వీర్ సావర్కర్ జీవితం పై దర్శకుడు ప్రేమ్ వైద్య రూపొందించిన పలు చిత్రాలలోని దృశ్యాలను జతచేసి ఈ వీడియోని రూపొందించారు. ఈ చిత్రాలు మినిస్ట్రీ ఆఫ్ ఇన్ఫర్మేషన్ & బ్రాడ్కాస్టింగ్ వెబ్సైటులోని ఫిలిమ్స్ డివిజన్ సెక్షన్‌లో అందుబాటులో ఉన్నాయి. కావున, పోస్టులో చేస్తున్న క్లెయిమ్ తప్పు.
పోస్టులో షేర్ చేసిన వీడియో గుగూల్‌లో వెతికితే, ఇవే దృశ్యాలు కలిగిన వీడియోని మినిస్ట్రీ ఆఫ్ ఇన్ఫర్మేషన్ & బ్రాడ్కాస్టింగ్ అధికారిక యూట్యూబ్ ఛానెల్ 14 ఆగష్టు 2014 నాడు పబ్లిష్ చేసినట్టు తెలిసింది. ఈ వీడియోని “Life of Shri Vinayak Damodar Savarkar” అనే టిటిల్‌తో యూట్యుబ్‌లో పబ్లిష్ చేసారు. వీర్ సావర్కర్ జీవితంలోని ముఖ్య ఘట్టాలని చూపిస్తూ  ఈ చలనచిత్రాన్ని రూపొందించినట్టు వీడియో వివరణలో తెలిపారు. ఈ వీడియోలోని 25:08, 27:29 మరియు 29:45 నిమిషాల దగ్గర పోస్టులో షేర్ చేసిన వీడియోలోని అవే దృశ్యాలు కనిపిస్తుండటాన్ని మనం గమనించవచ్చు.
మినిస్ట్రీ ఆఫ్ ఇన్ఫర్మేషన్ & బ్రాడ్కాస్టింగ్ పబ్లిష్ చేసిన ఈ వీడియోలోని 1:25 నిమిషాల దగ్గర, ఈ చలనచిత్రాన్ని ‘Films Division’కు క్రెడిట్ ఇవ్వడాన్ని మనం చూడవచ్చు. ఈ వీడియో కోసం ఇన్ఫర్మేషన్ & బ్రాడ్కాస్టింగ్ వెబ్సైటులోని ‘Films Division’ సెక్షన్‌లో వెతకగా, 1983లో వీర్ సావర్కర్ జీవితం పై దర్శకుడు ప్రేమ్ వైద్య రూపొందించిన మూడు చలనచిత్ర వీడియోలు దొరికాయి. ఈ వివరాల ఆధారంగా పోస్టులో షేర్ చేసిన వీడియోని బ్రిటిష్ కరెస్పాండంట్ చిత్రికరించలేదని, దర్శకుడు ప్రేమ్ వైద్య వీర్ సావర్కర్ జీవితం పై రూపొందించిన పలు చిత్రాలలోనివని ఖచ్చితంగా చెప్పవచ్చు.
చివరగా, ఎడిట్ చేసిన చలనచిత్ర దృశ్యాలని వీర్ సావర్కర్ అండమాన్ జైలులో శిక్ష అనుభవిస్తున్నప్పుడు చిత్రీకరించిన దృశ్యాలుగా షేర్ చేస్తున్నారు.


text:
పది కోట్ల కంటే ఎక్కువ ఆస్తి ఉన్న మాజీ ఎం.పీ. లకు కేంద్ర ప్రభుత్వం పెన్షన్ రద్దు చేయలేదు. - FACTLY
Sai Krishna Muthyanolla
September 6, 2019
పది కోట్ల కంటే ఎక్కువ ఆస్తి ఉన్న మాజీ ఎం.పీ. లకు కేంద్ర ప్రభుత్వం పెన్షన్ రద్దు చేసిందంటూ ఉన్న ఒక పోస్ట్ ని ఫేస్బుక్ లో చాల మంది షేర్ చేస్తున్నారు. ఆ పోస్ట్ లో ఎంతవరకు నిజముందో  విశ్లేషిద్ధాం.
పదికోట్ల కంటే ఎక్కువ ఆస్తి ఉండి పెన్షన్ తీసుకుంటున్న మాజీ మంత్రులకు, మాజీ ఎంపీలకు పెన్షన్ రద్దు చేసిన కేంద్ర ప్రభుత్వం.
పోస్ట్ లో చెప్పినట్టుగా పది కోట్ల కంటే ఎక్కువ ఆస్తి ఉన్న మాజీ ఎం.పీ. లకు కేంద్ర ప్రభుత్వం పెన్షన్ రద్దు చేయలేదు. ‘The Salary, Allowances and Pension of Members of Parliament Act, 1954’ చట్టం లో మాజీ ఎం.పీ. లకు నెలకు ఇరవై ఐదు వేలు పెన్షన్ (ఎం.పీ. గా ఉన్న కాల పరిమితి ఐదేళ్ళ కంటే ఎక్కువ ఉంటే, ఇంకా ఎక్కువ కూడా వస్తుంది) వస్తుందని ఉంటుంది. పది కోట్ల పైన ఆస్తి ఉంటే పెన్షన్ రాదు అని ఎక్కడా కూడా రాసి ఉండదు. కావున పోస్ట్ లో చెప్పింది అబద్ధం.
పోస్ట్ లోని విషయం గురించి గూగుల్ లో ‘Pension for ex-MPs with 10 crore assets removed’ అని వెతకగా, పది కోట్ల కంటే ఎక్కువ ఆస్తి ఉన్న మాజీ ఎం.పీ. లకు కేంద్ర ప్రభుత్వం పెన్షన్ రద్దు చేసినట్టుగా ఎటువంటి సమాచారం దొరకలేదు.
ఒక వేళ కేంద్ర ప్రభుత్వం పెన్షన్ రద్దు చేయాలనుకుంటే ‘The Salary, Allowances and Pension of Members of Parliament Act, 1954’ చట్టాన్ని సవరించాలి. ఆ చట్టాన్ని చదవగా, అటువంటి మార్పు చేసినట్టు ఏమీ ఉండదు. ఆ చట్టం ప్రకారం మాజీ ఎం.పీ. లకు నెలకు ఇరవై ఐదు వేలు పెన్షన్ (ఎం.పీ గా ఉన్న కాల పరిమితి ఐదేళ్ళ కంటే ఎక్కువ ఉంటే, ఇంకా ఎక్కువ కూడా వస్తుంది) వస్తుంది. ఇరవై వేలు ఉన్న పెన్షన్ ని గత సంవత్సరమే ఇరవై ఐదు వేలు చేసినట్టుగా ఈ ఆర్డర్ లో చదవచ్చు.
మొన్న ఎన్నికల్లో ఓడిపోయిన ఎం.పీ.లకు వచ్చే పెన్షన్ మరియు సదుపాయాల గురించి వివరిస్తూ లోక్ సభ సెక్రటేరియట్ ఇచ్చిన నోటీసు లో కూడా మాజీ ఎం.పీ. ల పెన్షన్ ఇరవై ఐదు వేలు అని ఉంటుంది. పది కోట్ల ఆస్తి ఉంటే పెన్షన్ రాదు అని ఉండదు.
చివరగా, పది కోట్లకంటే ఎక్కువ ఆస్తి ఉన్న ఎం.పీ. లకు కేంద్ర ప్రభుత్వం పెన్షన్ రద్దు చేయలేదు.
ఏది ఫేక్, ఏది నిజం సిరీస్ లో మా వీడియోస్ మీరు చూసారా?

created: September 6, 2019


text:
ఆర్టికల్ 370ను ఉపసంహరించిన సందర్భంలో మోదీని పొగుడుతూ ఈ వ్యాఖ్యలు చేసే సమయానికి ఎం.ఎస్. బిట్టా కాంగ్రెస్ పార్టీలో లేరు - FACTLY
Sai Krishna Muthyanolla
June 7, 2022
‘మోడీ చేసే మంచి మీకు కనిపించకుంటే మీరసలు భారతీయుడే కాదు’ అని కాంగ్రెస్ నేత ఎం.ఎస్. బిట్టా వ్యాఖ్యానించాడంటూ ఒక వీడియోని షేర్ చేసిన పోస్ట్ సోషల్ మీడియాలో విస్తృతంగా షేర్ అవుతోంది. ఐతే ఈ కథనం ద్వారా ఆ విషయానికి సంబంధించి నిజమేంటో చూద్దాం.
క్లెయిమ్: ‘మోడీ చేసే మంచి మీకు కనిపించకుంటే మీరసలు భారతీయుడే కాదు’ – కాంగ్రెస్ నేత ఎం.ఎస్. బిట్టా
ఫాక్ట్(నిజం): 2019లో మోదీ ప్రభుత్వం జమ్మూ కాశ్మీర్‌లో ఆర్టికల్ 370ను ఉపసంహరించిన నేపథ్యంలో ఒక జర్నలిస్ట్‌తో మాట్లాడుతూ ఎం.ఎస్. బిట్టా ఈ వ్యాఖ్యలు చేసాడు. ఐతే ఆ సమయానికి బిట్టా కాంగ్రెస్ పార్టీలో లేరు. గతంలో అయన ఇండియన్ యూత్ కాంగ్రెస్ చైర్మన్‌గా మరియు కాంగ్రెస్ మంత్రిగా చేసినప్పటికీ, అయన చాలా సంవత్సరాల నుండి కాంగ్రెస్ పార్టీకి దూరంగా ఉంటూ వస్తున్నారు. కావున పోస్టు ద్వారా చెప్పేది తప్పుదోవ పట్టించే విధంగా ఉంది.
ఆల్ ఇండియా యాంటీ టెర్రరిస్ట్ ఫ్రంట్ (AIATF) ఛైర్మన్ ఎం.ఎస్. బిట్టా ఈ వ్యాఖ్యలు 2019లో చేసాడు. మోదీ ప్రభుత్వం జమ్మూ కాశ్మీర్‌లో ఆర్టికల్ 370ను ఉపసంహరించిన నేపథ్యంలో ఒక జర్నలిస్ట్‌తో మాట్లాడుతూ అయన ఈ వ్యాఖ్యలు చేసాడు. ఐతే ఈ వ్యాఖ్యలు చేసే సమయానికి ఆయన కాంగ్రెస్ పార్టీలో లేరు.
2019లో ఈ వీడియోను రిపోర్ట్ చేసిన వార్తా కథనాలు కూడా ఆయనను మాజీ కాంగ్రెస్ నేతగానే సంబోధించాయి. ఎం.ఎస్. బిట్టా ఒక్కప్పుడు ఇండియన్ యూత్ కాంగ్రెస్ లీడర్‌గా మరియు పంజాబ్ కాంగ్రెస్ ప్రభుత్వంలో మంత్రిగా చేసినప్పటికీ, చాలా రోజులనుండి అయన కాంగ్రెస్ పార్టీకి దూరంగా ఉంటూ వస్తున్నారు.
గతంలో బిట్టా అనేక సందర్భాలలో కాంగ్రెస్ పార్టీ విమర్శిస్తూ వ్యాఖ్యలు చేసాడు, దీనికి సంబంధించిన ఇక్కడ మరియు ఇక్కడ చూడొచ్చు. అలాగే 2014లో మోదీ మొదటిసారిగా ప్రధానమంత్రి అయినప్పటి నుండి అనేక సందర్భాలలో  మోదీని పొగుడుతూ వస్తున్నాడు (ఇక్కడ మరియు ఇక్కడ).
ఐతే ఈ వీడియోను ఇటీవల కేంద్ర మంత్రి కిరెన్ రిజుజు ట్విట్టర్‌లో షేర్ చేయడంతో ఈ వీడియో సోషల్ మీడియాలో విస్తృతంగా షేర్ అవుతోంది. ఐతే పైన చెప్పినట్టు బిట్టా ఈ వ్యాఖ్యలు చేసే సమయానికి కాంగ్రెస్ పార్టీలో లేరు.
చివరగా, కాశ్మీర్‌లో ఆర్టికల్ 370ను ఉపసంహరించిన సందర్భంలో మోదీని పొగుడుతూ ఈ వ్యాఖ్యలు చేసే సమయానికి ఎం.ఎస్. బిట్టా కాంగ్రెస్ పార్టీలో లేరు.


text:
పాత ఫోటో పెట్టి, అయోధ్య మందిరానికి ముకేష్ అంబానీ 500 కోట్లు ఇస్తున్నట్టు తప్పుగా ప్రచారం చేస్తున్నారు - FACTLY
Sai Krishna Muthyanolla
November 22, 2019
‘అయోధ్యలో రామాలయ నిర్మాణానికి 500 కోట్ల రూపాయలు విరాళంగా ఇస్తున్న ముకేష్ అంబానీ’ అని ఒక ఫోటోని సోషల్ మీడియాలో చాలా మంది షేర్ చేస్తున్నారు. అంతేకాదు, మధ్యలో మరో 500 కోట్ల రూపాయలు ఇస్తానని అంబానీ చెప్పినట్టు పోస్ట్ లో పెట్టారు. ఆ పోస్ట్ లో ఎంతవరకు నిజముందో విశ్లేషిద్ధాం.
ఫోటోలో అయోధ్య రామాలయ నిర్మాణానికి 500 కోట్ల రూపాయలు విరాళంగా ఇస్తున్న ముకేష్ అంబానీ.
ఫాక్ట్ (నిజం): 2017 లో ముంబై లో ‘CII’ వారు నిర్వహించిన రోడ్ షో లో పాల్గొనడానికి వచ్చిన యోగీ ఆదిత్యనాథ్ ని ముకేష్ అంబానీ కలిసినప్పుడు తీసిన ఫోటో అది. అయోధ్య రామ మందిరానికి ముకేష్ అంబానీ 500 కోట్ల రూపాయలు విరాళంగా ఇచ్చినట్టు ఎక్కడా కూడా సమాచారం లేదు. కావున పోస్ట్ లో చెప్పింది తప్పు.
పోస్ట్ లోని ఫోటోని గూగుల్ రివర్స్ ఇమేజ్ సెర్చ్ లో వెతకగా, అదే ఫోటోని 2017 లో యోగీ ఆదిత్యనాథ్ తన ట్విట్టర్ అకౌంట్ లో పెట్టినట్టు చూడవొచ్చు. ముంబై లో ‘CII’ వారు నిర్వహించిన రోడ్ షో సందర్భంగా రిలయన్స్ ఇండస్ట్రీస్ చైర్మన్ ముకేష్ అంబానీ ని కలిసినట్టు తన ట్వీట్ లో రాసాడు. ఆ ఈవెంట్ కి సంబంధించిన మరింత సమాచారం ఇక్కడ చదవొచ్చు.
आज मुम्बई में आयोजित रोड शो के दौरान रिलायंस इंडस्ट्रीज के चेयरमैन श्री मुकेश अम्बानी जी ने भेंट की। #UPInvestorsSummit2018 pic.twitter.com/n0Es3ZicLU
అంతేకాదు, ముకేష్ అంబానీ అయోధ్యలో రామ మందిరం కోసం 500కోట్ల రూపాయలు విరాళంగా ఇచ్చాడా అని గూగుల్ లో వెతకగా, తను ఇచ్చినట్టు ఎక్కడా కూడాసమాచారం లేదు. తను నిజంగా అలా ప్రకటిస్తే అన్ని ప్రముఖ వార్తాసంస్థలు ఆ వార్తనుప్రచురించేవి.
అయోధ్య రామ మందిరం పై సుప్రీమ్ కోర్టు తీర్పు ఇస్తూ, కేంద్ర ప్రభుత్వం మూడు నెలల్లో ఒక ట్రస్ట్ ని ఏర్పాటు చేయాలని చెప్పింది. కేంద్ర ప్రభుత్వం ఇంకా ఆ ట్రస్ట్ ని ఏర్పాటు చేయలేదు.
అంతేకాదు, అయోధ్య రామ మందిరం కోసం వీ.హెచ్.పీ మరియు శ్రీ రామ్ జన్మభూమి న్యాస్ వారు ఎటువంటి డొనేషన్స్ తీసుకోవట్లేదని వీ.హెచ్.పీ లీడర్ మీడియా కి తెలిపినట్టు ‘NDTV’ ఆర్టికల్ లో చూడవొచ్చు.
చివరగా, పాత ఫోటో పెట్టి, అయోధ్య రామ మందిరానికి ముకేష్ అంబానీ 500 కోట్లు ఇస్తున్నట్టు తప్పుగా ప్రచారం చేస్తున్నారు.
ఏది ఫేక్, ఏది నిజం సిరీస్ లో మా వీడియోస్ మీరు చూసారా?

created: November 22, 2019


text:
పాత ఫోటోలను ఇప్పుడు వ్యవసాయ చట్టాలకు వ్యతిరేకంగా జరుగుతున్న రైతుల నిరసనలకు ముడి పెడుతున్నారు - FACTLY
Sai Krishna Muthyanolla
December 1, 2020
కొత్త వ్యవసాయ చట్టాలకు వ్యతిరేకంగా ఇప్పుడు జరుగుతున్న రైతుల నిరసనలకు సంబంధించిన ఫోటోలు అని షేర్ చేస్తున్న కొన్ని ఫోటోలు ( ఫోటో1(ఆర్కైవ్డ్), ఫోటో2 (ఆర్కైవ్డ్), ఫోటో3 (ఆర్కైవ్డ్)) సోషల్ మీడియాలో వైరల్ అవుతున్నాయి. ఈ కథనం ద్వారా అందులో ఎంత నిజముందో చూద్దాం.
క్లెయిమ్: కొత్త వ్యవసాయ చట్టాలకు వ్యతిరేకంగా ఇప్పుడు జరుగుతున్న రైతుల నిరసనలకు సంబంధించిన ఫోటోలు.
ఫాక్ట్ (నిజం): ఈ ఫోటోలు 2016 మరియు 2017లో జరిగిన రైతుల ఆందోళనలకు సంబంధించినవి. ఈ ఫోటోలకు ఇప్పుడు వ్యవసాయ చట్టాలకు వ్యతిరేకంగా ఇప్పుడు జరుగుతున్న రైతుల ఆందోళనలకు ఎటువంటి సంబంధంలేదు.  కావున పోస్టు ద్వారా చెప్పేది తప్పు.
ఫోటో 1:
పోస్టులోని ఈ ఫోటోని రివర్స్ ఇమేజ్ సెర్చ్ చేయగా CPI (M) ఈ ఫోటోని షేర్ చేస్తూ 2017లో చేసిన ఒక ట్వీట్ మాకు కనిపించింది. ఈ ట్వీట్ లో ఇచ్చిన వివరణ ప్రకారం ఈ ఫోటో రాజస్తాన్ లో అల్ ఇండియన్ కిసాన్ సభ నేతృత్వంలో రుణ మాఫీ, పెన్షన్ స్కీం మొదలైన విషయాలపై నిరసనల తెలుపుతున్న సందర్భానికి సంబంధించింది.
Farmers led by AIKS in Rajasthan demand #loanwaiver, pension schemes & greater allocation for MNREGA.https://t.co/rcVxRrjcRm pic.twitter.com/d7XQpCAbBL
ఇదే ఫోటోని ప్రచురించిన ఒక వార్తా కథనం ఇక్కడ చూడొచ్చు, ఈ కథనం కూడా ఈ ఫోటో 2017లో రాజస్తాన్ లో జరిగిన రైతుల నిరసనలకు సంబంధించిందని చెప్తుంది.
ఫోటో 2:
ఈ ఫోటోని రివర్స్ ఇమేజ్ సెర్చ్ చేయగా ఇదే ఫోటోని షేర్ చేస్తూ 2018లో కేరళ ముఖ్యమంత్రి పినయారి విజయన్  చేసిన ట్వీట్ ఒక కనిపించింది. ఈ ట్వీట్ ప్రకారం ఈ ఫోటో CPM ఆధ్వర్యంలో మహారాష్ట్రలో రైతుల నిరసనకు సంబంధించింది.
CPM-led ‘long march’ of farmers in Maharashtra heralds the future of resistance struggle in India #KisanLongMarch pic.twitter.com/GnDV89DGns
ఈ ట్వీట్ ఆధారంగా గూగుల్ లో కీవర్డ్ సెర్చ్ చేయగా ఇలాంటిదే ఫోటో ప్రచురించిన ఒక 2018 వార్తా కథనం కనిపించింది. ఈ కథనం ప్రకారం ఈ ఫోటో ముంబైలో రైతుల నిరసనలకు సంబంధించింది.
ఫోటో 3:
ఈ ఫోటోని రివర్స్ ఇమేజ్ సెర్చ్ చేయగా ఇదే ఫోటోని 2016లో షేర్ చేసిన ఒక ఫేస్బుక్ పోస్ట్ మాకు కనిపించింది. ఐతే ఈ ఫోటో ఎక్కడిదన్న కచ్చితమైన సమాచారం మాకు లభించనప్పటికీ ఈ ఫోటోని 2016 నుండే సోషల్ మీడియాలో చక్కర్లు కొడుతుందని చెప్పొచ్చు. ఈ ఫోటోని 2016 మరియు 2018లో షేర్ చేసిన మరికొన్ని సోషల్ మీడియా పోస్టులు ఇక్కడ మరియు ఇక్కడ చూడొచ్చు.
కొత్తగా తీసుకువచ్చిన  వ్యవసాయ చట్టాలకు వ్యతిరేకంగా జరుగుతున్న రైతుల నిరసనల నేపధ్యంలో ఇలాంటి తప్పుదోవ పట్టించే పోస్టులు సోషల్ మీడియాలో విస్తృతంగా షేర్ చేస్తున్నారు.
చివరగా, ఈ ఫొటోలకి ఇప్పుడు జరుగుతున్న రైతుల నిరసనలకు సంబంధంలేదు.

created: December 1, 2020


text:
31 మే 2020 నుండి ముంబై మరియు పూణే నగరాలు పది రోజుల పాటు మిలటరీ లాక్ డౌన్ లో ఉండవు - FACTLY
Sai Krishna Muthyanolla
May 27, 2020
ముంబై మరియు పూణే లో లాక్ డౌన్ 4.0 అనంతరం అనగా 31 మే 2020 (ఆదివారం) నుండి పది రోజుల పాటు కఠినమైన మిలటరీ లాక్ డౌన్ ఉండబోతున్నట్లుగా సోషల్ మీడియా లో చాలా మంది పోస్టు చేస్తున్నారు. ఈ లాక్ డౌన్ కాలంలో పాలు మరియు మందులు మాత్రమే సరఫరా చేయబడుతాయని, అందువల్ల కిరాణా మరియు కూరగాయలు వంటి అన్ని నిత్యావసర సరుకులు నిల్వ చేసుకోవాలని ఆ పోస్టు లో చెప్తున్నారు. అయితే, FACTLY విశ్లేషణలో ఆ మెసేజ్ లో చెప్పింది ‘ఫేక్’ అని తేలింది. Mumbai Police వారు మరియు PIB (Mumbai) వారు ముంబై మరియు పూణే లో మిలటరీ లాక్ డౌన్ ఉండబోతున్నట్లుగా చలామణీ అవుతున్న మెసేజ్ లు ‘ఫేక్’ అని చెప్తూ, అన్ని నిత్యావసర సరుకులు ప్రజలకు అందుబాటులో ఉంటాయని తెలిపారు. అంతేకాదు, Mumbai Police వారు లాక్ డౌన్ మార్గదర్శకాలలో ఉన్నట్లుగా ప్రజలు తిరగడానికి అనుమతి ఉందని, రాత్రి 8 గంటల నుండి ఉదయం 7 గంటల వరకు మాత్రం ఎవరూ బయటకి రావడానికి అనుమతి లేదని స్పష్టం చేసారు.
సోర్సెస్:
క్లెయిమ్ – ఫేస్బుక్ పోస్ట్ (ఆర్కైవ్డ్)
ఫాక్ట్ –
1. ముంబై పోలీస్ కమీషనర్ ట్వీట్ – https://twitter.com/MumbaiPolice/status/1265307696837742595
2. PIB (ముంబై) ట్వీట్ –
https://twitter.com/PIBMumbai/status/1265558453751353353
Did you watch our new video?


text:
వీడియోలోని మహిళకి కొరోనా లేదని, తను ఆరోగ్యంగా ఉందని ముంబై పోలీసువారు ట్వీట్ చేసారు - FACTLY
Sai Krishna Muthyanolla
May 25, 2020
‘ముంబై లో డ్యూటీలో ఉన్న మహిళా పోలీస్ కు కరోనా సోకింది..శ్వాస తీసుకోవడం ఇబ్బందై నడిరోడ్డుమీద కుప్పకూలింది’  అని చెప్తూ, ఒక వీడియోతో కూడిన పోస్ట్ ని ఫేస్బుక్ లో చాలా మంది షేర్ చేస్తున్నారు. అయితే, ఒకరు ఆ వీడియోని అదే క్లెయిమ్ తో ట్విట్టర్ లో పోస్ట్ చేయగా, ఆ క్లెయిమ్ తప్పు అని ముంబై పోలీసువారు ట్వీట్ చేసినట్టు FACTLY విశ్లేషణలో తెలిసింది. పోస్ట్ చేసిన వీడియోకీ, కోవిడ్-19 కి అసలు సంబంధం లేదని, ఆ వీడియోలోని మహిళ ఆరోగ్యంగా ఉందని మరియు తనకు కొరోనా లేదని ముంబై పోలీసువారు ట్వీట్ చేసారు. ధృవీకరించబడని పోస్టులను షేర్ చేయవద్దని వారు ప్రజలను కోరారు.
సోర్సెస్:
క్లెయిమ్ – ఫేస్బుక్ పోస్ట్ (ఆర్కైవ్డ్)
ఫాక్ట్ –
1. ముంబై పోలీస్ ట్వీట్ – https://twitter.com/MumbaiPolice/status/1264660808254054400
Did you watch our new video?


text:
బ్రెజిల్ లో 2018లో జరిగిన ఒక హత్యకి సంబంధించిన వీడియోని పశ్చిమ బెంగాల్ లో జరిగిందంటూ షేర్ చేస్తున్నారు - FACTLY
Sai Krishna Muthyanolla
May 10, 2021
పశ్చిమ బెంగాల్ లో ఎన్నికల ఫలితాల అనంతరం జరిగిన హింస నేపథ్యంలో ఒక వ్యక్తిని రాళ్ళు,  గొడ్డల్లతో కొట్టి చంపిన వీడియోని బెంగాల్ దాడులకి సంబంధించిందని చెప్తున్న పోస్ట్ ఒకటి సోషల్ మీడియాలో వైరల్ అవుతుంది. ఈ కథనం ద్వారా అందులో ఎంత నిజముందో చూద్దాం.
క్లెయిమ్: పశ్చిమ బెంగాల్ లో ఎన్నికల ఫలితాల అనంతరం జరిగిన దాడులకి సంబంధించిన వీడియో.
ఫాక్ట్(నిజం): ఈ వీడియో 2018 లో బ్రెజిల్ లోని సియారా రాష్ట్ర రాజధాని అయిన ఫోర్టాలెజాలో ఒక యువకుడిని రాళ్ళు, గొడ్డల్లతో కొట్టి చంపిన ఘటనకి సంబంధించింది. ఈ హత్యకి LGBTQ ఫోబియా కారణమై ఉండొచ్చని వార్తా కథనాలు పేర్కొన్నాయి. ఈ వీడియోకి పశ్చిమ బెంగాల్ కి ఎటువంటి సంబంధంలేదు. కావున పోస్టు ద్వారా చెప్పేది తప్పు.
పోస్టులోని ఈ వీడియో యొక్క స్క్రీన్ షాట్స్ ని రివర్స్ ఇమేజ్ సెర్చ్ చేయగా ఇవే స్క్రీన్ షాట్స్ ని 2018లో ప్రచురించిన కొన్ని బ్రెజిలియన్ వార్తా కథనాలు మాకు లభించాయి. అలాంటి ఒక కథనం ప్రకారం ఈ ఫోటో  బ్రెజిల్ లోని సియారా రాష్ట్ర రాజధాని అయిన ఫోర్టాలెజాలో కొంత మంది 17 ఏళ్ల ఒక యువకుడిని గొడ్డలి మరియు రాళ్లతో కొట్టి చంపిన సంఘటనకు సంబంధించింది.
ఈ ఘటనను రిపోర్ట్ చేసిన మరొక వార్తా కథనం ప్రకారం బ్రెజిల్‌లోని సియారాలో జరిగిన ఈ ఘటనకి LGBTQ ఫోబియా కారణమై ఉండొచ్చని పేర్కొంది. సియారా రాష్ట్రానికి చెందిన సివిల్ పోలీసులు మరణించిన వ్యక్తిని వెస్లీ టియాగో డి సౌసా కార్వాల్హో (17)గా గుర్తించినట్టు ఈ కథనంలో పేర్కొన్నారు. పైగా పోలీసులు ఈ హత్యకు LGBTQ ఫోబియా కారణం కాదని అభిప్రాయ పడ్డట్టు ఈ కథనంలో పేర్కొన్నారు. ఐతే ఈ హత్య వెనుక ఉద్దేశం కచ్చితంగా తెలియకపోయినా, పైన పేర్కొన్న రెండు కథనాలు ఆధారంగా ఈ వీడియోకి పశ్చిమ బెంగాల్‌లో ఎన్నికల ఫలితాల అనంతరం జరిగిన హింసకి ఎటువంటి సంబంధంలేదని స్పష్టంగా అర్ధమవుతుంది.
ఇటీవల 02 మే 2021న వెలువడ్డ పశ్చిమ బెంగాల్ అసెంబ్లీ ఎన్నికల ఫలితాల అనంతరం రాష్ట్రంలో హింసాత్మక ఘటనలు జరిగినట్టు వార్తా కథనాలు రిపోర్ట్ చేసిన నేపథ్యంలో ఇలాంటి తప్పుదోవ పట్టించే వార్తలు సోషల్ మీడియాలో విస్తృతంగా షేర్ అవుతున్నాయి.
చివరగా, బ్రెజిల్ లో జరిగిన ఒక హత్యకి సంబంధించిన వీడియోని పశ్చిమ బెంగాల్ లో జరిగిందంటూ షేర్ చేస్తున్నారు.


text:
ముస్లిం పండ్ల వ్యాపారి పండ్లకు ఉమ్ము రాస్తున్న వీడియో ఫిబ్రవరిలో తీసినది, మధ్య ప్రదేశ్ మొదటి కొరోనావైరస్ కేసులను మార్చి లో గుర్తించారు - FACTLY
Sai Krishna Muthyanolla
April 7, 2020
ఒక ముస్లిం పండ్ల వ్యాపారి తన తన తోపుడు బండి మీదఉన్న పండ్లకు ఉమ్ము రాస్తున్న వీడియో ని దేశం లో ప్రస్తుతం కొరోనావైరస్ వ్యాప్తి చెందుతున్న తరుణంలో సోషల్ మీడియా లో షేర్ చేస్తున్నారు. ఆ వ్యక్తి కొరోనా వైరస్ వ్యాప్తి చేయడానికి ఉద్దేశపూర్వకంగా అలా చేస్తున్నట్లుగా సోషల్ మీడియా లో చాలా మంది అభిప్రాయపడుతున్నారు. దాంట్లో ఎంతవరకు నిజముందో చూద్దాం.
కొరోనావైరస్ వ్యాప్తి చేయడానికి ముస్లిం పండ్ల వ్యాపారి తన తోపుడు బండి మీద ఉన్న పండ్లకు ఉమ్ము రాస్తున్న వీడియో.
ఫాక్ట్ (నిజం): వీడియో మధ్య ప్రదేశ్ రాష్ట్రం లోని రైసెన్ జిల్లా లో ఒక వ్యక్తి ఫిబ్రవరి 2020 లో చిత్రీకరించినది. మధ్యప్రదేశ్ రాష్ట్రం లో మొదటి కొరోనావైరస్ కేసులను 20 మార్చి రోజున గుర్తించారు. అంటే వీడియో ఆ రాష్ట్రం లో మొదటి కొరోనావైరస్ కేసు నమోదవడానికంటే చాలా ముందు తీసినది. కావున, పాత వీడియో పెట్టి తప్పుద్రోవ పట్టిస్తున్నారు.
వీడియో గురించి సమాచారం తెలుసుకోవడానికి యూట్యూబ్ లో ‘Fruit seller applying saliva to fruits’ అని వెతికినప్పుడు, ఆ విజువల్స్ తో ఉన్న ‘ANI’ వీడియోలభించింది. అందులో రైసెన్ జిల్లా ఎస్పీ మాట్లాడుతూ, ఆ వీడియో సోషల్ మీడియా లో వైరల్ అవుతోందని తమ దృష్టికి వచ్చిందని, తమ పరిశీలన లో అది పాత వీడియో అని తేలిందని, దాని గురించి మరింత సమాచారం కొరకు పోలీసు దర్యాప్తు జరుగుతోందని స్పష్టం చేసింది.
వీడియో లోని పండ్ల వ్యాపారి పై 03 ఏప్రిల్ న నమోదైన కేసుకి సంబంధించిన FIR ని ఇక్కడ చూడవచ్చు. అందులో ఆ వీడియో ని 16 ఫిబ్రవరి 2020 న తీసానని, వ్యాపారి (షేరు మియా) అలా పండ్లకి ఉమ్ము అంటించి అమ్మడం వల్ల వాటిని కొన్న వారికి అనేక రోగాలు సంక్రమించే ఆస్కారం ఉండడం తో తాను అతని పై చర్య తీస్కోవలసిందిగా కేసు పెడుతున్నట్లు దీపక్ అనే వ్యక్తి తెలిపాడు.
ఆ ఘటన గురించి మరింత సమాచారం కోసం వెతికినప్పుడు, ‘Dainik Bhaskar’ కథనం లభించింది. అందులో పండ్ల వ్యాపారి (షేరు మియా) కుమార్తె ఫిజా మాట్లాడుతూ, తన తండ్రికి గత కొన్ని రోజులుగా మానసిక పరిస్థితి బాగా లేదని, ఆయనకి ఎప్పటినుండో డబ్బు లెక్కపెట్టేప్పుడు చేతివేళ్ళకి ఉమ్ము పెట్టుకుని లెక్కించడం అలవాటని, ఇంట్లో కూడా తరుచుగా అలానే చేస్తుంటాడని, అదే అలవాటుతో వీడియో లో పండ్లకు ఉమ్ము పెడుతున్నాడని, సాధారణంగా ఒత్తిడిలో  ఉన్నప్పుడు అతను అలా చేస్తాడని చెప్పింది.
మధ్య ప్రదేశ్ రాష్ట్రం లో మొదటి కొరోనావైరస్ కేసులు 20 మార్చి న నమోదైనట్లుగా ఈ న్యూస్ రిపోర్ట్ ద్వారా తెలుసుకోవచ్చు. అంటే వీడియో ఆ రాష్ట్రం లో మొదటి కొరోనావైరస్ కేసు నమోదవడానికంటే చాలా ముందు తీసినది. కావున కొరోనావైరస్ వ్యాప్తి చేయడానికే ఆ వ్యాపారి ఆలా చేస్తున్నాడనే ప్రచారంలో ఎటువంటి నిజం లేదు.
‘మీకు తెలుసా’  సిరీస్ లో మా వీడియోస్ మీరు చూసారా?


text:
KPHB కాలనీ లోని హిందూ దేవాలయం పక్కన స్థలంలో ఉన్నది ముస్లిం జెండా కాదు, బంజారాలది - FACTLY
Sai Krishna Muthyanolla
February 26, 2020
హైదరాబాద్ లోని  కూకట్‌పల్లి హౌసింగ్ బోర్డు (KPHB) లో హిందూ దేవాలయం పక్కన ఉన్న స్థలాన్ని కబ్జా చేయడానికి ముస్లిం మతస్తులు జెండా పాతారని చెప్తూ, ఒక ఫోటోని సోషల్ మీడియాలో చాలా మంది షేర్ చేస్తున్నారు. ఆ పోస్ట్ లో ఎంతవరకు నిజముందో విశ్లేషిద్ధాం.
కూకట్‌పల్లి హౌసింగ్ బోర్డులో హిందూ దేవాలయం పక్కన ఉన్న స్థలాన్ని కబ్జా చేయడానికి ముస్లింలు జెండా పాతారు.
ఫాక్ట్ (నిజం): ఆ ఫోటో కూకట్‌పల్లి హౌసింగ్ బోర్డులో హిందూ దేవాలయం పక్కన ఉన్న స్థలానిదే, కానీ అది ముస్లిం జెండా కాదు. అంతేకాదు, ఆ జెండాని స్థలం కబ్జా చేయడానికి పెట్టలేదు. ప్రతి సంవత్సరం ఆ స్థలంలో బంజారా గిరిజనలు తీజ్ పండుగ (మొలకల పండుగ) మరియు సంత్ సేవాలాల్ జయంతి వేడుకలు జరుపుకుంటారు. ఆ జెండా వాళ్ళకి సంబంధించినది. కావున పోస్ట్ లో చెప్పింది తప్పు.
పోస్ట్ చేసిన ఫోటోలో చూపెట్టిన స్థలానికి FACTLY బృందం వెళ్లి చూడగా, అక్కడ అలాంటి జెండానే ఉన్నట్టు తెలిసింది. ఆ జెండా గురించి చుట్టుప్రక్కన వారిని అడగగా, దానిని బంజారా గిరిజనలు పెట్టినట్టు తెలిపారు. ఆ గ్రౌండ్ జీహెచ్ఎంసీ (GHMC) వారిది. ప్రతి ఏటా ఆ గ్రౌండ్ లో బంజారా గిరిజనలు తీజ్ పండుగ (మొలకల పండుగ) మరియు సంత్ సేవాలాల్ జయంతి వేడుకలు జరుపుకుంటారని, ఆ జెండా వాళ్ళకి సంబంధించినదని స్తానికులు తెలిపారు. జెండా ఫోటో తప్పుగా వైరల్ అవ్వడంతో FACTLY వెళ్లేసరికి ఆకుపచ్చ జెండా తీసేసారు, ప్రస్తుతం కేవలం తెల్లజెండా ఉంది. తెల్లజెండా చుట్టుప్రక్కల పూజా సామాగ్రి ఉన్నట్టు ఫోటోలో చూడవొచ్చు. ఒకవేళ ముస్లింలు అక్కడ మసీదు కట్టడానికి జెండా పెడితే, దీపాలు పెట్టి పూజ ఎందుకు చేస్తారు?
18 ఫిబ్రవరి 2020న ఆ గ్రౌండ్ లో సంత్ సేవాలాల్ జయంతి వేడుకలు జరుపుకున్నట్టు వివిధ వార్త పత్రికల స్థానిక ఎడిషన్ లో వచ్చిన వార్తలను కింద చూడవొచ్చు. ఆ వార్తల్లోని ఫోటోలో ఆకుపచ్చ జెండా కూడా చూడవొచ్చు. అంతేకాదు, వేరేచోట్ల సంత్ సేవాలాల్ జయంతి వేడుకల్లో కూడా ఆకుపచ్చ జెండా మరియు చంద్రుడు ఆకారంతో ఉన్న జెండా వాడడం ఇక్కడ మరియు ఇక్కడ చూడవొచ్చు
గ్రౌండ్ ప్రక్కనే ఉన్న దేవాలయం పూజారులతో FACTLY మాట్లాడగా, వారు కూడా ఆ జెండా గిరిజనలు ఉత్సవానికి సంబంధించినదని తెలిపారు. సోషల్ మీడియాలో వైరల్ అవుతున్న వార్తలను నమ్మవద్దని, ఆ జెండా వేరే మతస్తులది కాదని వారు తెలుపుతూ FACTLY వారికి ఇచ్చిన వీడియో బైట్లను ఇక్కడ మరియు ఇక్కడ చూడవొచ్చు. బంజారా వర్గానికి చెందిన నాయకులు కూడా మాట్లాడుతూ సోషల్  మీడియాలో వైరల్ అవుతున్న మెసేజ్ లో నిజం లేదని తెలిపారు. వారు  FACTLY  తో మాట్లాడిన వీడియోని ఇక్కడ చూడవొచ్చు.
ఆ గ్రౌండ్ లో ఇంతకముందు సంవత్సరాల్లో జరిగిన బంజారా గిరిజనల తీజ్ పండుగకి సంబంధించిన పాంప్లెట్లు మరియు పోలీసు పర్మిషన్ కి సంబంధించిన లెటర్లను కూడా FACTLY సంపాదించింది. వాటిని కింద చూడవొచ్చు.
ఢిల్లీలో అల్లర్లు జరుగుతున్న సంధర్బంగా, హైదరాబద్ లో కూడా మతకల్లోలాలు సృష్టించే విధంగా ఇలాంటి తప్పుడు పోస్టులు పెడుతున్నారు. ఇలాంటి తప్పుడు వదంతులు  షేర్ చేయవద్దని నిన్న హైదరాబాద్ కమీషనర్ కూడా ట్వీట్ చేసారు.
చివరగా, KPHB కాలనీ లోని హిందూ దేవాలయం పక్కన స్థలంలో ఉన్నది ముస్లిం జెండా కాదు. ఆ జెండాని స్థలం కబ్జా చేయడానికి పెట్టలేదు. ఆ జెండా బంజారాలకి సంబంధించింది.
సోషల్ మీడియా లేదా వాట్స్ఆప్ లో ఇలాంటి అనుమానస్పద వార్తలు మీకు వస్తే, షేర్ చేసేముందు FACTLY వాట్సాప్ నెంబర్ 9603132132 కి పంపించండి. వాటిల్లో ఎంతవరకు నిజం ఉందో చెప్పడానికి ప్రయత్నిస్తాము.
ఏది ఫేక్, ఏది నిజం సిరీస్ లో మా వీడియోస్ మీరు చూసారా?

created: February 26, 2020


text:
2011 సెన్సస్ ప్రకారం దేశ జనాభాలో ముస్లింలు 14.2%, జైళ్ళలో ఉన్న ఖైదీలలో వీరు 18.7% - FACTLY
Sai Krishna Muthyanolla
November 17, 2022
భారత దేశంలో ముస్లింలు వివిధ రంగాలలో ఎంత శాతం మంది ఉన్నారో చెప్తున్న ఒక పోస్టు సోషల్ మీడియాలో బాగా ప్రచారంలో ఉంది. దీంట్లో ఎంత నిజం ఉందో ఇప్పడు చూద్దాం.
క్లెయిమ్: దేశ జనాభాలో ముస్లింలు 30%, జైళ్ళలో వీరు 32%, నేరాలలో వాటా 44%, పన్ను కట్టే వారు 3%.
ఫాక్ట్: 2011 జనాభా లెక్కల ప్రకారం దేశ జనాభాలో ముస్లింలు ‘14.2%’. 2022 NCRB నివేదిక ప్రకారం, మొత్తం జైళ్ళలో ఉన్న వారిలో ముస్లింలు 18.7%. చివరిగా 2013లో విడుదల అయిన లెక్కల ప్రకారం, దేశoలోని పోలీసులలో ముస్లింలు 6.27%. ఇక నేరాల లెక్కలు మరియు పన్ను వివరాలను మతం ఆధారంగా అధికారికంగా ప్రభుత్వం ఎక్కడా విడుదల చేయలేదు. కావున పోస్టులో చేయబడ్డ క్లెయిమ్ తప్పుదోవ పట్టించే విధంగా ఉంది.
ముందుగా, 2011 జనాభా లెక్కల ప్రకారం దేశ జనాభాలో ముస్లింలు ‘14.2%’ గా ఉంది. 2021 సెన్సస్ ఇంకా మొదలుకాలేదు.
‘నేషనల్ క్రైమ్ రికార్డు బ్యూరో’ నివేదిక ప్రకారం 31 డిసెంబర్ 2021 నాటికి దేశంలోని జైళ్ళలో ఉన్న నేరస్థుల (convicts) సంఖ్య 1,22,852. ఇందులో ముస్లింలు సంఖ్య  19,580, అనగా 15.93%. మొత్తం ముద్దాయిల (undertrials) సంఖ్య 4,27,165గా ఉండగా, ఇందులో ముస్లింలు 17.99%.  మొత్తంగా, 5,22,042 మంది (మతం ప్రకారం లెక్కలు ఇవ్వని మహారాష్ట్రని మినహాయించి) ఖైదీలు ఉంటే అందులో 97,650 మంది, అనగా 18.7% ముస్లింలు ఉన్నారు. జైళ్ళలో ముద్దాయిలుగా ఉన్న వివిధ మతాలకు చెందిన వారిని విశ్లేషిస్తూ రాసిన వ్యాసాన్ని ఇక్కడ చూడవచ్చు.
ఇక దేశంలోని వివిధ పోలీసు డిపార్ట్‌మెంట్లలో పని చేస్తున్న సిబ్బంది వివరాలను చెప్పే ‘Data on Police Organizations’ వారు విడుదల చేసిన 2020 రిపోర్ట్లో కూడా మతం ఆధారంగా పోలీసులని లెక్కించలేదు. చివరిగా,  2013లో NCRB వారి లెక్కల ప్రకారం దేశంలో ఉన్న పోలీసుల సంఖ్యలో ముస్లింల వాటా 6.27% గా ఉంది. ఇక నేరాల విషయానికి వస్తే, NCRB వారు విడుదల చేసే నివేదికలలో ఎక్కడా కూడా నేరాల వివరాలను మతం ఆధారంగా విభజించలేదు. మరియు ‘డైరెక్ట్ టాక్స్ కలెక్షన్’, ‘ఇన్‌కమ్ టాక్స్ రిటర్న్ స్టాటిస్టిక్స్’, మరియు ‘GST’ వివరాలు లెక్కించే పద్దతి మతం ఆధారంగా ఉండదు . వీటికి సంబంధించి ఇదివరకే మేము రాసిన ఆర్టికల్ ను ఇక్కడ చూడవచ్చు.
చివరిగా, 2011 జనాభా లెక్కల ప్రకారం దేశంలో ముస్లింల జనాభా 14.2% మరియు 2022 NCRB నివేదిక ప్రకారం దేశంలో అనేక కారణాల రీత్యా జైళ్ళలో ఉన్న ఖైదీలలో ముస్లింలు 18.7%.

created: November 17, 2022


text:
హాలాల్ ఆచారంలో భాగంగా ఆహారంలో ఉమ్మి కలుపుతామని ముస్లింలు కోర్టులో అంగీకరించలేదు - FACTLY
Sai Krishna Muthyanolla
December 15, 2021
తమిళనాడులోని ఒక కోర్టు కేసులో ఆహారంలో ఉమ్మివేయనంత వరకు హలాల్ పూర్తి కాదని ముస్లింలు అంగీకరించారు, అంటూ సోషల్ మీడియాలో ఒక పోస్టు షేర్ అవుతుంది. తమిళనాడులోనే కాదు, దేశంలోని అన్ని రాష్ట్రాలలో హలాల్ ఆచారంలో భాగంగా వంటలలో ఉమ్మివేస్తామని వారు అంగీకరించినట్టు ఈ పోస్టులో క్లెయిమ్ చేస్తున్నారు. ఆ పోస్టులో ఎంతవరకు నిజముందో చూద్దాం.
క్లెయిమ్: హలాల్‌లో భాగంగా ఆహారంలో ఖచ్చితంగా ఉమ్మివేస్తామని ముస్లింలు తమిళనాడు కోర్టులో ఒప్పుకున్నారు.
ఫాక్ట్ (నిజం): శబరిమల అయ్యప్ప దేవాలయంలో ప్రసాదం తయారుచేయడం కోసం హలాల్-సర్టిఫైడ్ పాడైపోయిన బెల్లంని ఉపయోగిస్తున్నారని కేరళ హైకోర్టులో ఇటీవల ఒక పిటిషన్ దాఖలైంది. హాలాల్ ఆచారంలో భాగంగా తినే పదార్దాలలో ఖచ్చితంగా ఉమ్మి కలుపుతారని ఈ పిటిషన్లో, కేసు వేసిన పిటిషనర్లు ఆరోపించారు. శబరిమల ప్రసాదానికి కావలిసిన బెల్లం పదార్ధాలను 2019-20 వరకు ‘Southern Agro Tech Pvt. Ltd’, ఆ తరువాత నుండి మహారాష్ట్రకు చెందిన ‘SP Sugar & Agro Private Limited’ సమకూరుస్తుందని ట్రావెన్‌కోర్ దేవసోం బోర్డ్ కేరళ హైకోర్టుకు తెలిపింది. ఈ ప్రైవేటు కంపెనీలు సరఫరా చేస్తున్న బెల్లం పదార్ధాలు విదేశాలకు కూడా సరఫరా అవుతుండడంతో, ఈ బెల్లం ప్యాక్ కవర్లపై హలాల్ సర్టిఫైడ్ ప్రింట్ చేసినట్టు ట్రావెన్‌కోర్ దేవసోం బోర్డ్ హైకోర్టుకు స్పష్టం చేసింది. ఈ పిటిషన్లో చేర్చిన ప్రతివాదులలో ముస్లిం వ్యక్తులు గాని లేదా, ముస్లిం సంస్థలను కాని ఎక్కడా జత చేయలేదు. కావున, పోస్టులో చేస్తున్న క్లెయిమ్ తప్పు.
పోస్టులో చేస్తున్న క్లెయింకు సంబంధించిన వివరాల కోసం వెతికితే, ముస్లింలు తమిళనాడు కోర్టులో హలాల్ ఆచారంలో భాగంగా ఆహారంలో ఉమ్మివేస్తున్నామని ఒప్పుకున్నట్టు ఎక్కడ రిపోర్ట్ అవలేదని తెలిసింది. అయితే, శబరిమల ఆయప్ప స్వామి దేవాలయంలో పంచే ‘అరవన’, ‘అప్పం’ ప్రసాదాలలో హలాల్-సర్టిఫైడ్ ఉంది పాడైపోయి ఉన్న బెల్లం పౌడర్లని కలుపుతున్నారని ఇటీవల కేరళ హైకోర్టులో ఒక పిటిషన్ దాఖలు అయినట్టు తెలిసింది. ట్రావెన్‌కోర్ దేవసోం బోర్డ్, సంబంధిత సంస్థలకు వ్యతిరేకంగా శబరిమల కర్మ సమితి జనరల్ కన్వినర్ SJR కుమార్ ఈ పిటిషన్ వేసినట్టు తెలిసింది. హాలాల్ ఆచారంలో భాగంగా ముస్లింలు తినే పదార్దాలలో ఖచ్చితంగా తమ ఉమ్మి కలుపుతారని SJR కుమార్ తన పిటిషన్లో ఆరోపించారు. అన్యమత ఆచారంతో, అపరిశుభ్రమైన హాలాల్ ఉత్పత్తులతో తయారుచేస్తున్న ఈ ప్రసాదాలని శబరిమల అయ్యప్ప దేవాలయంలో ఉపయోగించకుడదని ఈ పిటిషన్‌లో కోరారు.
శబరిమల దేవస్థానం బోర్డు స్పెషల్ కమిషనర్ ఈ పిటిషన్‌కు సంబంధించి కేరళ హైకోర్టుకు 18 నవంబర్ 2021 నాడు వివరణ ఇచ్చారు. 2019-20 సంవత్సరానికి గాను ‘అరవన’ మరియు ‘అప్పం’ ప్రసాదాలకు కావలిసిన బెల్లం పదార్ధాలను త్రిస్సురుకు చెందిన ‘M/s Southern Agro Tech Pvt.Ltd.’ సంస్థ సమకూర్చిందని కమిషనర్ హైకోర్టుకి తెలిపారు. కోవిడ్-19 నిబంధనల కారణంగా భక్తులు సందర్శన తక్కువ కావడంతో చాలా వరుకు సరుకు మిగిలిపోయిందని, మిగిలిపోయి పాడైపోయిన బెల్లాన్ని పశువుల మేత కోసం వేలానికి పెట్టినట్టు శబరిమల దేవస్థానం బోర్డు కేరళ హైకోర్టుకు తెలిపింది. 2021 ఏప్రిల్ నెల నుండి ఈ కాంట్రాక్టు మహారాష్ట్రకు చెందిన ‘Southern Agro Tech Pvt. Ltd’ సంస్థ దక్కించుకుందని, ఈ సంస్థ సరఫరా చేసిన తాజా బెల్లం పదార్ధాలను మాత్రమే భక్తులకు పంచుతున్నట్టు శబరిమల దేవస్థానం బోర్డు హైకోర్టుకి తెలిపింది.
శబరిమల అయ్యప్ప దేవాలయానికి బెల్లం పదార్ధాలని సరఫరా చేస్తున్న కంపెనీలు, ఈ బెల్లం పదార్ధాలని విదేశాలకు కూడా సరఫరా చేస్తున్న కారణం చేత ఈ బెల్లం ప్యాక్ కవర్లపై హలాల్ సర్టిఫైడ్ ప్రింట్ చేసి ఉన్నాయని ట్రావెన్‌కోర్ దేవసోం బోర్డ్ కేరళ హైకోర్టుకు స్పష్టం చేసింది. ప్రసాదాలలో ఉపయోగించే ఈ బెల్లం పదార్ధాలని పంపా, ఇంకా సన్నిధానంలోని లాబొరేటరీలలో క్షుణ్ణంగా పరిశీలించి ఆ తరువాతే ప్రసాదం తయారుచేయడానికి ఉపయోగిస్తామని ట్రావెన్‌కోర్ దేవసోం బోర్డ్ కేరళ హైకోర్టుకు తెలిపింది. 22 నవంబర్ 2021 నాడు ఈ కేసు విచారణలో భాగంగా కేరళ హైకోర్టు న్యాయమూర్తులు పిటిషనర్‌ను హాలాల్ అర్ధం పూర్తిగా తెలుసుకొని పిటిషన్ దాఖలు చేయాలని సూచించారు. హాలాల్, ఆహార పద్దతులలో కొన్ని విషయాలని నిషేదిస్తుందని, నిషేధించిన పదార్ధాలు లేని ఆహారాన్ని హలాల్ అని పిలుస్తారని కోర్టు పిటిషనర్‌కు వివరించింది. హలాల్ సర్టిఫైడ్ ఆహరం అంటే, నిషేధించిన పదార్ధలేవి అందులో లేవని అర్ధమని కోర్టు పిటిషనర్‌కు చెప్పింది. ఈ కేసు విచారణలో భాగంగా కేరళ హైకోర్టు ఏ ఒక్క ముస్లిం సంస్థను లేదా ముస్లిం వ్యక్తిని విచారించలేదు.
చివరగా, హాలాల్ ఆచారంలో భాగంగా ఆహారంలో ఉమ్మి కలుపుతామని ముస్లింలు కోర్టులో అంగీకరించలేదు.

created: December 15, 2021


text:
ఒక సూఫీ ఆచారానికి సంబంధించిన వీడియో పెట్టి, కొరోనా వైరస్ ని వ్యాప్తి చేయడానికి ముస్లింలు శిక్షణ తీసుకుంటున్నారని షేర్ చేస్తున్నారు - FACTLY
Sai Krishna Muthyanolla
April 2, 2020
బలంగా చీది కొరోనా వైరస్ ని వ్యాప్తి చేయడానికి శిక్షణ తీసుకుంటున్న ముస్లింల యొక్క వీడియో అని చెప్తూ సోషల్ మీడియా లో ఒక పోస్ట్ ని చాలా మంది షేర్ చేస్తున్నారు. ఆ పోస్ట్ లో ఎంతవరకు నిజముందో విశ్లేషిద్ధాం.
వీడియోలో బలంగా చీది కొరోనా వైరస్ ని వ్యాప్తి చేయడానికి శిక్షణ తీసుకుంటున్న ముస్లింలు.
ఫాక్ట్ (నిజం): అది ఒక పాత వీడియో. ఇండియాలో కొరోనా మొదటి కేసు జనవరి 30 న కేరళ లో రిపోర్ట్ అయింది, కానీ పోస్టులోని వీడియో జనవరి 29 నుండి ఇంటర్నెట్ లో పాకిస్తాన్ కి చెందిన వీడియోగా షేర్ అవుతుంది. అంతేకాదు, వీడియోలో వాళ్ళు కొరోనా వైరస్ వ్యాప్తి చేయడానికి శిక్షణ తీసుకోవట్లేదు, అలా కిందికీ పైకీ తలను ఊపడం మరొయు గట్టిగా ఊపిరి పీల్చి వదలడం సూఫీ ముస్లింల యొక్క ఒక ఆచారం (‘జికర్’). కావున పోస్ట్ లో చెప్పిందితప్పు.
పోస్ట్ లోని వీడియో యొక్క స్క్రీన్ షాట్స్ ని యాన్డెక్స్ రివర్స్ ఇమేజ్ సెర్చ్ లో వెతకగా, అదే వీడియోని జనవరి లో పోస్ట్ చేసినట్టుగా చాలా సెర్చ్ రిజల్ట్స్ వచ్చాయి. ఇండియాలో కొరోనా మొదటి కేసు జనవరి 30 న కేరళ లో రిపోర్ట్ అయింది, కానీ పోస్టులోని వీడియో జనవరి 29 నుండి ఇంటర్నెట్ లో పాకిస్తాన్ కి చెందిన వీడియోగా షేర్ అవుతుంది. ట్విట్టర్లో ఆ వీడియో పాకిస్తాన్ కి చెందిన వీడియోగా చాలా మంది పెటిన్నట్టు ఇక్కడ మరియు ఇక్కడ చూడవొచ్చు. పాకిస్తాన్ కి చెందిన ఒక టిక్ టాక్ స్టార్ కూడా ఆ వీడియోని జనవరి లోనే తన అకౌంట్ లో పెట్టుకున్నట్టు ఇక్కడ చూడవొచ్చు. అయితే, రెండు నెల్ల క్రితం పాకిస్తాన్ లో వైరల్ అయిన ఆ వీడియో తీసుకొని ఇప్పుడు తబ్లీక్ జమాత్ ఘటన తర్వాత ఇండియాలో కొరోనా వైరస్ వ్యాప్తి కోసం అలా శిక్షణ తీసుకుంటున్నారని షేర్ చేస్తున్నారు. ఒకరు అదే వీడియో పెట్టి, వీడియో టైటిల్ – ‘Sufi people doing strange rituals’ (సూఫీల వింత ఆచారాలు) అని పెట్టాడు.
అలాంటి సూఫీ ఆచారం ఏమైనా ఉందా అని వెతకగా, సూఫీలలో కూడా వివిధ గ్రూప్స్ ఉంటాయని, వాళ్ళు వివిధ ఆచారాలు పాటిస్తారని తెలుస్తుంది. వాటిలో వీడియోలో చూపెట్టినట్టు చేసే ఒక ఆచారం ‘జికర్’ అని తెలుస్తుంది. ‘జికర్’ కి సంబంధించిన వీడియోలను ఇక్కడ, ఇక్కడ, ఇక్కడ మరియు ఇక్కడ చూడవొచ్చు. అయితే, ‘జికర్’ ని వివధ గ్రూప్స్ వివిధ రకాలుగా చేస్తారు. ‘పాన్ అన్ఫాస్’ అనే ‘జికర్’ రకం లో బాడీని కదుపుతూ, గట్టిగా ఊపిరి పిలుస్తారని తెలుస్తుంది. దాని గురించి మరింత సమాచారం ఇక్కడ చూడవొచ్చు.
చివరగా, ఒక సూఫీ ఆచారానికి సంబంధించిన వీడియో పెట్టి, కొరోనా వైరస్ ని వ్యాప్తి చేయడానికి ముస్లింలు శిక్షణ తీసుకుంటున్నారని షేర్ చేస్తున్నారు.
‘మీకు తెలుసా’  సిరీస్ లో మా వీడియోస్ మీరు చూసారా?


text:
ముత్యంపేట షుగర్ ఫ్యాక్టరీ ఇంకా తెరుచుకోలేదు; వైరల్ వీడియో ఉత్తర ప్రదేశ్‌లోని షుగర్ ఫ్యాక్టరీకి సంబంధించినది - FACTLY
Sai Krishna Muthyanolla
March 7, 2024
దాదాపు పదేళ్ల తర్వాత తెలంగాణ కాంగ్రెస్ నేత టీ. జీవన రెడ్డి సహకారంతో ముత్యంపేట నిజాం డెక్కన్ షుగర్ ఫ్యాక్టరీ తెరుచుకుందని చెప్తూ ఒక వీడియో సోషల్ మీడియాలో బాగా ప్రచారంలో ఉంది. దీంట్లో ఎంత నిజముందో ఇప్పుడు చూద్దాం.
క్లెయిమ్: పదేళ్ల తర్వాత తెరుచుకున్న ముత్యంపేట నిజాం డెక్కన్ షుగర్ ఫ్యాక్టరీని చూపుతున్న వీడియో.
ఫాక్ట్: 06 మార్చి 2024లో ముత్యంపేట షుగర్ ఫ్యాక్టరీని సందర్శించిన తెలంగాణ పరిశ్రమల శాఖ మంత్రి డీ. శ్రీధర్ బాబు మాట్లాడుతూ, నవంబర్ 2025 నాటిక్లలా ఫ్యాక్టరీని పున: ప్రారంభిస్తామని చెప్పారు. పైగా, వైరల్ వీడియోలోని దృశ్యాలు ఉత్తర ప్రదేశ్‌లోని షుగర్ ఫ్యాక్టరీకి సంబంధించినది. కావున పోస్టులో చేయబడ్డ క్లెయిమ్ తప్పుదోవ పట్టించే విధంగా ఉంది.
ముందుగా ఈ విషయం గురించి ఇంటర్నెట్లో వెతకగా అనేక వార్తా కథనాలు (ఇక్కడ, ఇక్కడ మరియు ఇక్కడ) లభించాయి. వీటి ప్రకారం, 06 మార్చి 2024న తెలంగాణ పరిశ్రమల శాఖా మంత్రి డీ. శ్రీధర్ బాబు, ఎమ్మెల్యే  టీ. జీవన్ రెడ్డితో పాటు పలువురు కాంగ్రెస్ నేతలు, అధికారులు జగిత్యాల జిల్లాలోని గత కొన్నేళ్లుగా మూసివేయబడ్డ ముత్యంపేట నిజాం డెక్కన్ షుగర్ ఫ్యాక్టరీని సందర్శించారు. శ్రీధర్ బాబు మాట్లాడుతూ, రైతులు, అధికారులు, యాజమాన్యంతో చర్చలు జరుపుతున్నామని, నవంబర్ 2025 నాటికి ఫ్యాక్టరీని తెరుస్తామని హామీ ఇచ్చారు. దీని కోసం ఏర్పాటు చేసిన పునరుద్ధరణ కమిటీ ప్రభుత్వానికి నివేదికని అందజేస్తుందని ఆయన పేర్కొన్నారు.
ఇక వైరల్ వీడియోలోని దృశ్యాలను రివర్స్ ఇమేజ్ సెర్చ్ చేయగా ఈ వీడియో ముందుగా 02 డిసెంబర్ 2023లో ‘creative_city_gola’ అనే ఇన్‌స్టాగ్రామ్ అకౌంటులో అప్‌లోడు చేసినట్లుగా గుర్తించాం. ఈ వీడియో గోలా గోకర్నాథ్ పట్టణంలో ఉన్న బజాజ్ హిందుస్థాన్ షుగర్ ఫ్యాక్టరీకి సంబంధించినదిగా పేర్కొన్నారు.
A post shared by Creative Gola ❤(UP31) (@creative_city_gola)
వీడియోలో కనిపిస్తున్న సంచిపై కూడా ఇదే వివరాలు ఉండడం గమనించవచ్చు. పై ఆధారాలను బట్టి, ముత్యంపేట నిజాం డెక్కన్ షుగర్ ఫ్యాక్టరీ ఇంకా తెరుచుకోలేదని, వీడియోలోని దృశ్యాలు ఉత్తర ప్రదేశ్ లోని షుగర్ ఫ్యాక్టరీకి చెందినవని నిర్ధారించవచ్చు.
చివరిగా, ఉత్తర ప్రదేశ్‌లోని షుగర్ ఫ్యాక్టరీ వీడియోని షేర్ చేస్తూ ముత్యంపేట నిజాం డెక్కన్ షుగర్ ఫ్యాక్టరీ పున:ప్రారంభం అయ్యిందని తప్పుగా షేర్ చేస్తున్నారు.


text:
లోక్ అదాలత్‌లలో ట్రాఫిక్ చలాన్‌ల సెటిల్మెంట్ కోసం NALSA ఎటువంటి టోకెన్‌లు అందించట్లేదు - FACTLY
Sai Krishna Muthyanolla
September 11, 2023
సెప్టెంబర్ 9న జరిగిన లోక్ అదాలత్ ద్వారా ట్రాఫిక్ చలాన్‌లు సెటిల్మెంట్ చేసుకునే అవకాశం ఉందన్న వార్త సోషల్ మీడియాలో విస్తృతంగా షేర్ అవుతోంది. ఇందుకోసం NALSA (నేషనల్ లీగల్ సర్వీసెస్ అథారిటీ) వెబ్‌సైట్‌లో టోకెన్ జెనరేట్ చేసుకోవాలని, ఆ తరవాత కోర్టుకు వెళ్లి ఫైన్‌లు తక్కువకు సెటిల్మెంట్ చేసుకోవచ్చు అంటూ వార్తలు షేర్ అవుతున్నాయి. ఈ కథనం ద్వారా అందులో ఎంత నిజముందో చూద్దాం.
క్లెయిమ్: NALSA వెబ్‌సైట్‌లో టోకెన్ జెనరేట్ చేసుకోవడం ద్వారా సెప్టెంబర్ 9న జరగబోయే లోక్ అదాలత్‌లో ట్రాఫిక్ చలాన్‌లు సెటిల్మెంట్ చేసుకోవచ్చు.
ఫాక్ట్(నిజం): దేశవ్యాప్తంగా జరగబోయే లోక్ అదాలత్‌లలో ట్రాఫిక్ చలాన్‌ల సెటిల్మెంట్ కోసం NALSA ఎటువంటి టోకెన్‌లు అందించట్లేదు. ఇదే విషయాన్ని NALSA ఒక నోటీసు ద్వారా తెలిపింది. పైగా ఈ లోక్ అదాలత్‌లో ట్రాఫిక్ చలాన్‌ల సెటిల్మెంట్ ఉన్నట్టు సమాచారం లేదు.  కావున పోస్టు ద్వారా చెప్పేది తప్పు.
సెప్టెంబర్ 9న దేశవ్యాప్తంగా అనేక కోర్టులలో లోక్ అదాలత్‌లు నిర్వహిస్తున్నారు. దీనిలో భాగంగా విచారణలో ఉన్న సివిల్, క్రిమినల్, చెక్‌బౌన్స్ కేసులు, మోటారు వాహన ప్రమాదాలు, కుటుంబ తగాదాలు, మొదలైన కేసులను రాజీమార్గం ద్వారా పరిష్కరించుకునే అవకాశం ఈ లోక్ అదాలత్‌లు కల్పిస్తాయి.
ఐతే ప్రస్తుతం వైరల్ అవుతున్న పోస్టులో చెప్తున్నట్టు ఈ లోక్ అదాలత్‌లలో ట్రాఫిక్ చలాన్‌లు సెటిల్మెంట్ చేసుకునేందుకు NALSA టోకెన్‌లు అందిస్తుందన్న వార్తలో నిజం లేదు. పలు ప్రముఖ పత్రికలు కూడా లోక్ అదాలత్‌లలో ట్రాఫిక్ చలాన్‌లు సెటిల్మెంట్ చేసుకోవడం కోసం టోకెన్‌లు అందిస్తుందని వార్తలు ప్రచురించడంతో ఇది సోషల్ మీడియాలో విస్తృతంగా షేర్ అయ్యింది.
ఐతే NALSA మాత్రం తాము ట్రాఫిక్ చలాన్‌లు సెటిల్మెంట్‌ల కోసం ఎలాంటి టోకెన్‌లు అందించట్లేదని ఒక నోటీసు విడుదల చేసింది. తమ వెబ్‌సైట్‌ను పోలిన నకిలీ వెబ్‌సైట్‌ల విషయంలో జాగ్రత్తగా ఉండాలని తెలిపింది
తెలంగాణలో నిర్వహించే లోక్ అదాలత్‌లకు సంబంధించి తెలంగాణ హై కోర్టు విడుదల చేసిన నోటీసులో కూడా ప్రత్యేకించి ట్రాఫిక్ చలాన్‌ల సెటిల్మెంట్ ప్రస్తావన ఐతే లేదు.
ఐతే గతంలో దేశవ్యాప్తంగా అనేక రాష్ట్రాలలో ట్రాఫిక్ చలాన్‌లు సెటిల్మెంట్ చేసుకోవడం ట్రాఫిక్ పోలీసులు ప్రత్యేకంగా లోక్ అదాలత్‌లకను నిర్వహించిన అనుభవాలు ఉన్నాయి. కానీ, 9 సెప్టెంబర్ 2023 రోజు నిర్వహించిన లోక్ అదాలత్‌లో ట్రాఫిక్ చలాన్‌ల సెటిల్మెంట్ ఉన్నట్టు మాత్రం సమాచారం లేదు.
చివరగా, 9 సెప్టెంబర్ 2023 రోజు నిర్వహించిన లోక్ అదాలత్‌లలో ట్రాఫిక్ చలాన్‌ల సెటిల్మెంట్ కోసం NALSA ఎటువంటి టోకెన్‌లు అందించట్లేదు.

created: September 11, 2023


text:
అయోధ్య రామ మందిరానికి సంబంధించి కాంగ్రెస్ పార్టీని ఉద్దేశిస్తూ నానా పాటేకర్ ఎటువంటి వ్యాఖ్యలు చేయలేదు - FACTLY
Sai Krishna Muthyanolla
September 22, 2023
“కాంగ్రెస్ వాళ్లెవరైనా తమకు ఓటు వేయమని మీ వద్దకు వస్తే, రామమందిరానికి వ్యతిరేకంగా 24 మంది లాయర్లను ఎందుకు పెట్టారని అడగండి”, అని ప్రముఖ బాలీవుడ్ నటుడు నానా పాటేకర్ వ్యాఖ్యలు చేసారంటూ సోషల్ మీడియాలో ఒక పోస్ట్ షేర్ అవుతోంది. ఆ పోస్టులో ఎంతవరకు నిజముందో చూద్దాం.
క్లెయిమ్: అయోధ్య రామ మందిరానికి సంబంధించి కాంగ్రెస్ పార్టీని ఉద్దేశిస్తు నానా పాటేకర్ చేసిన వ్యాఖ్యలు.
ఫాక్ట్ (నిజం): బాలీవుడ్ నటుడు నానా పాటేకర్ రామ జన్మభూమి- బాబ్రీ మసీదు భూవివాదం కేసుకి సంబంధించి కాంగ్రెస్ పార్టీని ఉద్దేశిస్తూ అటువంటి వ్యాఖ్యలేవి చేయలేదు. 2018లో నానా పాటేకర్ ఒక సందర్భంలో రామ మందిరం నిర్మాణం కన్నా దేశంలో ప్రతి పేదవాడికి తిండి అందించడానికి ప్రాధాన్యత ఇవ్వాలని తన అభిప్రాయాన్ని తెలిపారు. కావున, పోస్టులో చేస్తున్న క్లెయిమ్ తప్పు.
పోస్టలో చేస్తున్న క్లెయింకు సంబంధించి కీ పదాలను ఉపయోగించి ఇంటర్నెట్లో వెతికితే, రామ జన్మభూమి- బాబ్రీ మసీదు భూవివాదం కేసుకి సంబంధించి కాంగ్రెస్ పార్టీని ఉద్దేశిస్తూ నానా పాటేకర్ ఎటువంటి వ్యాఖ్యలు చేయలేదని తెలిసింది. అయోధ్య రామ మందిరానికి సంబంధించి కాంగ్రెస్ పార్టీని ఉద్దేశిస్తూ నానా పటేకర్ తన అధికార సోషల్ మీడియా పేజీలలో ఎటువంటి ట్వీట్ లేదా ఇంస్టాగ్రామ్ పోస్ట్ పెట్టలేదు. ఒకవేళ నానా పటేకర్ కాంగ్రెస్‌కి వ్యతిరేకంగా ఇటీవల అటువంటి వ్యాఖ్యలు చేసివుంటే, ఆ విషయాన్ని పలు వార్తా సంస్థలు రిపోర్ట్ చేసేవి. కానీ, ఈ సమాచారాన్ని తెలుపుతూ ఏ ఒక్క వార్తా సంస్థ ఆర్టికల్ పబ్లిష్ చేయలేదు.
2018లో నానా పాటేకర్ ఒక కార్యక్రమంలో రామ మందిరం నిర్మాణం కన్నా దేశంలో ప్రతి పేదవాడికి తిండి అందించడం ప్రాధాన్యత చూపించాలని తన అభిప్రాయాన్ని తెలిపారు. భారతదేశంలో ప్రజాస్వామ్యాన్ని కాపాడటంలో కాంగ్రెస్ ముఖ్యపాత్ర పోషించిందని నానా పటేకర్ మరో సందర్భంలో వ్యాఖ్యలు చేశారు.
రామ జన్మభూమి- బాబ్రీ మసీదు భూవివాదం కేసుకి సంబంధించి ముస్లింల తరపున వాదించిన జఫర్యాబ్ జిలానీ, రాజీవ ధావన్ మొదలగు లాయర్లను కాంగ్రెస్ పార్టీ నియమించినట్టు ఎటువంటి ఆధారాలు లేవు. రామ జన్మభూమి- బాబ్రీ మసీదు భూవివాదం కేసుని 45 సంవత్సారలుగా వాధిస్తూ వచ్చిన జఫర్యాబ్ జిలానీకి సమాజ్‌వాధి, AIMIM, కాంగ్రెస్ మరియు ఇతర పార్టీల నాయకులతో మంచి సంబంధాలు ఉన్నాయని పలు వార్తా సంస్థలు రిపోర్ట్ చేశాయి. కాంగ్రెస్ పార్టీ పలు సార్లు జఫర్యాబ్ జిలానీకి రాజ్యసభ సభ్యత్వాన్ని ఇస్తామని ఆఫర్ చేసినప్పటికీ, బాబ్రీ అంశంపై పార్లమెంట్‌లో ఆయన పార్టీ పరిధి దాటి వెళ్లకూడదని కాంగ్రెస్ పెట్టిన షరతు నచ్చక ఆ పార్టీలో కలవలేదని జఫర్యాబ్ జిలానీ సోదరాడు మీడియాకి తెలిపారు.
అయోధ్య రామ మందిరం కేసు హియరింగ్‌ను 2019 సార్వత్రిక ఎన్నికల పూర్తి అయ్యే వరకు వాయిదా వెయ్యాలని మాజీ కాంగ్రెస్ నాయకుడు కపిల్ సిబాల్ 2018లో సుప్రీంకోర్టులో టైటిల్ సూట్ ఫైల్ చేశారు. అయితే, కపిల్ సిబల్ సుప్రీంకోర్టుకు చేసిన ఈ సిఫార్సుకు సున్నీ వక్ఫ్ బోర్డు మరియు కాంగ్రెస్ పార్టీ తమ సంఘీభావం తెలుపలేదని పలు వార్తా సంస్థలు రిపోర్ట్ చేశాయి. కపిల్ సిబాల్ 2022లో కాంగ్రెస్ పార్టీ నుండి బయటికి వచ్చారు.
నానా పాటేకర్‌కు సంబంధించి ఇదివరకు సోషల్ మీడియాలో షేర్ చేసిన ఫేక్ పోస్టులకి సంబంధించి ఫాక్ట్‌లీ పబ్లిష్ చేసిన ఫాక్ట్-చెక్ ఆర్టికల్స్‌ను ఇక్కడ, ఇక్కడ చూడవచ్చు.
చివరగా, అయోధ్య రామ మందిరానికి సంబంధించి కాంగ్రెస్ పార్టీని ఉద్దేశిస్తూ నానా పాటేకర్ ఎటువంటి వ్యాఖ్యలు చేయలేదు.

created: September 22, 2023


text:
బీజేపీ ప్రభుత్వంలో రైతులు, దళితులు, నిరుద్యోగ యువత, కూలీలు, బాధలు పడుతున్నారని బాలీవుడ్ నటుడు నానా పటేకర్ వ్యాఖ్యానించినట్టు ఆధారాలు లేవు - FACTLY
Sai Krishna Muthyanolla
April 18, 2023
“మొత్తానికి బీజేపీకి ఎవరు ఓటేస్తున్నారు? రైతులు అల్లాడుతున్నారు, దళితులు ఆందోళన, నిరుద్యోగ యువత ఆందోళన, కూలీలు, విద్యార్థులు అసంతృప్తి, జీఎస్టీ కారణంగా అల్లాడిపోయారు”, అని బాలీవుడ్ నటుడు నానా పటేకర్ ఇటీవల బీజేపీ ప్రభుత్వానికి వ్యతిరేకంగా వ్యాఖ్యలు చేశారంటూ సోషల్ మీడియాలో ఒక పోస్ట్ షేర్ అవుతోంది. ఆ పోస్టులో ఎంతవరకు నిజముందో చూద్దాం.
క్లెయిమ్: బీజేపీ ప్రభుత్వంలో రైతులు, దళితులు, నిరుద్యోగ యువత ఎదుర్కొంటున్న బాధలను, జీఎస్టీ వల్ల ప్రజలకు జరిగిన నష్టాన్ని గురుంచి చెప్తూ బాలీవుడ్ నటుడు నానా పటేకర్ చేసిన వ్యాఖ్యలు.
ఫాక్ట్ (నిజం): బాలీవుడ్ నటుడు నానా పటేకర్ బీజేపీకి వ్యతిరేకంగా ఇటువంటి వ్యాఖ్యలేవీ మీడియా ఇంటర్వ్యూలలో గాని, తన సోషల్ మీడియా హ్యాండిల్స్‌లో గాని చేయలేదు. కావున, పోస్టులో చేస్తున్న క్లెయిమ్ తప్పు.
పోస్టులో చేస్తున్న క్లెయింకు సంబంధించి కీ పదాలను ఉపయోగించి ఇంటర్నెట్లో వెతికితే, బీజేపీకి వ్యతిరేకంగా బాలీవుడ్ నటుడు నానా పటేకర్ అటువంటి వ్యాఖ్యలు చేసినట్టు ఇంటర్నెట్లో మాకు ఎటువంటి సమాచారం దొరకలేదు. ఒకవేళ నానా పటేకర్ బీజేపీకి వ్యతిరేకంగా ఇటీవల అటువంటి వ్యాఖ్యలు చేసివుంటే, ఆ విషయాన్ని రిపోర్ట్ చేస్తూ పలు వార్తా సంస్థలు రిపోర్ట్ చేసేవి.
బీజేపీ ప్రభుత్వంలో దేశంలో రైతులు, దళితులు, నిరుద్యోగ యువత బాధలు ఎదుర్కొంటున్నారని, జీఎస్టీ వల్ల ప్రజలు నష్టపోతున్నారని నానా పటేకర్ తన అధికార సోషల్ మీడియా పేజీలలో ఎటువంటి ట్వీట్ లేదా పోస్ట్ పెట్టలేదు.
2018లో రైతులు ఎదురుకుంటున్న కష్టాలను లేవనెత్తుతూ అలాగే, భారతదేశంలో ప్రజాస్వామ్యాన్ని కాపాడటంలో కాంగ్రెస్ ముఖ్యపాత్ర పోషించిందని నానా పటేకర్ వ్యాఖ్యలు చేశారు. నరేంద్ర మోదీ ప్రభుత్వం వచ్చిన తరువాత రైతులు ఎదురుకుంటున్న కష్టాల గురించి నానా పటేకర్ పలు సార్లు మీడియా దగ్గర ప్రస్తావించారు.
Nana Patekar: It is ok if political leaders don't give money to farmers. They don't only need loan waivers, they need emotional support and encouragement. We need to talk to them. Farmers are not beggars. (22.1.2020) #Maharashtra pic.twitter.com/4HDHNkUPPJ
నానా పటేకర్ పేరుతో రూపొందించిన పలు ఫేక్ ట్విట్టర్ అక్కౌంట్లు దేశంలో నిరుద్యోగం, రైతులు ఎదురుకుంటున్న కష్టాలను ఉద్దేశిస్తూ మోదీకి, బీజేపీకి వ్యతిరేకంగా ట్వీట్లు పెట్టాయి. అవి ఇక్కడ, ఇక్కడ మరియు ఇక్కడ చూడవచ్చు. ఇదివరకు, నానా పటేకర్ పేరుతో ఉన్న ఫేక్ ట్విట్టర్ అక్కౌంట్లు పెట్టిన ట్వీట్లకు సంబంధించి పలు ఫాక్ట్-చెక్ సంస్థలు ఫాక్ట్-చెక్ ఆర్టికల్స్ పబ్లిష్ చేశాయి.
బీజేపీ దేశంలో నిరుద్యోగం మరియు ఇతర ప్రధానమైన అంశాలను పట్టించుకోకుండా ప్రజలను డైవర్ట్ చేయడానికి వీర్ సావర్కర్‌ను ఉపయోగిస్తున్నారని మహారాష్ట్ర కాంగ్రెస్ నేత నానా పాటోలె ఇటీవల మీడియాతో పేర్కొన్నారు. అంతేకాదు, వచ్చే ఎన్నికలలో బ్యాలట్లు లేదా ఈవీఎంలలో ఏ పద్దతి ఉపయోగించినా బీజేపీ గెలువలేదని నానా పాటోలె వ్యాఖ్యలు చేశారు. ఈ వ్యాఖ్యలు చేసింది కాంగ్రెస్ నేత నానా పాటోలె, నానా పటేకర్ కాదు.
చివరగా, బీజేపీ ప్రభుత్వంలో రైతులు, దళితులు, నిరుద్యోగ యువత, కూలీలు బాధలుపడుతున్నారని  బాలీవుడ్ నటుడు నానా పటేకర్ వ్యాఖ్యలు చేసినట్టు ఆధారాలు లేవు.


text:
ఆధార్ మొదలు దేశంలో బ్యాంకింగ్/ఆర్ధిక రంగంలో వచ్చిన సాంకేతికత మార్పులను ఉద్దేశించి నందన్ నిలేకని చేసిన వ్యాఖ్యలను వక్రీకరించి షేర్ చేస్తున్నారు - FACTLY
Sai Krishna Muthyanolla
August 31, 2023
సంప్రదాయ పద్ధతుల్లో 47 ఏళ్లు పట్టే ప్రగతిని భారత్ మోదీ నాయకత్వంలో గత 9 ఏళ్లలోనే సాధించింది అని ఇన్ఫోసిస్ సహ వ్యవస్థాపకుడు నందన్ నీలేకని అన్నాడని చెప్తున్న పోస్ట్ ఒకటి సోషల్ మీడియాలో విస్తృతంగా షేర్ అవుతోంది. ఈ కథనం ద్వారా అందులో ఎంత నిజముందో చూద్దాం.
క్లెయిమ్:  సంప్రదాయ పద్ధతుల్లో 47 ఏళ్లు పట్టే ప్రగతిని భారత్ మోదీ నాయకత్వంలో గత 9 ఏళ్లలోనే సాధించింది – ఇన్ఫోసిస్ సహ వ్యవస్థాపకుడు నందన్ నీలేకని
ఫాక్ట్(నిజం):  ఇటీవల జరిగిన ఒక బిజినెస్ మీటింగ్‌లో మాట్లాడుతూ ఆధార్ మొదలు KYC, e-KYC, జన్-ధన్ ఖాతాలు, డిజిలాకర్ వంటి డిజిటల్ మార్పుల వల్ల సాంప్రదాయ పద్దతిలో బ్యాంకింగ్, ఫైనాన్సియల్ ఇంక్లూషన్ రంగాల్లో 47 ఏళ్లు పట్టే వృద్దిని భారతదేశం తొమ్మిదేళ్లలోనే సాధించిందని అన్నారు. ఐతే ఈ వ్యాఖ్యలను తప్పుగా అర్ధం చేసుకొని మోదీ తొమ్మిదేళ్ల పాలనకు, మొత్తం ప్రగతికి ఆపాదిస్తూ షేర్ చేస్తున్నారు. కావున, పోస్టు ద్వారా చెప్పేది తప్పుదోవ పట్టించే విధంగా ఉంది.
ఇన్ఫోసిస్ సహ వ్యవస్థాపకుడు మరియు ఆధార్ అథారిటీ (UIDAI) వ్యవస్థాపక చైర్మన్ నందన్ నీలేకని ఇటీవల ఒక బిజినెస్ ఈవెంట్‌లో మాట్లాడుతూ భారత్ 9 ఏళ్లలో సాధించిన డిజిటల్ పరివర్తన గురించి ప్రశంసిచాడు.
G20 సమావేశాలలో భాగంగా జరిగిన B20 మీటింగ్‌లో భారత్ సాధించిన డిజిటల్ పరివర్తన గురించి మాట్లాడుతూ, భారత్ ప్రవేశపెట్టిన ఆధార్ (డిజిటల్ ఐడి), KYC, e-KYCతో పాటు 2016లో ప్రారంభించిన డిజిటల్ ఇండియా, జన్-ధన్ ఖాతాలు దేశ పౌరులను బ్యాంకింగ్ రంగానికి అనుసంధానించడం వల్ల ఆర్ధిక పురోగతితో పాటు డిజిటల్ పబ్లిక్ ఇన్ఫ్రాస్ట్రక్చర్‌లో చాలా మార్పులు తీసుకొచ్చిందని అన్నారు.
ఈ క్రమంలోనే ఆయన మాట్లాడుతూ భారత్ ప్రవేశపెట్టిన ఈ డిజిటల్ మార్పుల వల్ల సాంప్రదాయ పద్ధతిలో బ్యాంకింగ్, ఫైనాన్సియల్ ఇంక్లూషన్ రంగాల్లో 47 ఏళ్లు పట్టే వృద్దిని భారతదేశం తొమ్మిదేళ్లలోనే సాధించిందని అన్నారు. ఐతే ఇక్కడ గమనించాల్సిన విషయం ఏంటంటే గత కొన్ని సంవత్సరాలుగా ఆర్ధిక రంగంలో ‘ఆధార్ మొదలు జన్-ధన్ ఖాతాలు, డిజిలాకర్ వంటి డిజిటల్ మార్పులను ఉద్దేశించి’ తొమ్మిదేళ్లలో ఈ రంగాల్లో వృద్ది సాధించింది అని నిలేకని నిలేకని అన్నాడు గాని, మోడీ ప్రభుత్వ హయాంలో ప్రగతి గురుంచి కాదు.
నిలేకని ప్రస్తావించిన డిజిటల్ మార్పులను గమనిస్తే కూడా మనకు ఈ విషయం స్పష్టమవుతుంది. ఆధార్ (డిజిటల్ ఐడి), KYC వంటి సాంకేతికత 2014లో మోదీ అధికారంలోకి రాక ముందు నుండే బ్యాంకింగ్ వ్యవస్థలో ప్రవేశపెట్టారు.
ఈ సాంకేతికత మార్పు దేశంలోని పౌరులకు విద్య, ఆరోగ్యం వంటి సౌకర్యాలు లక్ష్యంగా ఉన్న ప్రజలకు అందుబాటులోకి తెచ్చిందని ఆయన అన్నారు. ఆ తరవాత తన ప్రసంగంలో నిలేకని మాట్లాడుతూ డిజిటల్ టాక్స్ సిస్టం, UPI, ఫాస్ట్-ట్యాగ్ వంటి సాంకేతికత మార్పులను ఉద్దేశించి మోదీ ప్రభుత్వాన్ని ప్రశంసించారు. కాకపోతే,  ప్రస్తుతం వైరల్ అవుతున్న కామెంట్ మాత్రం ఆయన ఆధార్ మొదలు దేశంలో బ్యాంకింగ్/ఆర్ధిక రంగంలో వచ్చిన మార్పులను ఉద్దేశించి చేసినవి. ఐతే నిలేకని చేసిన ఈ వ్యాఖ్యలను కొందరు వక్రీకరించి తొమ్మిదేళ్ల మోదీ పాలనకు, అన్ని రంగాల్లో ప్రగతికి ఆపాదిస్తూ షేర్ చేస్తున్నారు.
చివరగా, ఆధార్ మొదలు దేశంలో బ్యాంకింగ్/ఆర్ధిక రంగంలో వచ్చిన మార్పులను ఉద్దేశించి నందన్ నిలేకని చేసిన వ్యాఖ్యలను వక్రీకరించి షేర్ చేస్తున్నారు


text:
2019లో మైసూరు తవ్వకాలలో బయటపడ్డ పురాతన నంది విగ్రహాన్ని ఇప్పుడు కడప జిల్లాకు ముడిపెడ్తున్నారు - FACTLY
Sai Krishna Muthyanolla
June 23, 2021
కడప జిల్లాలో జరిగిన తవ్వకాలలో అతిపెద్ద పురాతన నంది విగ్రహం బయటపడిందంటూ సోషల్ మీడియాలో కొన్ని ఫోటోలతో కూడిన ఒక పోస్ట్ షేర్ అవుతుంది. ఆ పోస్టులో ఎంతవరకు నిజముందో చూద్దాం.
క్లెయిమ్: కడప జిల్లా తవ్వకాలలో బయటపడ్డ పురాతన నంది విగ్రహం యొక్క ఫోటోలు.
ఫాక్ట్ (నిజం): ఫోటోలో కనిపిస్తున్న పురాతన నంది విగ్రహం కర్ణాటక రాష్ట్రంలోని మైసూరు నగర సమీపంలో బయటపడింది. 2019లో మైసూరు జిల్లాలోని అరసానికేరే గ్రామంలో ఈ నంది విగ్రహం బయటపడింది. ఈ పురాతన నంది విగ్రహం కడప జిల్లా తవ్వకాలలో బయటపడింది కాదు. కావున పోస్టులో చేస్తున్న క్లెయిమ్ తప్పు.
పోస్టులో షేర్ చేసిన ఫోటోలని రివర్స్ ఇమేజ్ సెర్చ్ చేసి వెతికితే, పోస్టులో షేర్ చేసిన అదే నంది విగ్రహం ఫోటోని షేర్ చేస్తూ ‘The Hindu’ న్యూస్ వెబ్సైటు 15 జూలై 2019 నాడు ఆర్టికల్ పబ్లిష్ చేసినట్టు తెలిసింది. ఈ పురాతన నంది విగ్రహం కర్ణాటక రాష్ట్రం మైసూరు నగర సమీపంలోని అరసానికేరే గ్రామంలో బయటపడినట్టు ఈ ఆర్టికల్ లో తెలిపారు. అరసానికేరే గ్రామస్తులు జరిపిన తవ్వకాలలో రెండు పురాతన నంది విగ్రహాలు బయటపడినట్టు ఈ ఆర్టికల్ రిపోర్ట్ చేసింది. ఈ నంది విగ్రహాలని విశ్లేషించిన పురావస్తు శాఖ అధికారులు, ఈ విగ్రహాలని 16 లేదా 17వ శతాబ్దంలో విజయనగర సామ్రాజ్య పరిపాలన తరువాత నిర్మించి ఉంటారని నిర్ధారించినట్టు ఈ ఆర్టికల్ లో తెలిపారు .
కర్ణాటక రాష్ట్రం మైసూరు జిల్లా తవ్వకాలలో  బయటపడిన ఈ నంది విగ్రహాన్ని చూపిస్తూ ఒక యాత్రికుడు తన యూట్యూబ్ ఛానెల్లో ఒక వీడియోని పోస్ట్ చేసారు. అరసానికేరే గ్రామంలో బయటపడ్డ నంది విగ్రహాల గురించి రిపోర్ట్ చేస్తూ పబ్లిష్ అయిన మరికొన్ని న్యూస్ ఆర్టికల్స్ ని ఇక్కడ, ఇక్కడ మరియు ఇక్కడ చూడవచ్చు. ఈ వివరాల ఆధారంగా పోస్టులో షేర్ చేసిన ఫోటోలలో కనిపిస్తున్న నంది విగ్రహం కర్ణాటక రాష్ట్రంలో బయటపడిందని ఖచ్చితంగా చెప్పవచ్చు.
చివరగా, ఈ ఫోటోలలో కనిపిస్తున్న పురాతన నంది విగ్రహం కర్ణాటక రాష్ట్రంలో బయటపడింది, కడప జిల్లా తవ్వకాలలో బయటపడినది కాదు.


text:
ఫొటోలోని నందీశ్వరుడి విగ్రహం వయి (మహారాష్ట్ర ) లోని ‘కాశీ విశ్వేశ్వర ఆలయం’ లోనిది - FACTLY
Sai Krishna Muthyanolla
November 21, 2019
ఫేస్బుక్ లో రెండు ఫోటోలు పోస్టు చేసి, అవి కాశీ క్షేత్రం లోని జ్ఞానవాపి మసీదు లోపల మరియు బయట కనబడే దృశ్యాల ఫోటోలు అని కొంత మంది  పేర్కొంటున్నారు. పోస్టులో చెప్పింది ఎంతవరకు నిజమో విశ్లేషిద్ధాం.
ఫోటోలోని నందీశ్వరుడి విగ్రహం కాశీ క్షేత్రం (ఉత్తర్ ప్రదేశ్) లోని జ్ఞానవాప్సి మసీదు ప్రాంగణంలో ఉంది.
ఫాక్ట్ (నిజం): ఫొటోలో ఉన్నది మహారాష్ట్ర లోని ‘వయి’ అనే ప్రాంతంలో ఉన్న ‘కాశీ విశ్వేశ్వర ఆలయం’ లోని నందీశ్వరుడి విగ్రహం. కావున, పోస్టులో చెప్పింది తప్పు.
పోస్ట్ లోని రెండు ఫొటోల్లో, పైన ఉన్న ఫోటో ‘విశ్వేశ్వర్ ఆలయం పైన నిర్మించబడిన జ్ఞానవాప్సి మసీదు’ ది అని ‘Firstpost’ ఆర్టికల్ ద్వారా తెలుస్తుంది. అది కాశి క్షేత్రం (వారణాసి) లో ఉంది.
పోస్ట్ లో ఉన్న నందీశ్వరుడి విగ్రహం ఫోటోని యండెక్స్ రివర్స్ ఇమేజ్ సెర్చ్ చేసినప్పుడు, ‘Shutterstock’ కి సంబంధించిన లింక్ ఒకటి సెర్చ్ రిజల్ట్స్ లో వచ్చింది. దానిని చూసినప్పుడు, ఆ ఫోటో లోని నందీశ్వరుడి విగ్రహం పోస్టు లోని ఫొటోలోని దానితో సరిపోలినట్లుగా చూడవచ్చు. అంతేకాకుండా ఆ రెండు ఫొటోల్లోని కట్టడం కూడా ఒకేలా ఉండడం గమనించవచ్చు. ‘Shutterstock’ లో ఆ ఫోటో గురించి ఉన్న వివరణ ద్వారా, అది మహారాష్ట్ర లోని ‘వయి’ అనే ప్రాంతంలో ఉన్న ‘కాశీ విశ్వేశ్వర ఆలయం’ లోని నందీశ్వరుడి విగ్రహం అని తెలుస్తుంది.
‘Shutterstock’ లో ఆ గుడిలోని నందీశ్వరుడి విగ్రహంకి సంబంధించిన మరికొన్ని ఫోటోలు ఇక్కడ చూడవచ్చు.
చివరగా, ఫొటోలోని నందీశ్వరుడి విగ్రహం వయి(మహారాష్ట్ర )లోని ‘కాశీ విశ్వేశ్వర ఆలయం’ లోనిది.
ఏది ఫేక్, ఏది నిజం సిరీస్ లో మా వీడియోస్ మీరు చూసారా?

created: November 21, 2019


text:
వై.ఎస్.భారతికి సంబంధించి తెలుగుదేశం పార్టీ సోషల్ మీడియా సెల్‌ను తప్పుబడుతూ నారా బ్రాహ్మణి చేసిన ట్వీట్ అంటూ షేర్ చేస్తున్న ఈ ఫోటో మార్ఫ్ చేయబడినది - FACTLY
Sai Krishna Muthyanolla
July 7, 2023
ఆంధ్ర ప్రదేశ్ ముఖ్యమంత్రి వై.ఎస్. జగన్మోహన్ రెడ్డి భార్య వై.ఎస్.భారతి ఫోటోలను మార్ఫింగ్ చేసి సోషల్ మీడియాలో పోస్టులు పెట్టడాన్ని ఖండిస్తూ తెలుగుదేశం పార్టీ జనరల్ సెక్రెటరి నారా లోకేష్ భార్య బ్రాహ్మణి ఇటీవల చేసిన ట్వీట్ అంటూ సోషల్ మీడియాలో ఒక ఫోటో బాగా షేర్ అవుతోంది.  వై.ఎస్.భారతి తనకు అక్క లాంటిదని, భారతిని కించపరుస్తూ మార్ఫింగ్ ఫోటోలను పెట్టిన వారికి టీడీపీ పెద్దలు మద్దతు పలకడం బాధేసిందని, ఆమెను కించపరుస్తే తనని కించపరుస్తున్నట్లేనని బ్రాహ్మణి ఈ ట్వీట్లో తెలిపినట్టు ఉంది. అంతేకాదు, తెలుగుదేశం పార్టీ నీచమైన రాజకీయాలను చేస్తుందని, వై.ఎస్.భారతి జోలికొస్తే వైసీపీ సోషల్ మీడియా దానిని దీటుగా ఎదుర్కొందే కానీ, తన మీద ఎలాంటి తప్పుడు పోస్టులు ఎప్పుడు పెట్టలేదని, అది వైసీపీ సోషల్ మీడియా విజ్ఞత అని ఈ ట్వీట్లో రాసి ఉంది. ఈ విషయాన్ని 99TV రిపోర్ట్ చేసినట్టుగా మరొక స్క్రీన్ షాట్ కూడా షేర్ అవుతుంది. ఆ పోస్టులలో ఎంతవరకు నిజముందో చూద్దాం.
క్లెయిమ్: వై.ఎస్.భారతి ఫోటోలను మార్ఫింగ్ చేసి సోషల్ మీడియాలో పెట్టడాన్ని ఖండిస్తూ నారా బ్రాహ్మాణి చేసిన ట్వీట్ ఫోటో.
ఫాక్ట్ (నిజం): పోస్టులో షేర్ చేసిన ఫోటో మార్ఫ్ చేయబడినది. వై.ఎస్.భారతి మార్ఫింగ్  ఫోటోలకు సంబంధించి గానీ, తెలుగుదేశం సోషల్ మీడియా సెల్‌ను తప్పుబడుతూ నారా బ్రాహ్మాణి ఇటీవల ఎటువంటి ట్వీట్ చేయలేదు. ఈ విషయాన్ని 99 TV కూడా రిపొర్ట్ చేయలేదు. కావున, పోస్టులో చేస్తున్న క్లెయిమ్ తప్పు.
పోస్టులో షేర్ చేసిన ట్వీట్ కోసం నారా బ్రాహ్మాణి ట్విటర్ హ్యాండిల్‌లో వెతికితే, వై.ఎస్.భారతి ఫోటోలకు సంబంధించి గానీ, తెలుగుదేశం సోషల్ మీడియా సెల్‌ను తప్పుబడుతూ గానీ, నారా బ్రాహ్మాణి ఇటీవల ఎటువంటి ట్వీట్ చేయలేదని తెలిసింది. నారా బ్రాహ్మణి తన ట్విట్టర్ ఖాతాలో ఇప్పటివరకు తెలుగు భాషలో ట్వీట్ చేయలేదు.
నారా బ్రాహ్మణి తన ట్విట్టర్ ఖాతాలో 2020 జూన్ నెలలో చివరి ట్వీట్ చేసారు. అలాగే, నారా బ్రాహ్మణి ట్విట్టర్ ఖాతాకు పోస్టులో షేర్ చేసిన ట్వీట్‌లో చూపిస్తున్నట్టు బ్లూ వెరిఫికేషన్ మార్క్ లేదు. పోస్టులో షేర్ చేసిన ట్వీట్‌ని నారా బ్రాహ్మాణి ట్వీట్లతో పోలి చూడగా, పోస్టులో షేర్ చేసిన ట్వీట్ ఫోటో మార్ఫ్ చేయబడినదని స్పష్టంగా తెలుస్తుంది. 99TV సంస్థ కూడా ఈ  విషయాన్ని    రిపోర్ట్ చేస్తూ ఎటువంటి పోస్ట్ చేయలేదు.
చివరగా, వై.ఎస్.భారతికి సంబంధించి తెలుగుదేశం పార్టీ సోషల్ మీడియా సెల్‌ను తప్పుబడుతూ నారా బ్రాహ్మణి చేసిన ట్వీట్‌గా షేర్ చేస్తున్న ఈ ఫోటో మార్ఫ్ చేయబడినది.


text:
ఈ వీడియోలో కర్రసాము ప్రదర్శిస్తున్న చిన్న పిల్లవాడు నారా దేవాన్ష్ కాదు - FACTLY
Sai Krishna Muthyanolla
July 21, 2023
టీడీపీ అధినేత నారా చంద్రబాబు నాయుడు మనవడు నారా దేవాన్ష్ అంటూ ఓ చిన్న పిల్లాడు కర్రసాము చేస్తున్న వీడియో సోషల్ మీడియాలో వైరల్ అవుతోంది. ఈ కథనం ద్వారా ఈ క్లెయిమ్ యొక్క వాస్తవికతను చూద్దాం.
క్లెయిమ్: నారా దేవాన్ష్ కర్రసాము ప్రదర్శిస్తున్న వీడియో.
ఫాక్ట్(నిజం): ఈ వీడియో యొక్క అసలు వర్షన్, ఆకర్ష్ అనే మార్షల్ ఆర్ట్స్ ఆధారిత యూట్యూబ్ ఛానెల్‌లో అప్‌లోడ్ చేయబడింది. ఈ వీడియోలో కనిపించిన అబ్బాయి దేవాన్ష్ కాదు; అతని పేరు ఆరవ్. కావున, పోస్ట్‌లో చేసిన క్లెయిమ్ తప్పు.
వైరల్ క్లెయిమ్ యొక్క ఖచ్చితత్వాన్ని తనిఖీ చేయడానికి, మేము ఇంటర్నెట్‌లో సంబంధిత  కీవర్డ్ ఉపయోగించి వెతికాము. ఈ సెర్చ్ వల్ల, వైరల్ వీడియో యొక్క అసలు వర్షన్ దొరికింది.
ఈ వీడియో మే 2023లో ఆకర్ష్ అనే ఛానెల్‌లో అప్‌లోడ్ చేయబడింది. ఈ చానెల్‌లో మార్షల్ ఆర్ట్స్ శిక్షణ వీడియోలను అప్‌లోడ్ చేస్తారు, ప్రధానంగా సిలంబం (తమిళంలో కర్రసాము.) అనే మార్షల్ ఆర్ట్‌కు చెందిన వీడియోలు ఎక్కవగా అప్లోడ్ చేస్తారు. ఈ వీడియో ప్రకారం, కర్రసాము ప్రదర్శిస్తున్న బాలుడి వయస్సు ఐదు సంవత్సరాలు. ఇదే అబ్బాయి ఈ ఛానెల్ యొక్క వేరే వీడియోల్లో కూడా కనిపించాడు, అందులో అతని పేరు ఆరవ్ అని చెప్పారు.
కింది కోల్లెజ్  ద్వారా ఆరవ్ మరియు నారా దేవాన్ష్ మధ్య వ్యత్యాసాన్ని మీరు గమనించవచ్చు.
చివరిగా, ఈ వీడియోలో కర్రసాము ప్రదర్శిస్తున్న చిన్న పిల్లవాడు నారా దేవాన్ష్ కాదు.


text:
త్రిపురలో తమ ప్రభుత్వం 3 కోట్ల గ్యాస్ సిలిండర్లను పంచినట్టు నరేంద్ర మోదీ ప్రచారం చేయలేదు - FACTLY
Sai Krishna Muthyanolla
February 24, 2023
త్రిపురలో 3 కోట్ల గ్యాస్ సిలిండర్లను పంచామని ప్రధాని నరేంద్ర మోదీ ప్రచారం చేసారని,  త్రిపుర జనాభా 36 లక్షలైతే మిగితా సిలిండర్లను ఆవులకు, ఎద్దులకు పంచరా? అని ఎన్డీటీవీ మాజీ యాంకర్ రవీష్ కుమార్ మోదీని ఎద్దేవా చేస్తూ వ్యాఖ్యలు చేశారంటూ సోషల్ మీడియాలో ఒక పోస్ట్ షేర్ అవుతోంది. ఆ పోస్టులో ఎంతవరకు నిజముందో చూద్దాం.
క్లెయిమ్: త్రిపురలో 3 కోట్ల గ్యాస్ సిలిండర్లను పంచినట్టు నరేంద్ర మోదీ ప్రచారం చేసుకున్నారు; ఈ ప్రచారాన్ని ఎద్దేవా చేస్తూ రవీష్ కుమార్ వ్యాఖ్యలు చేశారు.
ఫాక్ట్ (నిజం): త్రిపుర ఎన్నికల ప్రచారంలో భాగంగా 11 ఫిబ్రవరి 2023 నాడు త్రిపురలోని అంబాసలో నిర్వహించిన విజయ సంకల్ప ర్యాలీలో నరేంద్ర మోదీ మాట్లాడుతూ, “బీజేపీ ప్రభుత్వ హయాంలో ఇక్కడ దాదాపు మూడు లక్షల ఇళ్లకు గ్యాస్ కనెక్షన్లు అందాయి”, అని వ్యాఖ్యానించారు. త్రిపురలో 3 కోట్ల గ్యాస్  సిలిండర్లను అందించినట్టు నరేంద్ర మోదీ ఎన్నడూ ప్రచారం చేయలేదు. మోదీ అలా ప్రచారం చేసినట్టు రవీష్ కుమార్ కూడా ఎటువంటి ట్వీట్ లేదా వీడియోని పబ్లిష్ చేయలేదు. కావున, పోస్టులో చేస్తున్న క్లెయిమ్ తప్పు.
పోస్టులో క్లెయిమ్ చేస్తున్నట్టు త్రిపురలో 3 కోట్ల గ్యాస్ సిలిండర్లను అందించామని నరేంద్ర మోదీ ప్రచారం చేసుకున్నారా? అని సంబంధిత  కీ పదాలను ఉపయోగించి ఇంటర్నెట్లో వెతికితే, నరేంద్ర మోదీ అటువంటి ప్రచారం చేసినట్టు ఏ వార్తా సంస్థ రిపోర్ట్ చేయలేదని తెలిసింది. త్రిపుర ఎన్నికల ప్రచారంలో భాగంగా 11 ఫిబ్రవరి 2023 నాడు త్రిపురలోని అంబాసలో నిర్వహించిన విజయ సంకల్ప ర్యాలీలో నరేంద్ర మోదీ మాట్లాడుతూ, “బీజేపీ ప్రభుత్వ హయాంలో ఇక్కడ దాదాపు మూడు లక్షల ఇళ్లకు గ్యాస్ కనెక్షన్లు అందాయి”, అని తెలిపారు.
త్రిపురలో ప్రధానమంత్రి ఉజ్వల యోజన (PMUY) పథకం కింద 3 లక్షల ఉచిత గ్యాస్ కనెక్షన్లను అందించాలని మోదీ ప్రభుత్వం నిర్ణయించుకుందని త్రిపుర బీజేపీ ట్విట్టర్ హ్యాండిల్ 2018 మార్చి నెలలో ట్వీట్ పెట్టింది. 2022 జులై నెలలో రిలీజ్ చేసిన ప్రకటనలో, త్రిపురలో PMUY పథకం కింద మొత్తంగా 2,76,481 లబ్ధిదారులకు LPG గ్యాస్ కనెక్షన్లను అందించించినట్టు ప్రభుత్వం తెలిపింది. త్రిపురలో తమ ప్రభుత్వం మూడు కోట్ల గ్యాస్ సిలిండర్లను అందించినట్టు నరేంద్ర మోదీ ఎన్నడూ ఎక్కడ ప్రచారం చేయలేదు.
త్రిపురలో 3 కోట్ల గ్యాస్ కనెక్షన్లు అందించినట్టు నరేంద్ర మోదీ ప్రచారం చేసుకున్నారని తెలుపుతూ ఎన్డీటీవీ మాజీ యాంకర్  రవీష్ కుమార్ తన యూట్యూబ్ ఛానెల్లో గానీ ట్విటర్ హ్యాండిల్‌లో గానీ ఎటువంటి వీడియో లేదా ట్వీట్‌ని పెట్టలేదు.
చివరగా, త్రిపురలో తమ ప్రభుత్వం 3 కోట్ల గ్యాస్ సిలిండర్లను అందించినట్టు నరేంద్ర మోదీ ప్రచారం చేయలేదు.

created: February 24, 2023


text:
దేశ ప్రజలు 90 రోజుల పాటు విదేశీ వస్తువులను కొనవద్దని నరేంద్ర మోదీ సందేశమిచ్చినట్టుగా షేర్ చేస్తున్న ఈ సమాచారం ఫేక్ - FACTLY
Sai Krishna Muthyanolla
December 20, 2023
విదేశీ వస్తువులను, ముఖ్యంగా చైనా నుండి దిగుమతి చేసుకునే ఉత్పత్తులను, 90 రోజుల పాటు కొనవద్దని భారత ప్రధాని నరేంద్ర మోదీ దేశ ప్రజలకు ఇటీవల సందేశమిచ్చినట్టు సోషల్ మీడియాలో ఒక పోస్ట్ బాగా షేర్ అవుతోంది. భారతీయులందరు 90 రోజులు విదేశీ వస్తువులు కొనకుంటే, భారత్ ప్రపంచంలోనే రెండవ సంపన్న దేశంగా అవతరించగలదని, కేవలం 90 రోజుల్లో 2 రూపాయల భారత కరెన్సీ ఒక డాలర్‌కు సమానమవుతుందని ఈ పోస్టులో తెలుపుతున్నారు. అంతేకాదు, గతేడాది దీపావళి పండగ సందర్భంగా స్వదేశీ వస్తువులను కొనడం ద్వారా 20% చైనా వస్తువులు వృధా అయ్యాయని ఈ పోస్టులో తెలుపుతున్నారు. ఆ పోస్టులో ఎంతవరకు నిజముందో చూద్దాం.
క్లెయిమ్: దేశ ప్రజలు 90 రోజుల పాటు విదేశీ వస్తువులను కొనవద్దని నరేంద్ర మోదీ సందేశమిచ్చారు.
ఫాక్ట్ (నిజం): గతంలో పలు సందర్భాలలో దేశ ప్రజలు స్వదేశీ వస్తువులను కొనేందుకు ఆసక్తి చూపాలని ప్రధాని నరేంద్ర మోదీ ‘మన్ కి బాత్’ మరియు ఇతర మాధ్యమాల ద్వారా పిలుపునిచ్చారు. భారతదేశాన్ని స్వావలంబన దిశగా మార్చడమే లక్ష్యంగా స్వదేశీ ఉత్పత్తులను ప్రోత్సహిస్తున్నామే తప్ప, తాము ఏ దేశానికి వ్యతిరేకం కాదని ప్రధాని నరేంద్ర మోదీ మరియు కేంద్ర మంత్రులు స్పష్టం చేశారు. 90 రోజులు విదేశీ వస్తువులను కొనకుంటే, భారత్ ప్రపంచంలోనే రెండవ సంపన్న దేశంగా అవతరిస్తుందని గానీ, భారత కరెన్సీ రెండు రూపాయలు ఒక డాలర్‌కు సమానమవుతుందని గానీ నరేంద్ర మోదీ అనలేదు. కావున, పోస్టులో చేస్తున్న క్లెయిమ్ తప్పుదోవ పట్టించే విధంగా ఉంది.
పోస్టులో చేస్తున్న క్లెయింకు సంబంధించిన వివరాల కోసం కీ పదాలను ఉపయోగించి వెతికితే, ప్రధాని నరేంద్ర మోదీ దేశ ప్రజలను 90 రోజుల పాటు విదేశీ వస్తువులను కొనవద్దని పిలుపూనిచినట్టు ఏ ఒక్క వార్తా సంస్థ రిపోర్ట్ చేయలేదని తెలిసింది. 90 రోజులు విదేశీ వస్తువులను కొనకుంటే, భారత్ ప్రపంచంలోనే రెండవ సంపన్న దేశంగా అవతరిస్తుందని గానీ, భారత కరెన్సీ రెండు రూపాయలు ఒక డాలర్‌కు సమానమవుతుందని గానీ నరేంద్ర మోదీ పేర్కొన్నట్టు ఎక్కడ రిపోర్ట్ అవలేదు.
దీపావళి పండగ సందర్భంగా దేశీయ ఉత్పత్తులను ప్రోత్సహించాలని నరేంద్ర మోదీ పిలుపునివ్వడం ద్వారా చైనా 50 వేల కోట్ల నష్టం చూసిందని న్యూస్ 18 వార్తా సంస్థ 01 నవంబర్ 2021 నాడు పబ్లిష్ చేసిన ఆర్టికల్‌లో రిపోర్ట్ చేశారు. 2021లో దీపావళి పండగ సందర్భంగా ‘లోకల్ ఫర్ వోకల్’ మంత్రంగా స్వదేశీ మరియు స్థానిక వస్తువులను ప్రోత్సహించాలని నరేంద్ర మోదీ ‘మన్ కి బాత్’ కార్యక్రమం ద్వారా పునరుద్ఘాటించారని ఈ ఆర్టికల్‌లో తెలిపారు.
భారతదేశాన్ని స్వావలంబన దిశగా మార్చడమే లక్ష్యంగా స్వదేశీ ఉత్పత్తులను ప్రోత్సహిస్తున్నామే తప్ప, తాము ఏ దేశానికి వ్యతిరేకం కాదని ప్రధాని నరేంద్ర మోదీ మరియు కేంద్ర మంత్రులు స్పష్టం చేశారని ఈ ఆర్టికల్ చివరిలో తెలిపారు. స్వదేశీ వస్తువులను ప్రజలు ప్రోత్సహించాలని గతంలో అనేక  సందర్భాలలో ప్రధాని నరేంద్ర మోదీ పిలుపినిచ్చారు.
దీపావళి సందర్భంగా భారత దేశంలో తయారు చేసే ఉత్పత్తులని మాత్రమే కొనుగోలు చేయాలని నరేంద్ర మోదీ ఇచ్చిన సందేశమంటూ గతంలో సోషల్ మీడియాలో ఒక లెటర్ షేర్ చేశారు. సోషల్ మీడియాలో నరేంద్ర మోదీ పేరుతో షేర్ చేస్తున్న ఆ లెటర్లు ఫేక్ అని ప్రధానమంత్రి కార్యాలయం స్పష్టం చేసింది. అంతేకాదు, సోషల్ మీడియాలో వైరల్ చేస్తున్న ఈ సమాచారం ఫేక్ అని పలు వార్తా సంస్థలు ఆర్టికల్స్ పబ్లిష్ చేశాయి.
చివరగా, దేశ ప్రజలు 90 రోజుల పాటు విదేశీ వస్తువులను కొనవద్దని నరేంద్ర మోదీ సందేశమిచ్చినట్టుగా షేర్ చేస్తున్న ఈ సమాచారం ఫేక్.

created: December 20, 2023